Yameen ge massla baathil vejje: MP Saleem\nއަހުމަދު ސަލީމް (ރެޑްވޭވް)\nޕީއެމްގެ ޕީޖީ ލީޑަރު އަދި އޭދަފުށީ ދާއިރާގެ މެމްބަރު އަހްމަދު ސަލީމް --\nއެމްއެމް ޕީއާރްސީގެ ފައިސާ ބަހަން ބޭނުންކުރި އެސްއޯއެފްގެ މައްޗަށް ދައުވާ ނުކުރާން ދައުލަތުން ނިންމުމުން ރައީސް ޔާމީންގެ މައްޗަށް ކުރި ދައުވާ ބާތިލްވެއްޖެ ކަމަށް ޕީޕީއެމްގެ ޕީޖީ ލީޑަރު އަދި އޭދަފުށީ ދާއިރާގެ މެމްބަރު އަހްމަދު ސަލީމް ވިދާޅުވެއްޖެއެވެ. ސަލީމް މިހެން ވިދާޅުވީ ޕީޕީއެމްގެ ޖަގަހަ ޖަލްސާގައި ވާހަކަ ދައްކަވަމުންނެވެ.\nސަލީމް ވިދާޅުވީ ހިޔާނާތުގެ މައްސަލަތައް ބަލަން ފަށަން ޖެހޭނީ އެސްއޯއެފްއާ ހިސާބުން ކަމަށެވެ. އެއީ ހިޔާނާތުގެ ފައިސާ ބެހި ކުންފުނި ކަމަށް ވިދާޅުވިއެވެ.\n"އެސްއޯއެފްގެ މައްސަލަ ނުބަލައެއް އެހެން މައްސަލައެއް ކުރިއަކަށް ނުގެންދެވޭނެ. ކިހިނެއްތޯ ގެންދާނީ. މައްސަލައިގެ އަސްލު ގެއްލުނީމަ ދެން ކޯޗެއްތޯ ކުރިއަށް ގެންދާނީ. މަކަރާ ހީލަތް އޭގެ ތެރެއަށް ވަދެއްޖިއްޔާ އިސްލާމީ ޝަރީއަތުގައި އެ ހުރިހާ ކަމެއް ބާތިލްވީ" ސަލީމް ވިދާޅުވިއެވެ.\nސަލީމް ވިދާޅުވީ ރައީސް ޔާމީންގެ މައްސަލަ މިހާރު އޮތީ ސުޕްރީމް ކޯޓުގައި ނިމިފައި ކަމަށާއި ދެން އެމައްސަލަ އިތުރަށް ކުރިއަށް ގެންދެވޭނެ ކަމަށް ގަބޫލު ނުކުރައްވާ ކަމަށެވެ. އަދި އެމްއެމްޕީއާރްސީގެ މައްސަލާގައި އެއްވެސް މީހަކާ ގުޅޭގޮތުން މަނީ ލޯންޑަރިން މައްސަލަ ކުރިއަކަށް ގެންދެވޭނެ ކަމަށް ގަބޫލުނުކުރައްވާ ކަމަށްވެސް ވިދާޅުވިއެވެ.\nއަދި ވިދާޅުވީ އެސްއޯއެފްއިން ފައިސާ ޖަމާވި ކަމަށް ބުނާ ތިންސަތޭކަ އެއްހާ މީހުންގެ ތެރެއިން ވިއްސަކަށް މީހުން މުއާމަލާތް ރަނގަޅު ކަމަށް ފަތްކޮޅު ދީފައިވާ ކަަމަށެވެ.\n"އެސްއޯއެފަށް ޖަމާވި ވަގުލާރިން 20 މީހުން ސަލާމަތްވެއްޖެ. ރަނގަޅު މުއާމަލާތޯ. ދެން ކާކު ސަލާމަތްނުވަނީ އޭގެއިން. ބަލަ އެންމެންވެސް ތިބީ ސަލާމަތްވެފައި. މައްސަލަ އެއޮތީ ބާތިލްވެފައި. އެއްބަޔަކު ކުށްވެރިވެފައި އަނެއް ބަޔަކު ސަލާމަތްވަނީ. މީ އަޖައިބެއް ކަހަލަ ކަމެއްނު،"\nސަލީމް ވިދާޅުވީ އެސްއޯއެފް ކުންފުންޏަކީ ހިޔާނާތުގެ މައްސަލައިގެ ކުރީން މީހުން ދަންނަ ތަނެއްވެސް ނޫން ކަމަށެވެ. އަދި އެސްއޯއެފުން ފައިސާ ޖަމާވި ލިސްޓުގައި ހިމެނޭ ކަމަށް ބުނެ އޭނާ ވެސް އޭސީސީއަށް ހާޒިރު ކުރި ކަމަށް ވިދާޅުވިއެވެ.\n"އަޅުގަނޑާ ވަރަށް ސުވާލުކުރި. އަދީބަކީ ވަގެއްކަން ނޭނގޭ ހެއްޔޭ. އެމްޕީއެލްއިން ޑޮލަރު ގަންނަން ލާރި ނެގި ހިސާބުން އައި ރިޕޯޓެއް ނެރުނޭ ޓީވީ ރޭޑިއޯތަކުންވެސް ގޮވިއޭ އަޑެއް ނާހަންހޭ. ސުވާލު ކުރުމުން އަޅުގަނޑު ދެންނެވިން އަނދުން ހުސެއިން ނީވުނު އެއްޗެއް ވަކި އަޅުގަނޑަށް އިވޭނެހޭ. އަނދުން ހުސެއިންއަށް އެބައޮތޭ ރަނގަޅު ކަމަށް ސިޓީ ލިބިފައި،" ސަލީމް ވިދާޅުވިއެވެ. "ރައިސް ޔާމީންގެ މައްސަލަ ކުރިއަކަށް ނުގެންދެވޭނެ. އެންމެ މަތިން ފަށަން ޖެހޭނީ. ރައީސް ޔާމީންގެ މައްސަލަ ޖެހޭނީ ބާއްވަން އެހެންނޫނީ ބާތިލުކުރަން. ޔާގޫތުގޭ ޓެރަސް މަތީ ކިތައް ދަބަސްތޯ. ތިން ދަބަހުގެ ފައިސާ ފޮނުވި ބަހަން. އިބްރާއަށްވެސް އެނގޭނެ އެކަން،"\nރައީސް އަބްދުﷲ ޔާމީން ޕީޕީއެމް ސުޕްރީމް ކޯޓް + ޕްރޮސެކިއުޓާ ޖެނެރަލްގެ އޮފީސް އަހުމަދު ސަލީމް (ރެޑްވޭވް) އިދިކޮޅު ފަރާތްތައް ޕީޕަލްސް ނޭޝަނަލް ކޮންގްރެސް - ޕީއެންސީ


ފެކަލްޓީ އޮފް އިސްލާމިކް ސްޓަޑީޒްގެ 70 ދަރިވަރުން ދަސްވެނިވެއްޖެ\nYou are here: Home ∼ ފެކަލްޓީ އޮފް އިސްލާމިކް ސްޓަޑީޒްގެ 70 ދަރިވަރުން ދަސްވެނިވެއްޖެ\nޕަބްލިޝްކުރީ އެޑްމިން 19-04-2017\n2017 އޭޕްރިލް 16 ވީ އާދީއްތަ ދުވަހު ބޭއްވި ޔުނިވަރސިޓީގެ ދަސްވެނިވުމުގައި ފެކަލްޓީގެ 70 ދަރިވަރުން ދަސްވެނިވެއްޖެއެވެ. ދަރުބާރުގޭ ރަންނަބަނޑޭރި މާލަމުގައި ބޭއްވި މިރަސްމިއްޔާތު ޝަރަފުވެރިކޮއްދެއްވާފައިވަނީ ރައީސް އޮފީހުގެ ލީގަލް އެފެއާޒް މިނިސްޓަރު އާއިޝަތު އާޒިމާ ޝަކޫރެވެ.\nމިރަސްމިއްޔާތުގައި ފެކަލްޓީ އޮފް އިސްލާމިކް ސްޓަޑީޒް އިން ތަފާތު ދާއިރާތަކުން ދަރިވަރުން ދަސްވެނިވެފައިވެއެވެ. އެއީ ސެޓްފިކެޓް3އިން ޢަރަބިކް ލޭންގްވިޖް ކޯހުން6ދަރިވަރުންނާއި އެޑްވާންސްޑް ސެޓްފިކެޓް އިން އިސްލާމިކް ސްޓަޑީޒް ކޯހުން 12 ދަރިވަރުންނާއި ޑިޕްލޮމާ އިން ޢަރަބިކް ލޭންގްވިޖް ކޯހުން 24 ދަރިވަރުންނާއި ބެޗްލަރ އޮފް ޓީޗިން އިސްލާމް ކޯހުން 20 ދަރިވަރުންނާއި ބެޗްލަރ އޮފް އިސްލާމިކް ސްޓަޑީޒް ކޯހުން 8 ދަރިވަރުންނެވެ.\nމިރަސްމިއްޔާތުގައި ޔުނިވަރސިޓީގެ 88 ކޯހަކުން ޖުމްލަ 827 ދަރިވަރުން ދަސްވެނިވެފައިވާއިރު ދަރިވަރުންގެ ތެރެއިން ގްރޭޑް ޕޮއިންޓް އެވްރެޖް ތިނެއް ނުވަތަ އެއަށްވުރެ މަތި ހޯދުމާއެކު އެކިއެކި ކޯސްތަކުން އެއްވަނަ ހޯދާފައިވާ ފަރާތްތަކަށް ރާއްޖޭގެ ރައީސުލްޖުމްހޫރިއްޔާ ދެއްވާ އިނާމު ޔުނިވަސިޓީގެ 22 ދަރިވަރަކު ހާސިލްކޮށްފައިވެއެވެ. ރައީސުލްޖުމްހޫރިއްޔާ ދެއްވާ އިނާމު ޙާސިލުކޮއްފައިވާ ދަރިވަރުންގެ ތެރޭގައި މިފެކަލްޓީގެ ފަޚުރުވެރި3ދަރިވަރުން ހިމެނެއެވެ. އެއީ: ޑިޕްލޮމާ އިން ޢަރަބިކް ލޭންގްވިޖް ކޯހުން 1 ވަނަ ހޯދި ހދ. ކުޅުދުއްފުށި، އާހިޔާ، ޢަޒީމާ މުޙައްމަދާއި ބެޗްލަރ އޮފް ޓީޗިންގ އިސްލާމް ކޯހުން 1 ވަނަ ހޯދި ހދ. ކުޅުދުއްފުށި، ސަހަރާދޮށުގެ، އާމިނަތު ސަމާ މޫސާ އާއި ބެޗްލަރ އޮފް އިސްލާމިކް ސްޓަޑީޒް ކޯހުން 1 ވަނަ ހޯދި ކ.މާލެ، މޫތާ، އާމިނަތު ނަޢުމާއެވެ.


Saudi in anehkaa ves Covid ge case thakuge adhadhu mahchah\nކޮވިޑް-19 ސައުދީގެ ހާލަތު\nފާއިތުވެދިޔަ 24 ގަޑިއިރު ސައުދީއިން 561 މީހަކު ވަނީ ކޮވިޑަށް ޕޮޒިޓވްވެފައި\nކ. މާލެ | 23 ސެޕްޓެންބަރ 2020 | ބުދަ 23:23 | 4,593\nސައުދި އަރަބިއްޔާގައި ކޮވިޑްގެ ރެންޑަމް ސާމްޕަލް ނަގަނިކޮށް - ރޮއިޓަރސް\nސައުދި އަރަބިއްޔާއިން ފާއިތުވެދިޔަ 24 ގަޑިއިރު ތެރޭގައި ކޮވިޑް-19 އަށް ޕޮޒިޓިވްވި މީހުންގެ އަދަދު އިތުރު ވެއްޖެ ކަމަށް އެގައުމުގެ ސިއްހަތާ ބެހޭ ވުޒާރާއިން ބުނެފިއެވެ.\nސައުދީގެ ސިއްހަތާ ބެހޭ ވުޒާރާއިން ބުނީ ފާއިތުވެދިޔަ 24 ގަޑިއިރު އެގައުމުން 561 މީހަކު ކޮވިޑަށް ޕޮޒިޓވްވެފައިވާ ކަމަށެވެ. އަދި ފާއިތުވެދިޔަ 24 ގަޑިއިރު ތެރޭގައި 27 މީހުން ވަނީ މި ބަލީގައި މަރުވެފައި ކަމަށް ވެސް ސައުދީގެ ސިއްހަތާއި ބެހޭ ވުޒާރާއިން ބުނެއެވެ. އަދި 1،102 މީހުން ވަނީ ފާއިތުވެދިޔަ 24 ގަޑިއިރު ތެރޭގައި ބަލިން ރަނގަޅުވެފައެވެ.\nސައުދީގެ ސިއްހަތާއި ބެހޭ ވުޒާރާއިން ބުނީ ސައުދީ އިން މި ބަލި އެންމެ ގިނައިން ފެނިފައިވަނީ މައްކާއިން ކަމަށާއި، އެގޮތުން މައްކާއިން 75 މީހަކު ވަނީ މި ބައްޔަށް ޕޮޒިޓިވްވެފައި ކަމަށެވެ. އަދި ޖިއްދާއިން 51 މީހަކު ވަނީ ޕޮޒިޓިވްވެފައި ކަމަށް ވެސް ސައުދީގެ ސިއްހަތާއި ބެހޭ ވުޒާރާއިން ބުނެއެވެ.\nސައުދީ އަރަބިއްޔާ އަކީ މުޅި ދުނިޔެއިން ކޮވިޑަށް 17 ވަނަ އަށް އެންމެ ގިނަ މީހުން ޕޮޒިޓިވްވި ގައުމެވެ. އެގައުމުން މިހާތަނަށް 331،359 މީހުން ކޮވިޑަށް ޕޮޒިޓިވްވެފައިވާއިރު، އެގައުމުން މިހާތަނަށް 4،569 މީހުން ވަނީ މި ބަލީގައި މަރުވެފައެވެ.\nއުރީދޫގެ ފިކްސްޑް ބްރޯޑްބޭންޑް އަދި ސުޕަރނެޓްގެ ޚިދުމަތް ވިލިމާލެއަށް!\n100 ޗެނަލްއާއި އެކު ދިރާގު ޓީވީގެ ޚިދުމަތް މ. މުލީގައި ލިބޭނެ!


America ge supreme court ge fandiyaaru kamuge maqaamah Trump...\nއެމެރިކާގެ ސުޕްރީމް ކޯޓުގެ ފަނޑިޔާރު\nއެމެރިކާގެ ސުޕްރީމް ކޯޓުގެ ފަނޑިޔާރުކަމުގެ މަޤާމަށް ޓްރަމްޕް ފޮނުއްވީ އެމީ ކޯނީގެ ނަންފުޅު\nއެ މަޤާމަށް އެމީ އައްޔަނު ކުރެއްވުމަށް މިހާރު ވަނީ ނިންމާފަ\nއެ ނިންމުން މަޑުޖައްސާލަން ޖެހޭ ކަމަށް ގިނަ ބަޔަކު ބުނޭ\nމަތީ ކޯޓުގެ ކޮންޓްރޯލް ހޯދުމުގެ ވާދަވެރިކަން ވަނީ ބޮޑުވެފައި\nކ. މާލެ | 27 ސެޕްޓެންބަރ 2020 | އާދީއްތަ 14:35 | 5,371\nއެމީގެ ނަން އިއުލާނު ކުރެއްވުމަށް ހޮނިހިރު ދުވަހު ވައިޓްހައުސްގައި ބޭއްވި ރަސްމިއްޔާތުގެ ތެރެއިން - އޭޕީ\nއެންމެ މަތީ ކޯޓުގެ ބާރުވެރިކަން ހޯއްދެވުމަށްފަހު ޓްރަމްޕް ވަނީ މީގެ ކުރިންވެސް ބޮޑެތި ނިންމުންތައް އެމަނިކުފާނާ އެއްކޮޅަށް ނިންމަވާފައެވެ. އޭގެ ތެރޭގައި މުސްލިމު ބައެއް ޤައުމުތަކުން ދަތުރުފަތުރު މަނާ ކުރުމާއި، ކާރބަން އެމިޝަން ހުއްޓުވުމުގެ ސިޔާސަތު މަޑުޖައްސާލުން ހިމެނެއެވެ.


Lonu fenun mass finikuraa system ge duty maafu koddhyfi\nމަހަށް ފުރަން ތައްޔާރުވަނީ--\nލޮނުފެނުން މަސް ފިނިކުރާ ސިސްޓަމްގެ ޑިއުޓީ މައާފުކޮށްދީފި\n14 ޑިސެމްބަރ 2020 - 18:52:09\nލޮނުފެނުން މަސް ފިނިކުރާ ނިޒާމު ނުވަތަ، ރެފްރިޖަރޭޓެޑް ސީވޯޓާ ސިސްޓަމް އެތެރެކުރުމަށް ނަގާ ޑިއުޓީ މާއާފު ކޮށްފިނުމަށް ނިންމައިފިއެވެ.\nފިޝަރީޒް މިނިސްޓްރީން ކުރި އިއުލާނެއްގައި ބުނެފައިވަނީ، ރެފްރިޖަރޭޓެޑް ސީވޯޓާ ސިސްޓަމް އެތެރެކުރާ ފާރާތްތަކަށް ޑިއުޓީ މައާފު ކުރެވޭނެ އިންތިޒާމް މިހާރު ހަމަޖެހިފައިވާ ކަމަށެވެ. އެގޮތުން އިކޮނޮމިކް މިނިސްޓްރީ އަށް ޑިއުޓީ މާއާފު ކުރާ ފޯމާއެކު އިންވޮއިސް ހުށަހަޅެމުން ޑިއުޓީ މާއާފު ކޮށްދެވޭނެކަމަށް ފިޝަރީޒް މިނިސްޓްރީން ބުނެއެވެ.\nރެފްރިޖަރޭޓެޑް ސީވޯޓާ ސިސްޓަމް އަކީ އައިސް ގަންނަން ކުރާ ހޭދަ ކުޑަކުރުމަށް މަސްވެރިން ބޭނުންކުރަމުންދާ ސިސްޓަމެކެވެ. ފިޝަރީޒް މިނިސްޓްރީން ބުނީ، މި ސިސްޓަމް އެތެރެކުރުމަށް ނަގާ ޑިއުޓީ މައާފް ކުރުމުން މަސްވެރިކަމުގެ ސިނާއަތުގައި ހަރަކާތްތެރިވާ ފަރާތްތަކަށް މި ސިނާއަތް އިތުރަށް ތަރައްގީކުރުމަށް ލުޔެއް ލިބިގެންދާނެކަމަށެވެ.\nބާނާ މަސްކޮޅު ކިރުމަށާއި އައިސް ހޯދުމަށް ކިއުގައި ގިނަ ދުވަހު ތިގެން ޖެހުމަކީ މަސްވެރިން އަބަދުވެސް ކުރަމުން އަންނަ ޝަކުވާއެކެވެ. މީގެއިތުރުން ބާނާ މަސްކޮޅަށް ހަމަ އަގު ނުލިބޭކަމުގެ ޝަކުވާއަކީވެސް މިހާރު މަސްވެރިން އެންމެ ބޮޑަށް ކުރަމުން އަންނަ ޝަކުވާއެވެ.\nމަސްވެރިންނަށް ދިމާވެފައިވާ ދަތިތައް ހައްލުކޮށްދިނުމާއި ބާނާ މަސްކޮޅަށް ހަމައަގު ހޯދައިދިނުމަކީ ރައީސް އިބްރާހިމް މުހައްމަދު ސޯލިހުގެ ވައުދުފުޅެކެވެ. މިގޮތުން، މަސްވެރިކަމަކީ ރާއްޖޭގެ އެންމެ ފުޅާ އިގްތިސޯދީ ވަސީލަތައް ހެދުމުގެ ވަގުތު ޖެހިފައިވާ ކަމަށް، މަސްވެރިންގެ ދުވަހު ރައީސް ދެއްވި ހިތާބުގައި ވަނީ ވިދަޅުވެފައެވެ.\nއެގޮތުން މަސްވެރިކަމުގެ ސިނާއަތް ތަރައްގީކޮށް މަސްވެރިންނަށް އައިސް ލިބުމުގެ ދަތިކަން ހައްލުކޮށްދިނުމަށް، އަންނަ އަހަރު މުޅިން އާ ހަތް އައިސް ޕްލާންޓް އެޅުމުގެ މަސައްކަތް ފެށުމާއި، ދޯނިފަހަރުގެ ވަތުގައި ފެން ފިނިކުރާ ނިޒާމުތައް ގާއިމުކުރުމުގެ މަސައްކަތްތައް އިތުރުކުރުމަށް ނިންމަވާފައިވާ ކަމަށް ރައީސް ވަނީ ވިދާޅުވެފައެވެ.\nމަސްވެރިންމަސްވެރިކަން އިކޮނޮމިކް މިނިސްޓްރީފިޝަރީޒް މިނިސްޓްރީރައީސް ޞާލިޙް


Democracy kuri hoadhaifi: Biden | Jazeera\tޑިމޮކްރަސީ ކުރި ހޯދައިފި: ބައިޑަން - Jazeera\nޑިމޮކްރަސީ ކުރި ހޯދައިފި: ބައިޑަން\nމުޙައްމަދު އަފްޒަލް January 20, 2021 120 views0\nމިއަދަކީ ވަކި ކެނޑިޑޭޓަކަށް ލިބުނު ކާމިޔާބީ އަކަށްވުރެ ބޮޑަށް، ޑިމަކްރަސީއަށް ލިބުނު ކާމިޔާބީއެއް ކަމަށް އެމެރިކާގެ ރައީސް ޖޯ ބައިޑަން ވިދާޅުވެއްޖެއެވެ.\nބައިޑަން މިހެން ވިދާޅުވީ، ރައީސް ކަމުގެ ހުވާ ކުރެއްވުމަށްފަހު ގައުމާއި މުހާތަބު ކުރައްވައި ދެއްކެވި ވާހަކަކޮޅުގައެވެ. އެގޮތުން، އެއްބައިވަންތަކަން އިސްކުރުމަށާއި، ގުޅިގެން މަސައްކަތް ކުރުމުގެ މުހިންމު ކަމުގެ މައްޗަށް ބައިޑަން އަލިއަޅުއްވާލެއްވިއެވެ. އެމެރިކާގެ ތާރީޚުގައި އެތައް ފަހަރަކު ބައިބައިވުންތައް ކުރިމަތިވި ކަމަށާއި އެހެންނަމަވެސް، އަބަދުވެސް އެއްބައިވަންތަކަން ކުރި ހޯދާކަމަށް ތަކުރާރުކޮށް ބައިޑަން ވިދާޅުވިއެވެ.\nއެގޮތުން، މިފަހަރުވެސް އެއްބައިވަންތަކަން ކުރި ހޯދައިފިކަމަށާއި މިއަދަކީ 'އެމެރިކާގެ ދުވަސް' ގޮތުގައި ބައިޑަން ސިފަކުރެއްވިއެވެ. އަދި، ޑިމޮކްރަސީގެ ނާޒުކު ކަމާއި މުހިންމު ކަން މިއަދު ވަޒަންކުރެވޭކަމަށްވެސް ބައިޑަން ވިދާޅުވިއެވެ. އެހެންނަމަވެސް، އަބަދުވެސް ޑިމޮކްރަސީ ކުރި ހޯދާފައިވާކަމަށްވެސް ވިދާޅުވިއެވެ.\nކޮވިޑް-19ގެ ސަބަބުން އެމެރިކާއަށް ދިމާވެފައިވާ ގޮންޖެހުންތަކުގެ މައްޗަށް އަލިއަޅުއްވާލައްވަމުން ބައިޑަން ވިދާޅުވީ، ދެވަނަ ބޮޑު ހަނގުރާމައިގައި އެމެރިކާއިން މަރުވި މީހުންނަށްވުރެ ގިނަ މީހުން މި ބަލީގައި އެ ގައުމުން މަރުވެފައިވާކަމަށެވެ. 400،000 އަށްވުރެ ގިނަ މީހުން ކޮވިޑް-19 ގެ ސަބަބުން އެމެރިކާއިން މަރުވެފައިވާއިރު، އެ މީހުންގެ ހަނދާނުގައި ބައިޑަންވަނީ ސުކޫތެއްވެސް ނަގާފައެވެ. އަދި ބަލިން އަރައިގަނެ، އެމެރިކާ އަނެއްކާވެސް އަލުން ބިނާކުރުމަށް ޖެހިފައިވާކަމަށާއި އެކަމަށް ތައްޔާރުކަމަށް ބައިޑަން ވިދާޅުވިއެވެ.\nއެމެރިކާގެ ޚާރިޖީ ސިޔާސަތުގެ މައްޗަށްވެސް ބައިޑަންވަނީ އަލިއަޅުއްވާލައްވާފައެވެ. އެގޮތުން، ފާއިތުވި ހަތަރު އަހަރަކީ އެމެރިކާއަށް ޓެސްޓެއްގެ ގޮތުގައި ސިފަ ކުރައްވައި، ބައިޑަން ވިދާޅުވީ އެ ޓެސްޓުން ވަރަށް ކާމިޔާބުކަމާއެކު އެމެރިކާ ސަލާމަތްވެފައިވާކަމަށެވެ. ދުނިޔޭގެ އެހެން ގައުމްތަކާއި އަނެއްކާވެސް ގުޅުންތައް ގާއިމްކުރަން ފަށާނެ ކަމަށާއި، އެމެރިކާ އެކަހެރިވެ އޮތުމުގެ ސިޔާސަތު ބަދަލުވާނެކަމަށް ބައިޑަން ވައުދުވެވަޑައިގެންނެވިއެވެ.\nއިތުރަށް ބައިޑަން ވިދާޅުވީ، އެމަނިކުފާނު މަގާމާއި ހަވާލުވީ ހުރިހާ އެމެރިކާ ރައްޔިތުންގެ ރައީސްގެ ގޮތުގައިކަމަށެވެ. ޑިމޮކްރަސީގައި އެއްބަޔަކު ބަލިވާނެކަމަށާއި އެހެންނަމަވެސް އޭގެ ސަބަބުން، ބައިބައިވުން އުފެއްދުމަށް ޖާގަ ދެއްވައިގެން ނުވާނެކަމަށް ބައިޑަން ވިދާޅުވިއެވެ.\nޖޯ ބައިޑަން އެމެރިކާގެ ރައީސް ކަމުގެ ހުވާ ކުރެއްވުމާއެކު އެމަނިކުފާނު ވާނީ އެމެރިކާގެ 46 ވަނަ ރައީސްއަށެވެ. އުމުރުފުޅުން 78 އަހަރުގައި ހުވާ ކުރެއްވިއިރު، މިއީ އެމެރިކާގެ އެންމެ ދުވަސްވީ ރައީސްއެވެ.


6 Million Rufiyaa Hoadhan Jabir, Gasim Govaigen Court Ah – adduLIVE\nLast Updated: May 6, 23:53\nހަ މިލިއަން ރުފިޔާ ހޯދަން ޖާބިރު، ގާސިމް ގޮވައިގެން ކޯޓަށް\nNov 10, 2020, 15:45 ހަސަން ރަޝީދު\nއަބްދުﷲ ޖާބިރު - ފޮޓޯ: މަޖިލިސް\nޖުމްހޫރީ ޕާޓީގެ ލީޑަރު ގާސިމް އިބްރާހިމް، އަނބުރާ ދައްކާ ގޮތަށް ހަ މިލިއަން ރުފިޔާ ނެންގެވި ކަމަށް ބުނެ، އެ ފައިސާ ހޯދަން ޑީއާރުޕީގެ ލީޑަރު އަދި ކާށިދޫ ދާއިރާގެ މެންބަރު އަބްދުﷲ ޖާބިރު ސިވިލް ކޯޓަށް ހުށަހަޅައިފިއެވެ.\nޖާބިރު ކޯޓަށް ހުށަހެޅުއްވި މައްސަލައިގައި ބުނެފައިވަނީ އޭނާގެ އަތުން އެއް މިލިއަން ޑޮލަރު ނަގައި، އެ ފައިސާ އަނބުރާ އަދާކުރުމަށްޓަކައި އެއް މިލިއަން ޑޮލަރުގެ ޗެކެއް ގާސިމްގެ ފަރާތުން ދީފައިވާ ކަމަށެވެ. އަދި އޭނާގެ އަތުން ނެގި އެއް މިލިއަން ޑޮލަރުގެ ފައިސާ ގާސިމް ދެމުންދިޔައީ ދިވެހި ރުފިޔާ އިން ކަމަށާއި ނަމަވެސް އޭނާގެ އަތުން ނެގި ފައިސާގެ ތެރެއިން 65،000.000 ޑޮލަރުގެ ފައިސާ މިއަދާއި ހަމައަށްވެސް ލިބިފައި ނުވާ ކަމަށް އެ މައްސަލައިގައި ބުނެފައިވެއެވެ.\nއަދި ރައީސް އިބްރާހިމް މުހައްމަދު ސޯލިހު މެދުވެރިކުރައްވައި ގާސިމް އޭނާގެ އަތުން އަނބުރާ އަދާކުރާ ގޮތަށް ފަސް މިލިއަން ރުފިޔާ ނަގާފައިވާ ކަމަށާއި ނަމަވެސް އެ ފައިސާގެ ތެރެއިން އެއްވެސް މިންވަރެއް މިއަދާއި ހަމައަށް ވެސް އަދާކޮށްފައި ނުވާ ކަމަށް ޖާބިރުގެ މައްސަލައިގައި ބުނެފައިވެއެވެ.\nޖުމްލަ ހަ މިލިއަން ދެހާސް ތިންސަތޭކަ ރުފިޔާ ހޯދަން ޖާބިރު މި މައްސަލައިގައި އެދިފައިވާއިރު، އޭނާ ވަނީ ފައިސާ އެކީ އެއްފަހަރާ ގާސިމްގެ އަތުން ނަގައިދިނުމަށް އެދިފައެވެ. މި މައްސަލަ ސާބިތުކުރުމަށް ޖާބިރު ވަނީ ދެ ހެކިވެރިންނާއި ޑޮލަރު ޗެކުގެ ކޮޕީއެއް ވެސް ހުށަހަޅާފައެވެ.\nމީގެކުރިން ޖާބިރު ވަނީ ކުރީގެ ރައީސް މައުމޫން އަބްދުލްގައްޔޫމް 29 މިލިއަން ރުފިޔާ ނެންގެވި ކަމަށް ވިދާޅުވެ އެ ފައިސާ އަނބުރާ ހޯދަން ވެސް ސިވިލް ކޯޓަށް މައްސަލައެއް ވައްދާފައެވެ.


Shimhaq: Dhuniyeygai ves vidhaa thari eh\nވަރަށް ޅަ އުމުރުގައި ސ. ފޭދޫން މާލެ ބަދަލުވި އަލީ ޝިމްހާގަކީ އޭރުވެސް ކުރެހުމަށް ޝައުގުވެރިކަން ހުރި ކުއްޖެކެވެ. އޭރުވެސް ޓީވީން ދައްކާ ކާޓޫން ޝޯތައް ރިކޯޑުކޮށް އެއިން ފެންނަ ކެރެކްޓާތައް ކުރެހުމަކީ އޭނާ ވަރަށް ޝައުގުވެރިކަމާއެކު ކުރަމުން އައި ކަމެކެވެ.\nމިހާރު އޭނާއަކީ ރާއްޖެ އާއި ރާއްޖޭން ބޭރުގައި ވެސް މަޝްހޫރުކަން ހޯދާފައިވާ އަދި އޭނާގެ ރޮނގުގައި ވަރަށް ބޮޑަށް ވިދާ ތަރިއެކެވެ. ވަރަށް އާދަޔާ ހިލާފު މޮޅު ކުރެހުންތެރިއެކެވެ.\nއިސްކަންދަރާއި މަޖީދީޔާގައި ކިޔެވި އިރު ކުދީންގެ މެދުގައި ޝިމްހާގް ހިނގައިގަތީ "އެންމެ މޮޅަށް ކުރުހާ ކުއްޖާ" ގެ ގޮތުގަ އެވެ. އެކަމަކު އޭރު ޝިމްހާގް އޭރު ކުރަހާ އުޅުނީ ރެކްރިއޭޝަނަލް ކޮށް ނުވަތަ މުނިފޫހި ފިލުވާށެވެ. ދާއިރާއަކަށް ސެޓްކޮށް އާމްދަަނީ ހޯދަން ޝިމްހާގް ކުރެހުމުގެ ތެރެއަށް ވަނީ ވިލާ ކޮލެޖުގައި ހަޔާ ސެކަންޑަރީ ނިންމުމަށްފަހު މަތީ ތައުލީމް ހާސިލް ކުރަން ރާއްޖެއިން ބޭރަށް ބަދަލްވުމަށް ފަހު އެވެ.\nދުނިޔޭގައި ޝިމްހާގެ އެންމެ މަޝްހޫރު ޕްރޮޖެކްޓަކަށް ވެފައި ވަނީ އޭނާ 2014 ގައި ކުރެހި "ކޮސްމިކް ލަޔަން" ނުވަތަ ސިންގާއެއްގެ ޑިޖިޓަލް ކުރެހުމެކެވެ. އެ ކުރެހުން މުޅި ދުނިޔޭގައި އޭހާ ބޮޑަށް މަޝްހޫރު ވެގެން ދިޔައީ ލަވަކިޔުންތެރިޔާ އާރަން ކާޓާ އަމިއްލަ އެއްޗެއް ގޮތުގައި ބޭނުންކޮށް އޭގެ ވިޔަފާރި ނަފާ ހޯދަން މަސައްކަތް ކުރަން ދިމާ ކުރުމުންނެވެ. އެ މައްސަލަ މިހާރު އޮތީ ކޯޓުގަ އެވެ.\nކްރިއޭޓިވް ތަފާތު މަސަކަތް ޝިމްހާގު ކުރެ އެވެ. އޭގެ ތެރޭގައި "މިއުރަލް" އާޓްސް އާއި އެނިމޭޝަން ހިމެނެ އެވެ. އަދި މިހާރު އޭނާގެ ހުނަރު އެހެން މީހުންނަށް ދަސްކޮށްދޭން އޭނާ ވަނީ ޔޫޓިއުބް ޕްރޮޖެކްޓެއް ވެސް ފަށާފަ އެވެ. އެކަމަކު މައިގަނޑު ގޮތެއްގައި ޝިމްހާގަކީ ޑިޖިޓަލް އާޓްގެ ފަންނާނެކެވެ. ގިނަ މީހުންގެ މެދުގައި މަޝްހޫރުވެފައި ވަނީވެސް ޑިޖިޓަލް އާޓިސްޓެއްގެ ގޮތުގަ އެވެ.\nޝިމްހާގްއަކީ ކުރެހުމުމގެ ދާއިރާއިން ރާއްޖޭގެ އެންމެ މަޝްހޫރު އެއް ކުރެހުންތެރިޔާ -- ފޮޓޯ: އަހުމަދު އަޝްހާދު | އަވަސް\nޝިމްހާގް ބުނާގޮތުގައި އަދިވެސް ކުރެހުމުގެ ދާއިރާގައި އޭނާ މަސައްކަތް ކުރަނީ ފްރީލާންސް ކޮށެވެ. ކުރެހުމުން ބޮޑަށް އޭނާއަށް އާމްދަނީ ލިބެނީ ކޮމިޝަން މަސައްކަތް ތަކުންނެވެ. ކޮމިޝަން މަސައްކަތްތަކުގެ ބޮޑު ބައެއް ހިއްސާވަނީ ރާއްޖެއިން ބޭރު ކުންފުނިތަކާއި މީހުންގެ ފަރާތުންނެވެ.\nކުރެހުމުން ރަނގަޅު އާމްދަނީއެއް ޝިމްހާގަށް ލިބެމުން ދިޔަ ނަމަވެސް އޭނާގެ ރަސްމީ ވަޒީފާއަކީ ބަޔޯ މެޑިކަލް އިންޖިނިއަރެއްގެ ވަޒީފާ އެވެ.\nޝިމްހާގް ގެ ބައެއް ކުރެހުންތައް -- ފޮޓޯ: ޝިމްހާގް (އިންސްޓަގްރާމް)\nޝިމްހާގް ބުނި ގޮތުގައި ޑިޖިޓަލް އާޓަށް އޭނާ ޝައުގުވެރިވީ ގްރޭޑް 10 ނިންމުމުން ރައްޓެއްސަކުން ދިން ޓެބްލެޓެއް މެދުވެރިކޮށް ކުރުހަން ފެށި ހިސާބުންނެވެ. އަދި އޭގެ ފަހުން ކުރެހުމަށް ހާއްސަ ޓެބްލެޓެއް ހޯދައި ކުރަހަން ފެށީ އެވެ.\n"2011 ވަނަ އަހަރު ކުރަހަން ޓެބްލެޓެއްގަތީ. އެ ހިފައިގެން ބޭރަށް ކިޔަވަން ދިޔައީ. އޭގެ ދުވަސްކޮޅެއް ފަހުން ކުރަހަން ފެށުނީ،" އޭނާ ބުންޏެވެ.\nޝިމްހާގުގެ ކުރެހުންތަކުގެ ތެރެއިން ވަރަށް ބޮޑަށް މަޝްހޫރުވެފައިވާ ކުރެހުމެއް\nޑިޖިޓަލް އާޓްގެ ދުނިޔެއަށް ޝިމްހާގަ ތައާރަފްވީ 2012 ވަނަ އަހަރެވެ. އޭގެ ފަހުން މިދިއަ އަހަރުތަކުގައި ޝިމްހާގްގެ މަސައްކަތްތައް ވަނީ އިންޓަނެޝަނަލް ވެފައެވެ. އޭނާ ވެފައ ވަނީ ދުނިޔޭގައި ވެސް ވމަޝްހޫރު ބްރޭންޑަކަށެވެ. ޝިމްހާގްގެ އިންސްޓަގްރާމް ޕޭޖްގައި ވެސް 73000 އަށް ވުރެ ގިނަ ފޮލޮވާސް ހިމެނެވެ. އޭނާގެ ކޮންމެ ކުރެހުމަކަށް ހާހުން ލައިކް ލިބި ބޭރުގެ ބޮޑެތި ކުންފުނިތަކުން ދަނީ އެ ކޮންޓެންޓް ރީޝެއާ ކުރަމުންނެވެ.\n"2012 ވަަނަ އަހަރު ކުރަހަން ފެށީ، އެކަމަކު އޭރަކު ނެތް އެހާގިނަ ގޮތތަކެއް އެކަން ދަސްކުރާކަށް. ޔޫޓިއުބުން ވީޑިއޯތައް ބަލައިގެން ދަސްކޫރީ. އަދި މިހާރު ވެސް މިދަނީ އާ ކަންތައް ދަސް ކުރަމުން" ޝިމްހާގް ބުންޏެވެ.\nޝިމްހާގް މައިގަނޑު ގޮތެއްގައި ކުރުހަނީ ޑިޖިޓަލްކޮށް އަދި މަޝްްހޫރު ވެފައިވަނީވެސް ޑިޖިޓަލް އާޓިސްޓެއްގެ ގޮތުގައި -- ފޮޓޯ: އަހުމަދު އަޝްހާދު | އަވަސް\nއޭނާ ބުނި ގޮތުގައި ޑިޖިޓަލް އާޓްގައި ބޮޑުބައި އޭނާ ހޭދަަކުރީ ދިރުންތައް ކުރެހުމަށަށެވެ. އެގޮތުން 2018 ވަނަ އަހަރާ ޖެހެންދެން މައިގަނޑު ގޮތެއްގައި ކުރަހަމުން އައި ޖޯންރާއަކީ އެއީ އެވެ. އެއާހިލާފަށް މިހާރު މީހުނާއި ޝޯތަކުންނާއި ގޭމްތަކުން ފެނިގެންދާ ކެރެކްޓާތައް ކުރަހަ އެވެ. ޝޯތަކާއި ގޭމްތައް އުފައްދާ ކުންފުނި ތަކުން ވެސް ޝިމްހާގްގެ މަސައްކަތްތައް ޝެއާކޮށް ޝިމްހާގަށް އިތުރު މަސައްކަތްތައް ކޮމިޝަން ކޮށްފައި ވެއެވެ.\n"އެފަދަ ބޮޑެތި ކުންފުނި ތަކުން އަޅުގަނޑުގެ މަސައްކަތްތައް ބަލައިގަންނާތީ ވަރަށް އުފާވޭ." ޝިމްހާގް ބުނެޏެވެ.\nކުންފުނިތަކުގެ އިތުރުން، ޔޫޓިއުބްގައި މިލިއަނުން ފޮލޮވާސް ހިމެނޭ މަޝްހޫރު ބައެއް ޔޫޓިއުބް ތަރިން ވެސް ޝިމްހާގްގެެ މަސައްކަތްތައް ފޮލޯކޮށް ކޮމިޝަން ކުރެ އެވެ.\nޝިމްހާގް ޑިޖިޓަލް ކުރެހުމުގެ ދާއިރާއަށް ވަނީ 2012 ވަނަ އަހަރު -- ފޮޓޯ: އަހުމަދު އަޝްހާދު | އަވަސް\nކުރެހުމާއި އޮފީސް މަސައްކަތައްފަހު ޖިމަށް ދިއުމާއި ބެޑްމިންޓަނާއި ފުޓުބޯޅައަށް ވެސް ޖާގަ ދޭ ޝިމްހާގް ބުނި ގޮތުގައި ކުރެހުމުގެ ދާއިރާއަކީ ކުރިޔަށް ދާން ރަނގަޅު ދާއިރާއެކެވެ،\n"ހިތްވަރު އެލުވާނުލައި އަބަދުވެސް ބަލަންވީ ކުރެހުމުގެ ފެންވަރު މަތި ކުރެވޭތޯ. ފޮލޮވާސް މަދުވެގެން ނޫނީ ލައިކް ނުލިބޭތީ ދެރަވެގެން ހުއްޓާލާނެ ކަމެއް ނެތް. މަސައްކަތުގެ ފެންވަރު ރަނގަޅިއްޔާ ވިއްކޭނެ. މިޒަމާނުގައި ބޭނުމެއް ނުވާނެ ބޮޑު ޖާގައެއް. ޓެބްލެޓެއް ނޫނީ ފޯނުން ވެސް ކުރެހޭނެ ގޮތް ހުންނާނެ،" އޭނާ ބުންޏެވެ. "އެކަމަކު މައްސަލައަކީ މި އިލްމު ރަނގަޅަށް އުގަންނައި ދެވެން ރާއްޖޭގައި ނެތުން. އަދި ކޮމިޝަންތައް ގިނައިން ރާައްޖެއިން ބޭރުން ލިބޭ އިރު އެ ފައިސާ ރާއްޖެއަށް ލިބޭނެ ފަސޭހަ ގޮތެއް ނެތުން. އުންމީދަަކީ މުސްތަގުބަލުގައި ހުރި މައްސަލަތައް ހައްލުވެ މި ދާއިރާއަށް ގަނައިން މީހުން ވަނުން."\nފަންނު ވިދާ ތަރި


India in raajje genna furathama kaaduge shipment genesfi | Thiladhun\nއިންޑިއާއިން ރާއްޖެ ގެންނަ ފުރަތަމަ ކާޑުގެ ޝިޕްމަންޓް ގެނެސްފި\nޝިއުނާ އާދަމް މާރޗް 28, 2020\nއިންޑިއާއިން ރާއްޖެއަށް ގެނައުމަށް ހަމަޖެހިފައިވާ ކާޑުގެ ބާވަތްތަކުގެ ތެރެއިން ފުރަތަމަ ޝިޕްމަންޓް ގެނެސްފިކަމަށް ރާއްޖޭގައި ހުންނަ އިންޑިޔާގެ ހައިކޮމިޝަނުން ބުނެފިއެވެ.\nއިންޑިއާގެ ސޫތުކުޅިން މިއަދު މާލެ އައި ބޯޓުން ގެނެސްފައިވަނީ 500 މެޓްރިކް ޓަނުގެ ހަކުރާއި 993 މެޓްރިކް ޓަނުގެ ހަނޑުލެވެ. މީގެ އިތުރު 1500 މެޓްރިކް ޓަނުގެ ހަނޑުލާއި 500 މެޓްރިކް ޓަނުގެ ހަކުރު ވަރަށް އަވަހަށް ރާއްޖެ ގެންނާނެކަމަށާއި އިމާރާތްކުރުމަށް ބޭނުންވާ 5000 މެޓްރިކް ޓަނުގެ ސިމެންތި ވެސް ކުރު މުއްދަތެއްގައި ރާއްޖެއަށް އަންނާނެކަމަށް އިންޑިއަން ހައިކޮމިޝާނުން ވިދާޅުވެއެވެ.\nކޯވިޑް-19ން ރައްކާތެރިވުމަށް އަޅާ ފިޔަވަޅެއްގެ ގޮތުން އިންޑިޔާ މިހާރު އޮތީ ލޮކްޑައުންކޮށްފައެވެ. އެހެންނަމަވެސް އިންޑިއާ ސަރުކާރުން ވަނީ މި މުއްދަތުގައި ރާއްޖެއަށް ބޭނުންވާ ކާޑުގެ ބާވަތްތައް ދަތިކަމެއްނެތި ލިބޭނެކަމަށް ބުނެފައެވެ.\nEnsuring food security—Clearance of our newest shipment of staple foods ongoing. We have arranged storage facilities to further increase our stockpile of staple foods and we assure everyone that we will maintain adequate supplies. pic.twitter.com/wwLWsU2Px2\n— STO Plc (@stoplc) March 28, 2020\nއިންޑިޔާގައި ކޯވިޑް-19 ފެތުރެން ފެށުމާއެކު އެޤައުމުން ބޭސް އެކްސްޕޯޓްކުރުން ވަގުތީގޮތުން ހުއްޓާލާފައިވީނަމަވެސް، ރާއްޖެއަށް ބޭނުންވާ ބޭސް ލިބޭނެ އިންތިޒާމުވެސް އެޤައުމުންވަނީ ހަމަޖައްސާފައެވެ. އެގޮތުން ބޭހުގެ އެހީގެ ގޮތުގައި3މަސްދުވަހަށް ބޭނުންވާ ޒަރޫރީ ބޭސް ރާއްޖެއަށް މިހާރު ވަނީ ފޮނުވާފައެވެ.\nކޯވިޑް-19އާ ގުޅިގެން ރާއްޖޭގެ ރައްޔިތުންނަށް ބޭނުންވާ ކާޑުގެ ބާވަތްތައް އެއްވެސް ދަތިކަމެއްނެތި ލިބޭނެ ގޮތެއް ފަހިކުރުމަކީ ދިވެހި ސަރުކަރުން ވަރަށް މުހިއްމު އިސްކަމެއްދީގެން ކުރިއަށްގެންދާކަމެކެވެ. ސަރުކާރުން މިހާރު ވަނީ ކުރިއަށް އޮތް 10 މަސްދުވަހަށް ވާވަރަށް ކާޑުގެ ބާވަތްތައް ގެނައުމުގެ އިންތިޒާމު ހަމަޖައްސާފައެވެ.\nކޯވިޑް-19 : ޕޮޒިޓިވްވި މީހުންގެ އަދަދު 1457 އަށް


Boby enburi Eagles ah | Mihaaru\nދިރާގު ދިވެހި ޕްރިމިއާ ލީގުގެ މެޗެއްގެ ތެރެއިން ނިލަންދޫ ކުޅުންތެރިއަކު ކައިރިން ބޮބީ ބޯޅަ ހިފައިގެންދަނީ.-- ފޮޓޯ: ނިޝާން އަލީ/ މިހާރު\n14 ޖެނުއަރީ 2020 - 09:18\nކްލަބް ގްރީން ސްޓްރީޓްސް އަށް މި ސީޒަނުގައި ކުޅެމުން އައި ރިހާމް އަބްދުލް ގަނީ (ބޮބީ) އޭނާ ކުރިން ކުޅުނު ކްލަބް އީގަލްސް އަށް ބަދަލުވެއްޖެ އެވެ.\nއުމުރުން 22 އަހަރުގެ ބޮބީ އަކީ މި ފަހަރުގެ ޓްރާންސްފާ މާކެޓްގައި އީގަލްސް އިން ގެނައި ތިން ވަނަ ކުޅުންތެރިޔާ އެވެ. އީގަލްސް އިން ވަނީ ނިލަންދޫ އަށް ކުޅުނު ޖަޕާނުގެ މިޑްފީލްޑަރު ޓޮޝީކީ އޮކަމޯޓޯ (ޓޮޝީ) އާއި ފޯކައިދޫގެ ހަސަން ނަޒީމް (ޗޯޓު) ގެނެސްފަ އެވެ.\nބޮބީ، އީގަލްސް އަށް ބަދަލުވީ މި ސީޒަނުގެ ނިޔަލަށެވެ. ބޮބީގެ އިތުރުން މި ފަހަރުގެ ޓްރާންސްފާ މާކެޓްގައި ބައެއް ކުޅުންތެރިން ވަނީ ގްރީން ސްޓްރީޓްސް ދޫކޮށްލައިފަ އެވެ. އޭގެ ތެރޭގައި ޓީސީ އަށް ބަދަލުވި އަލީ އަޝްފާގު (ދަގަނޑޭ) އަދި ދަ ގްރާންޑޭ އަށް ސޮއިކުރި ގާސިމް ސަމާމް (ސައްމެ) ހިމެނެ އެވެ.\nއީގަލްސްގެ ކުރީގެ ކޯޗު އިހުސާން އަބްދުލް ގަނީ (ސާންތީ)ގެ ކޯޗުކަމުގައި 2017 ވަނަ އަހަރު ފުރަތަމަ ޑިވިޝަނުގައި ކުޅެން ފެށި ބޮބީ އަށް އެ ސީޒަނުގައި އެއްކޮށް ކުޅެވޭގޮތްނުވީ ފުޓްސަލް މުބާރާތަކަށް ދިއުމުން އޭނާ އަށް އެ ޓީމުން އަދަބުދިނުމުންނެވެ. އެކަމަކު 2018 ވަނަ އަހަރު ނިއު ރޭޑިއަންޓަށް ބަދަލުވެ ބޮބީ ވަނީ މޮޅު ކުޅުމެއް ދައްކައިފަ އެވެ. ސާފް ސުޒުކީ ކަޕް ކާމިޔާބުކުރި ގައުމީ ޓީމުގައި ވެސް ބޮބީ ހިމެނުނުއިރު، އޭއެފްސީ ކަޕްގައި ނިއު އަށް ވެސް ރަނގަޅު ކުޅުމެއް ދެއްކި އެވެ. ޒުވާން އުމުރުގައި ބޮބީގެ ފަރާތުން ބައިނަލްއަގުވާމީ މެޗުތަކެއްގައި ފެނުނީ ތަފާތު ރޫހެއް ކަމަށް ނިއު އަށް ކުރިން އިރުޝާދުދިން ސްޕެއިނުގެ ކޯޗު އޮސްކާ ބްރުޒޮން އޭރު ބުންޏެވެ.\nމި ސީޒަނުގައި ގްރީން ސްޓްރީޓްސް އަށް ބަދަލުވެ އެ ޓީމުގެ ފުރަތަމަ އެގާރައިގައި ހިމެނި ރަނގަޅު ކުޅުމެއް ދެއްކި ބޮބީ އަށް އެ ޓީމުގެ ކޯޗު އަލީ ސުޒޭން ވަނީ އޭރު ތައުރީފުކޮށްފަ އެވެ. ބޮބީ ވަނީ މިދިޔަ މަހު ނޭޕާލުގައި ކުރިއަށްދިޔަ ސައުތު އޭޝިއަން ގޭމްސްގައި ވާދަކުރި ރާއްޖޭގެ 23 އަހަރުން ދަށުގެ ޓީމަށް ކުޅެފަ އެވެ.\nއީގަލްސް އަށް ބޮބީ ކުޅޭނެ ފުރަތަމަ މެޗަކީ އަންނަ ބުރާސްފަތި ދުވަހު ޓީސީއާ ދެކޮޅަށް ކުޅޭ މެޗެވެ. އެ މެޗަށް އީގަލްސްގެ ޓޮޝީކީ އާއި އަބްދުﷲ ސަމީހު މޫސާ (ސަމިއްޓެ) ވަނީ ކާޑު ހަމަވުމުގެ ސަބަބުން ސަސްޕެންޑްވެފަ އެވެ.


SAFF Championship: Mihaaru usfasgandugai thibegenves match thah balaaleveyne | ThePress\nސާފް ޗެމްޕިއަންޝިޕް: މިހާރު އުސްފަސްގަނޑުގައި ތިބެގެންވެސް މެޗުތައް ބަލާލެވޭނެ\n07 October 2021, 09:21\nއަލީ އަޝްފާގު --- ފޮޓޯ: ޓްވިޓާ\nމިހާރު ކުރިއަށްދާ ސާފް ޗެމްޕިއަންޝިޕްގައި ގައުމީ ޓީމް ކުޅޭ ހުރިހާ މެޗެއް، އުސްފަސްގަނޑުގައި ތިބެގެން، އެ ސަރަހައްދުގައި ހުންނަ ސްޓެލްކޯ މާޓީވީން އާންމުންނަށް ވަގުތުން ބަލާލެވޭނެ ގޮތް، ސްޓެލްކޯ އިން ހަމަޖައްސައިފިއެވެ.\nއެކުންފުނިން ބުނީ ސްޓެލްކޯ މާޓީވީން ގައުމީ ޓީމުގެ މެޗުތައް ދައްކަން ނިންމާފައިވަނީ އާންމުންގެ މެދުގައި ގައުމީ ރޫހު އާލާކޮށް، ގިނަ ބަޔަކަށް އެއްތާކު ތިބެގެން މެޗުތައް ބެލޭނެ އިންތިޒާމު ހަމަޖެއްސުމުގެ ގޮތުން ކަމަށެވެ.\nމިފަދަ ހަރަކާތްތައް ކުރިއަށް ގެންގޮސް، ގައުމީ އުފަލުގައި ބައިވެރިވެ، އާންމުންނަށް ފަސޭހަ ކޮށްދިނުމަކީ އެކުންފުނީގެ އަބަދުވެސް އަމާޒު ކަމަށާއި، އެކުންފުނިން މި ތިބީ ގައުމީ ޓީމާ އެކުގައި ކަމަށްވެސް ސްޓެލްކޯ އިން ބުންޏެވެ\nމިމަހުގެ ފުރަތަމަ ދުވަހުން ފެށިގެން 16 ގެ ނިޔަލަށް ރާއްޖޭގައި ސާފް ޗެމްޕިއަންޝިޕް ކުރިއަށްދާއިރު، ގައުމީ ޓީމް ކުޅުނު ފުރަތަމަ މެޗުން ވަނީ ނޭޕާލް އަތުން 1-0 އިން ބަލިވެފައެވެ.\nމިރޭ ގައުމީ ޓީމް ބަންގްލަދޭޝް އާ ދެކޮޅަށް ނުކުންނައިރު، އެ މެޗުގެ ޓިކެޓުތައް ވަނީ ވިކި ހުސްވެފައެވެ.\nހަބަރު ވިޔަފާރި ސާފް ޗެމްޕިއަންޝިޕް ސްޓެލްކޯ


ސައުދީ ސަރުކާރުގެ ހިލޭ އެހީގައި މާލޭގައި އަޅާ "ކިންގް ސަލްމާން" މިސްކިތް އިމާރާތް ކުރުމަށް ކާނިވާ ސަރަހައްދުގައި ހުރި ކަޑަތައް މި ވަގުތަށް ހުސް ނުކުރަން ހައުސިން މިނިސްޓްރީން...\nOctober 09, 2016 9\nއުދަ އަރާ ސަރަހައްދުގައި ކެފޭއެއް ހަދަން ބިން ދޫކޮށްފި\nހެންވޭރު ކާނިވާ ސަރަހައްދުން އާންމުކޮށް އުދައަރާ ދިމާލުގައި ކެފޭއެއް ހަދަން ހައުސިން މިނިސްޓްރީން ބަޔަކަށް ކުއްޔަށް ދީފި އެވެ.\nދަރިވަރުންނަށް ދަތިނުވާ ގޮތަށް މަސައްކަތް ކުރަން އެދެފި\nއޯލެވެލާއި އޭލެވެލް އިމްތިހާނު ހަދަމުންދާ ވަގުތުތަކުގައި، އިމްތިހާނު އޮންނަ ހޯލުތައް ހިމެނޭ ސަރަހައްދުތަކުގައި ދަރިވަރުންނަށް ދަތިވާ ގޮތަށް މަސައްކަތް ނުކުރަން ހައުސިން މިނިސްްޓްރީން މިއަދު އެދެފި އެވެ.\nމާލެ އާއި ހުޅުލެއާ ދެމެދު އަޅާ ބްރިޖުގެ މަސައްކަތް ކުރާ ސައިޓުގައި ތިިބެ ބަލައިލުމުގެ ފުރުސަތު އާއްމުންނަށް ދޭން ނިންމާފައިވާ ކަމަށް ހައުސިން މިނިސްޓަރު ޑރ. މުހައްމަދު މުއިއްޒު އިއްޔެ ވިދާޅުވެއްޖެ އެވެ.\nތަހުގީގަކަށް ހައުސިން މިނިސްޓްރީން މީހަކު ހޯދަނީ!\nހައުސިން މިނިސްޓްރީން ބަލަމުން އަންނަ މައްސަލައަކާ ގުޅިގެން މީހަކު ހޯދުމަށް އެ މިނިސްޓްރީން މިއަދު އިއުލާންކޮށްފި އެވެ.\nބްރިޖު ބަލާ ޕްލެޓްފޯމް މަޝްރޫއުގެ އަގު 8 މިލިއަން\nމާލެ އާއި ހުޅުލެއާ ދެމެދު އަޅާ ބްރިޖްގެ މަސައްކަތް ކުރިއަށް ދާ މަންޒަރު ބަލަން ލޮނުޒިޔާރަތްކޮޅުގައި އަޅާ ޕްލެޓްފޯމް ހިމެނޭ މަޝްރޫއު އަށް، އަށް މިލިއަން ރުފިޔާ ހޭދަވާނެ ކަމަށާއި...\nއައްޑޫގެ މަގުތަކުގައި އަލުން ސްޕީޑް ބްރޭކަރު އަޅަނީ\nSeptember 18, 2016 94\nޓްރެކް ބޭނުން ނުކުރެވޭ ވަރަށް ހަލާކުވެއްޖެ\nރަސްފަންނު ސަރަހައްދުން ފެށިގެން ސުނާމީ ބިނާ މައިޒާނާ ހަމައަށް ދުވަން ތައްޔާރުކުރި ޓްރެކްގެ މަސައްކަތް ނުނިމެނީސް އެތަން ބޭނުންނުކުރެވޭ ވަރަށް ހަލާކުވެއްޖެ އެވެ. އެތަނުގައި...\nSeptember 15, 2016 43\nމަގުތަކުގައި އެޅި ސްޕީޑް ބްރޭކަރުތައް އެމްއާރްޑީސީން ނަގާފައި މި ވަނީ އެތަކެއްޗަށް ބަޔަކު ގެއްލުން ދެމުން ދަނިކޮށް.\nއިންޑަސްޓްރިއަލް ވިލެޖުގެ މަސައްކަތްތަކުގެ ބޮޑު ބައި އަންނަ މަހު ނިމޭނެ ކަމަށް ހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވެއްޖެ އެވެ.\nމާލޭގެ ޑީވޯޓަރިން ނިޒާމު ހަރުދަނާކުރަން ބިމެއް ދީފި\nމާލޭގެ ޑީވޯޓަރިން ނިޒާމު ހަރުދަނާ ކުރުމަށާއި ޕަމްޕް ސްޓޭޝަންތަކެއް ގާއިމު ކުރަން އިންޑަސްޓްރިއަލް ވިލެޖުން އެމްޑަބްލިއުއެސްސީއަށް ބިމެއް ދިނުމަށް ހައުސިން މިނިސްޓްރީން މިއަދު ނިންމައިފި އެވެ.\nމާފަންނު ސަހަރާގައި ހުވަނި: ބޮޑު އުނދަގުލަކަށް ވެއްޖެ\nމާފަންނު ސަހަރާގެ ތެރޭގަައި ހުރި ގަސްތައް ހުވަނިން ފުރި، އެ ސަރަހައްދުގައި ދިރިއުޅެމުން އަންނަ އާންމުންނަށް އުނދަގޫތަކަކާ ކުރިމަތިވެއްޖެ އެވެ.


ވަޒީފާގެ ފުރުސަތު: ރިސަރޗް އެސޯސިއޭޓް\nރިޓަޔަރމަންޓް ސޭވިންގްސް އެކައުންޓަށް ޖަމާވެފައިވާ ފައިސާގެ ތަފްސީލް، ޕެންޝަން ސްކީމުގެ ބައިވެރިންނަށް ފަސޭހަކަމާއެކު މެންބަރުންގެ ޕޯޓަލުން ބަލާލެވޭނެ. މީގެ އިތުރުން، ޕެންޝަން މޯބައިލް އެޕުންވެސް ބަލާލެވިދާނެ.\nޝަރުތުހަމަވެ ފޯމް ހުށަނާޅާ މެންބަރުން\nމޯލްޑިވްސް ރިޓަޔަރމަންޓް ޕެންޝަން ސްކީމުގައި މުވައްޒަފުން ބައިވެރިކޮށް މަހުންމަހަށް ޕެންޝަން ކޮންޓްރިބިއުޝަން ދައްކަމުން ގެންދިއުމަކީ ދިވެހިރާއްޖޭގެ ޕެންޝަނާބެހޭ ޤާނޫގެ ދަށުން، ވަޒީފާދޭ ފަރާތުގެ މައްޗަށް ލާޒިމް ކަމެކެވެ.\nނަން ކޮންޕްލަޔަންސް ލިސްޓް\nޓްރެއިނިން ރެޖިސްޓްރޭޝަން ފޯމް\nދިވެހިރާއްޖޭގެ ޕެންޝަނާބެހޭ ޤާނޫނުގެ ދަށުން އިންވެސްޓްމަންޓް ކޮމިޓީއެއް އުފައްދާ މި ކޮމިޓީގެ ބެލުމުގެ ދަށުން "ސްޓޭޓްމަންޓް އޮފް އިންވެސްޓްމަންޓް ޕްރިންސިޕަލް (އެސްއޯއައިޕީ)" އެއް ފާސްކޮށް މޯލްޑިވްސް ރިޓަޔަރމަންޓް ޕެންޝަން ސްކީމުގެ ބައިވެރިންގެ ކޮންޓްރިބިއުޝަންތައް އިންވެސްޓްކޮށް ބެލެހެއްޓުން ޕެންޝަން އޮފީހުގެ މައްޗަށް ލާޒިމުކުރެއެވެ.\nމޯލްޑިވްސް ޕެންޝަން އެޑްމިނިސްޓްރޭޝަން އޮފީސް (ޕެންޝަން އޮފީސް) ވުޖޫދަށް އައިސްފައިވަނީ 13 މެއި 2009 ގައި ޕެންޝަނާބެހޭ ޤާނޫނު ތަޞްދީޤު ކުރެވުމާ ގުޅިގެން އުފެދުނު މިނިވަން މުއައްސަސާއެއްގެ ގޮތުގައެވެ.\nޕެންޝަން އޮފީހުގެ މަސްއޫލިއްޔަތުތައް:\nޕެންޝަނާބެހޭ ގާނޫނުގެ ދަށުން އެކުލަވާލެވޭ ޕެންޝަން ސްކީމްތައް ހިންގާ ބެލެހެއްޓުން\nރިޓަޔަރމަންޓް ޕެންޝަން ޕޯރުކޮށްދިނުން\nއުމުރުން ދުވަސްވީ މީހުންގެ އަސާސީ ޕެންޝަން ފޯރުކޮށްދިނުން\nޕެންޝަނާބެހޭ ގާނޫނުގެ ދަށުން އެކުލަވާލެވޭ ސްކީމްތައް ހިންގުމަށް ބޭނުންވާ ގަވާއިދުތަކާއި، އުސޫލުތަކާއި، އެކަށައެޅަންޖެހޭ މިންގަޑުތަކާއި ގައިޑްލައިންތައް ހެދުން\nޕެންޝަނާބެހޭ ގާނޫނުގެ ދަށުން އެކުލަވާލެވޭ ސްކީމްތަކާ ބެހޭގޮތުން އާންމުން ހޭލުންތެރިކުރުން


Nukulhedhuntherikan hunna meeheh ge bolugai goangneh alhuvai holhidhandi eh gai bandhefi! | Mihaaru\nނުކުޅެދުންތެރިކަން ހުންނަ މީހެއްގެ ބޮލުގައި ގޯންޏެއް އަޅުވައި ހޮޅިދަނޑިއެއްގައި ބަނދެފި!\n15 މެއި 2019 - 21:57\nއުމުރުން، 50 އަހަރުގެ މީހާ ބަނދެ، އަނިޔާކުރި މައްސަލަ ފެންމަތިވީ، ސޯޝަލް މީޑިއާގައި ފޮޓޯތަކެއް ދައުރުވުމުންނެވެ. އެ ފޮޓޯތަކުން ފެންނަ ގޮތުގައި، މަގުމަތީގައި ހުރި ހޮޅި ދަނޑިއެއްގައި ވާގަނޑަކުން އޭނާ ބަނދެފައި ހުރީ ބޮލަށް ގޯންޏެއް ލައްވައިފަ އެވެ.\nފޭދޫ ކައުންސިލަރަކު މިރޭ ވިދާޅުވީ މިދިޔަ ހޯމަ ދުވަހުގެ ރޭ އަންހެންމީހާ ބަނދެފައި ހުއްޓައި ފެނިގެން، ވާގަނޑު މޮހާލީ، އެ މަންޒަރު ފެނުނު އެ ރަށުގެ ބައެއް ކަމަށް މައުލޫމާތު ލިބިވަޑައިގެންފައިވާ ކަމަށެވެ. އެއީ، ކޮން ބަޔަކު ކުރި ކަމެއް ކަން މިހާތަނަށް އެނގިވަޑައިގެންފައި ނުވާ ކަމަށް އޭނާ ވިދާޅުވި އެވެ.\n"އެކި މީހުންނަށް އުނދަގޫކުރަމުން މުޅި ރަށު ތެރޭގައި ދަންވަރު ވެސް ހިނގާނެ. އެކަމާ ހިތްހަމަނުޖެހުނު ބައަކު ކުރި ކަމެއް ކަމަށް ބޮޑަށް ބެލެވެނީ، ކޮންމެ ބަޔަކު ކުރިއަސް އެއީ ރަނގަޅު ކަމެއް ނޫން،" ކައުންސިލަރު ވިދާޅުވި އެވެ.\nމީހަކާ އިނދެގެން އުޅޭ އެ އަންހެންމީހާގެ ފަސް ދަރިން ތިބެ އެވެ. އާއިލާ މީހުންގެ ވެސް ފޭދޫގައި ދިރިއުޅެ އެވެ. އެކަމަކު އޭނާގެ އުޅުން ހުންނަ ގޮތުން، އާއިލާގެ އަޅާލުންތެރިކަމެއް މާބޮޑަކަށް ނުލިބެ އެވެ.\nކައުންސިލުން ބުނިގޮތުގައި، އަންހެންމީހާގެ ފަސް ދަރިންގެ ތެރެއިން 18 އަހަރު ފުރިފައިވާ ބައެއް ކުދިންނަކީ ވެސް ނުކުޅެދުންތެރިކަން ހުންނަ މީހުންނެވެ. އެހެންކަމުން، ފިރިމީހާއާ އެކު އޭނާ ދިރިއުޅެނީ ވަކިން ގެއެއްގަ އެވެ.\nޖެންޑާ މިނިސްޓްރީގެ މީޑިއާ އޮފިޝަލް މިރޭ ވިދާޅުވީ ނުކުޅެދުންތެރިކަން ހުންނަ މީހަކު ބަނދެ، އަނިޔާކުރި މައްސަލައެއް އެ މިނިސްޓްރީގެ ސަމާލުކަމަށް އައިސްފައިވާ ކަމަށެވެ. އެ އަންހެން މީހާ ދައުލަތުގެ ބެލުމުގެ ދަށަށް ގެންދަން ނިންމާފައިވާ ކަމަށް އޭނާ ވިދާޅުވި އެވެ.\n"އަންހެންމީހާ އަށް ސަލާމަތާއި ރައްކާތެރިކަން ކަށަވަރުކޮށްދޭން ވަނީ ނިންމާފައި. ވީ އެންމެ އަވަސް ފުރުސަތެއްގައި ދައުލަތުގެ ބެލުމުގެ ދަށަށް ބަދަލުކުރާނެ،" އޮފިޝަލް ވިދާޅުވި އެވެ.\nއަންހެން މީހާ ބަނދެފައި ހުރި މަންޒަރުގެ ފޮޓޯ ދައުރުވުމުން، ބައެއް މީހުން ދަނީ އެ އަމަލު ކުށްވެރިކޮށް، ނުރުހުން ފާޅުކުރަމުންނެވެ. އެއް ބަޔަކު ސިފަކޮށްފައިވާ ގޮތުގައި، އެއީ، "ވަރަށް ރަހުމްކުޑަ، ލާއިންސާނީ އަމަލެކެ"ވެ.\nޝިދާތާ ޝަރީފް، ކުރީގެ ޖެންޑާ މިނިސްޓަރު ޖެންޑާ މިނިސްޓްރީ ށ. ފޭދޫ ހިއުމަން ރައިޓްސް\n45 ކޮމެންޓް, 193 ރިއެކްޝަންސް\nތިކަމެއް ކުރިބަޔަކަށް މީހަކު މަރަންއުޅުމުގެ ކުށުގެ އަދަބު ލިބެންޖެހޭނެ.\nތީގެ ސެންޓަރެއް ކޮންމެ ރަށަކު ހުންނަން ވާނެ! އޭރުން ގާތްތިމާގެ މީހުންނަށް ޒިޔާރަތްވެސް ކުރެވޭނީ!\nތިޔަ ލާއިންސާނީ ޢަމަލު ހިންގި މީހުންގެ ޢާއިލާއެއްގެ މީހަކަށް ބަޔަކު ތިކަހަލަ ކަމެއް ކޮށްފިއްޔާ ހަމަ ގައިމު ތިޔަ ބަޔަކު ކެކިއަރާނެކަން. މުސްލިމުންނޭ ކިޔައިގެންތިބި، އިންސާނިއްޔަތު ކަމުގެ ކުނޑިފަށެއް ވެސް ހަށިގަނޑުގައި ހުރިނަމަ މިފަދަ ކަންކަން ކުރާކަށް ނުކެރޭނެ. އެބަޔަކު ހޯދައި ޤާނޫނީ އަދަބުވެސް ދޭންޖެހޭނެ. މިފޮޓޯ ސޯޝަލް މީޑިއާގައި ބޭނުންކުރި ބަޔަކު ހޯދައި ފިޔަވަޅު އަޅަން ޖެހޭނެ\nލޭމައްޗަށްދާ މީހާގެ ޒިންމާދާރު ފަރާތެއް ނެތީތީ މާހިތާމަ ކުރަން ޖެހޭ... ކަމާބެހޭ ފަރާތްތަކުން މިފަދަމީހުނާމެދު ހަރުކަށި ނުވެއްޖެނަމަ ދެންހިންގާ އަމަލު މާހިތިވާނެ..\nމިހާއަށް ހިމާޔަތް ލިބުނީމައި ނިމުނީކީ ނޫން. ޕޮލިހުން މިކަން ތަހުގީގު ކޮށް އަދަބު ވެސް ދެންޖެހޭ. އޭރުން އެހެން ރައްރަަށުގައި ތިބި އެހެން މީހުނަށްވެސް ރައްކާތެރިކަން ލިބޭނީ.\nވަގުތުން ވަގުތަށް އެކަން ކުރިބަޔަކު ހިފާ ހައްޔަރުކުރަން ގޮވާލަން.\nތިކަން ކުރި މީހުން ވަކި ކުޅެދޭބާ؟؟ ބޮލުގަ ތެތްކަމެއް ހުރިނަމަ ނުކުރާނެ\nއަދިވެސް އިތުރު ކައުންސިލެއް ހަދަންވީތޯއްޗެ.\nކަމެއް ވީމައި ފިޔަވަޅު އަޅަން ލަސްނުކޮށް މިފަދަ ކަންތައް ހުއްޓުމަށް ދުރާލާ މަސައްކަތް ކުރުމެއް ނޯވޭތަ؟ މަޤާމު ތައް ވިހާ ވަރުން ވިހަނީ، އެކަމަކު ޒިންމާތައް ދަނީ މަގު މަތި ވަމުން. ޖެންޑާ މިނިސްޓަރަށް ވަރަށް ސަލާމް. ވާޖިބު އަދާ ނުކުރެވޭނަމަ، ދުރަށް ޖެހިލައި އެހެން ފަރާތަކަށް ފުރުޟަތު ދިނުމަކީ ލަދުވެތި ވާންޖެހޭ ކަމެއް ނޫން. ކުއްޖަކު މަރުވެ ނުވަތަ ދެރަ ހާދިސާއެއް ދިމާވުމުން އެކަމާ ވަރަށް ބާރަށް ތެޅިގަންނާނެ. ޝުކުރިއްޔާ\nމިއަދު ގެ ނަމުގައި ކޮމެންޓް ލިއުނު މީހާއަށް ވާނުވާ އެނގޭތަ؟


Sarukaaru slow'eh noon, gina kanthahthakeh koffi: Qasim\nރައީސް ސޯލިހު އަށް ތައުރީފް ކުރެއްވި\nރައްޔިތުންނަށް ވައުދުވީ ވައުދުތައް ސަރުކާރުން ފުއްދާނެ\nސަރުކާރުގެ މަސައްކަތްތައް ސްލޯ ކަމަށް ވިދާޅުވާ ފަރާތްތަކަށް ރައްދުދެއްވި\nކ. މާލެ | 21 އޯގަސްޓް 2019 | ބުދަ 23:35 | 15,661\nޖޭޕީގެ ލީޑަރު ގާސިމް ރައީސް ސޯލިހާއެކު - ރައީސް އޮފީސް\nކޯލިޝަން ސަރުކާރުގެ ދުވެލި މަޑު ނޫން ކަމަށާއި، ކުރީ ސަރުކާރަށް ވުރެ ގިނަ ކަންތައްތައް ކުރު މުއްދަތެއްގެ ތެރޭގައި މި ސަރުކާރުން ކޮށްފިކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމް ވިދާޅުވެއްޖެއެވެ.\nޖޭޕީއާ އަލަށް ގުޅުނު ފަރާތްތަކުގެ ފޯމް ހަވާލުކޮށް ދިނުމަށް ބުދަ ދުވަހުގެރޭ މ. ކުނޫޒް ގައި ބޭއްވި ރަސްމިއްޔާތުގައި ގާސިމް ވަނީ ސަރުކާރުގެ ސްޕީޑް ''ސްލޯ'' ކަމަށް ބުނެ ބައެއް ފަރާތްތަކުން ދައްކާ ވާހަކަ އަށް ރައްދު ދެއްވާފައެވެ.\nސަރުކާރު ކޯލިޝަން ލީޑަރުންގެ ތެރޭގައި ހިމެނިވަޑައިގަންނަވާ ގާސިމް ވިދާޅުވީ، ނިމިގެން ދިޔަ ރައީސް އަބްދުﷲ ޔާމީންގެ ސަރުކާރުގެ އިތުރުން ކުރީގެ ރައީސް މުހައްމަދު ނަޝީދުގެ ސަރުކާރުގައި ވެސް އަހަރެެއްވެގެން ދިޔައިރު މާ ގިނަ ކަންތައްތަކެއް ކުރެވިފައި ނުވާކަމަށެވެ. އެހެންކަމުން މިއަދުގެ ސަރުކާރަށް ކަމެއްކޮށްނުދެވޭ ކަމަށް ވާހަކަ ދައްކާ ފަރާތްތަކުން މިދިޔަ ސަރުކާރުން ނިމިގެން ދިޔައިރު ހިންގާފައި ހުރި ކަންތައްތަކާއި މެދު ވިސްނާލަން ޖެހޭ ކަމަށް ވިދާޅުވިއެވެ. އެގޮތުން އެ ސަރުކާރުން ހިންގާފައި ހުރި ނާއިންސާފު ކަންތައްތައް ފާހަގަ ކުރައްވަމުން ރައްޔިތުންގެ މަޖިލީހުގެ މާމިގިލި ދާއިރާގެ މެމްބަރު ވިދާޅުވީ، ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ގެންދަވަނީ ކުރީގެ ސަރުކާރުން އަޅާފައި ހުރި ''ލޯވަޅުތައް'' ބައްދަމުން ކަމަށެެވެ.\nވަރަށް ބޮޑެތި ފައިސާގެ އަދަދު ވަނީ އެގޮތް މިގޮތަށް ގެއްލިގެން ގޮސްފައި. ދައުލަތުގެ ކުންފުނިތަކުގައި އެއްޗެއް ނެތް. ރަށު ކައުންސިލަކު އަތޮޅު ކައުންސިލަކު އެއްވެސް އެއްޗެއް ނެތް. އަދި އަޅުގަނޑުމެންގެ ޕެންޝަން ސްކީމުގައި ހުރި ލާރިވެސް ވަނީ ސަރުކާރަށް ބޮންޑުގެ ގޮތުގައި ނަގާފައި. އެހެން ކަންތައްތަކާއިގެން ކުރިޔަށް ވަޑައިނުގަންނަވަން ނިންމެވި ނިންމެވުމަކީ އެމަނިކުފާނުގެ ސަރުކާރުން ކަންތައްތަކެއް ނުކުރެވިގެން ބަދުނާމު ކުރަން އޮތް ކަމެއް ނޫން.\n~ ގާސިމް އިބްރާހިމް ~ ޖުމްހޫރި ޕާޓީގެ ލީޑަރު ~\nސަރުކާރަށް އަށްމަސް ދުވަސް ވެގެންދާއިރު މާ ގިނަ މަސައްކަތްތަކެއް ނުފެށި ހުރުމަކީ އެއްގޮތަކަށްވެސް ސަރުކާރުން ކަމެއް ނުކުރެވިގެން ލަސްވެގެން އުޅޭ ކަމަށް ބުނަން ޖެހޭ ސަބަބެއް ނޫން ކަމަށް ގާސިމް ވިދާޅުވިއެވެ. ރައްޔިތުން ބޭނުންވާ ގިނަ ކަންތައްތަކެއް އެބަހުރިކަން ފާހަގަކުރައްވަމުން އޭނާ ވިދާޅުވީ، ސަރުކާރަށް ލިބުނު ހުރިހާ ފައިސާއެއް ހަރަދުކުރީ ރައީސް ޔާމިންގެ ސަރުކާރުން ނަގާފައި ހުރި ދަރަނިތައް އަދާކުރަން ކަމަށެވެ.\nއެހެންކަމުން ފައިސާ ދައްކާ ނިމުމުން ރައްޔިތުންނަށް ބޭނުންވާ ކަންތައް ސަރުކާރުން ކޮށްދޭނެ ކަމަށް ގާސިމް ވިދާޅުވިއެވެ.


މާލެ ސިޓީ ކައުންސިލް ރީބްރޭންޑްކުރުން: އާ ލޯގޯ ރަމްޒުކޮށްދެނީ ސިޓީގެ އެއްބައިވަންތަކަން\n27 ނޮވެންބަރު 2021 - 13:56 0\nމާލެ ސިޓީ ކައުންސިލް ރީބްރޭންޑް ކުރުމަށް ރޭ ބޭއްވި ޖަލްސާގައި ލޯގޯ އިފްތިތާހު ކުރަނީ-- ފޮޓޯ: މާލެ ސިޓީ ކައުންސިލް\nމާލެ ސިޓީ ކައުންސިލްގެ ލޯގޯ، ދިދަ އަދި ޔުނިފޯމަށް ބަދަލު ގެނެސް ސިޓީ ކައުންސިލް ރީބްރޭންޑް ކޮށްފި އެވެ.\nމާލެ ސިޓީ ކައުންސިލް ރީބްރޭންޑްކޮށްފައި ވަނީ ސިޓީ ކައުންސިލްގެ ހަތަރު ވަނަ ދައުރަށް ހަ މަސް ފުރުމާ ގުޅިގެން ރޭ ބޭއްވި ހާއްސަ ޖަލްސާއެއްގަ އެވެ. އެ ރަސްމިއްޔާތުގައި ސިޓީ ކައުންސިލްގެ މި ދައުރުގެ ސްޓްރެޓެޖިކް އެކްޝަން ޕްލޭންގެ ފޮތް ވެސް ވަނީ ނެރެފަ އެވެ.\nއާ ލޯގޯއާ މާލެ ސިޓީއާ އޮތް ގުޅުން\nމާލެ ސިޓީ އެކުލެވިގެން ވަނީ ހަ އަވަށެއްގެ މައްޗަށެވެ. އެއީ ހެންވޭރު ގަލޮޅު މާފަންނު އަދި މައްޗަށް ގޯޅީގެ އިތުރުން ވިލިމާލެ އާއި ހުޅުލެ ހިއްކައިގެން ހަދާފައިވާ ހުޅުމާލެ އެވެ.\nއާ ލޯގޯގައި މާލެ ސިޓީގައި ހިމެނޭ ހަ އަވަށް ދައްކުވައިދެ އެވެ. އެގޮތުން ލޯގޯގެ މެދުން މާލޭގެ ހަތަރު އަވަށް ކަމަށްވާ ހެންވޭރު، މާފަންނު، ގަލޮޅު އަދި މައްޗަންގޮޅި ރަމްޒުކޮށްދެ އެވެ. އަދި ދެ ފަރާތުން ރަމްޒުކޮށްދެނީ ވިލިމާލެ އާއި ހުޅުމާލެ އެވެ.\nމާލެ ސިޓީ ކައުންސިލްގެ އާ ލޯގޯ-- ފޮޓޯ: ސިޓީ ކައުންސިލް\nސިޓީ ކައުންސިލުން ބުނީ އާ ލޯގޯގެ މެދުގައި ބޭނުންކޮށްފައި ވަނީ މާލޭގަ ހަތަރު އަވަށުގެ ކުލަތައް ކަމަށާއި ލޯގޯގެ ދެ ފަރާތުގައި ވިލިމާލެ އަދި ހުޅުމާލެ ރަމްޒު ކޮށްދޭ ކުލަތައް ކަމަށެވެ.\nމާލެ ސިޓީ ކައުންސިލަކީ ހަ އަވަށުގެ ބެލެނިވެރި އިދާރާ ކަމުގައި ވާއިރު ސިޓީ ކައުންސިލްގެ ތަސައްވަރަކީ ކައުންސިލްގެ ހުރިހާ މައްސައެއްގައި ވެސް މާލޭގެ ހުރިހާ އަވަށެއް ތަމްސީލުވެގެން ދިއުން ކަމަށް ސިޓީ ކައުންސިލުން ބުނެ އެވެ.\nލޯގޯއާ ރަމްޒުކޮށްދެނީ ސިޓީގެ އެއްބައިވަންތަކަން\nމީގެ ކުރިން ހުކުރު މިސްކިތުގެ މުންނާރުގެ ފަރުމާއަށް ބޭނުން ކޮށްފައިވާ ނަމަވެސް އާ ލޯގޯ ފަރުމާކޮށްފައި ވަނީ ދިވެހި ވެރިކަމުގެ ނިޝާން އަސްލެއް ކަމުގައި ބަލައިގެން ކަމަށް ސިޓީ ކައުންސިލުން ބުނެ އެވެ.\nއެގޮތުން ކައުންސިލްގެ ތަސައްވުރަކީ ކައުންސިލްގެ ހުރިހާ ޕްލެޓްފޯމެއްގައި މާލެ ސިޓީގެ ހަ އަވަށް ރަމްޒުކޮށްދޭނެ ނިޝާނެއް ބޭނުން ކުރުމެވެ.\n"އާ ލޯގޯގައިވާ ރޮނގުގެ އެމުނުންތަކުން ރަމްޒުކޮށްދެނީ މުޅި ސިޓީގެ އެއްބައިވަންތަކަން،" ކައުންސިލުން ބުނެ އެވެ.


Health ministry in raajeyge viyafaari halaaku kollaa kamuge thuhumathu! | ThePress\nހެލްތް މިނިސްޓްރީން ރާއްޖޭގެ ވިޔަފާރި ހަލާކުކޮށްލާ ކަމުގެ ތުހުމަތު!\nހެލްތް މިނިސްޓަރު އަހްމދު ނަސީމް (ކެރަފާ ނަސީމް) / ފޮޓޯ: ރައީސް އޮފީސް\nމިނިސްޓްރީ އޮފް ހެލްތް އިން ރާއްޖޭގެ ވިޔަފާރި ހަލާކުކޮށްލާ ކަމަށް ޔޫނިއަން ފޯ އެމްޕްލޯއިމަންޓް އެޖެންސީ އޮފް ދަ މޯލްޑިވްސްއިން ތުހުމަތު ކޮށްފިއެވެ.\nއެ ޔޫނިއަން މިއަދު ނެރެފައިވާ ނޫސްބަޔާނެއްގައި ބުނީ ދިވެހިރާއްޖޭގައި ރަޖިސްޓްރީކޮށްގެން ހިންގާ ވަޒީފާ ހަމަޖައްސައިދޭ އެޖެންސީތައް އިންޑިއާގެ އެޖެންސީއެއް މެދުވެރިކޮށް އެއްފަރާތްކޮށް، މިނިސްޓްރީ އޮފް ހެލްތުން މީހުން ގެނައުމަކީ ގާނޫނު ނަންބަރު 6/2013 ހިލާފަށް، ދިވެހިރާއްޖޭގެ ކުދި އަދި މެދު ފަންތީގެ ވިޔަފާރިތަކުގެ ވިޔާފަރިތައް ފުނޑުފުނޑު ކޮށްލުން ކަމަށެވެ.\nދިވެހި ރާއްޖޭގެ ވަޒީފާ އާއި ބެހޭ ގާނޫނު 2/2008 ގެ ދަށުން އުފެދިފައިވާ، އެމްޕްލޯއިމަންޓް އެޖެންސީތަކަކީ އިކޮނޮމިކް މިނިސްޓްރީގައި ރަޖިސްޓްރީ ކުރެވިގެން، އެކަމަށްޓަކައި ނަގަންޖެހޭ ހުރިހާ ހުއްދައެއް ނަގައިގެން ވިޔަފާރީގެ އުސޫލުން މަސައްކަތްކުރާ ކުންފުނިތަކެއް ކަމަށެވެ.\nއަދި ހެލްތު މިނިސްޓްރީގައި ރަޖިސްޓްރީވެވިގެން، އެމިނިސްޓްރީއަށް ބިދޭސީ ޑޮކްޓަރުންނާއި އެހެނިހެން ހެލްތް ޕްރޮފެޝަނަލުން ގެންނަމުން ދިޔައީ، ރާއްޖޭގައި ރަޖިސްޓްރީކޮށްގެން ހިންގަމުންދާ އެޖެންސީތަކެއް ކަމަށެވެ.\n03 މާރޗް 2011 ގައި ހެލްތު މިނިސްޓަރީ ގެޒެޓްކޮށްފައިވާ ނަންބަރު 23/2021/51/IUL)23-S) އިއުލާނުން މިނިސްޓްރީގެ ދަށުން ހިންގަމުންދާ ހޮސްޕިޓަލް އަދި ސިއްހީ މަރުކަޒުތަކަށް ބޭނުންވާ ފަންނީ މަގާމުތަކުގެ ތެރެއިން ދިވެހިން ނުލިބޭ މަގާމުތަކަށް ބިދޭސީން ރެކްރޫޓްކުރަމުން ގެންދިޔަ ގޮތަށް ބަދަލުގެނެވި، ބިދޭސީން ރެކްރޫޓް ކުރުމުގެ މަސައްކަތްތައް އެ މިނިސްޓްރީގެ ފޮރިން ރެކްރޫޓްމަންޓް ސެކްޝަނުން ކުރިއަށް ގެންދާގޮތަށް ނިންމާފައިވާތީވެ އެޕްލިކޭޝަންތަށް އެދުވަހުން ފެށިގެން ބަލައިގަންނަމުންދާނީ، އެކެނޑިޑޭޓެއްގެ ޕާސަނަލް އީމެއިލުން ކަމަށާއި އެނޫން ގޮތަކަށް ފޮނުވާ އެޕްލިކޭޝަންތައް ބަލައިނުގަނެވޭނެ ކަމުގައި ވަނީ އާންމުކޮން އަންގާ އިއުލާންކޮށްފައި\nޔޫނިއަން ފޯ އެމްޕްލޯއިމަންޓް އެޖެންސީ އޮފް ދަ މޯލްޑިވްސްއިން\nނަމަވެސް، މިމަހުގެ 17 ވަނަ ދުވަހު، އިންޑިއާގެ ނޫސްތަކުގައި އިންޑިއާގެ އެމްޕްލޯއިމަންޓް އެޖެންސީއެއްކަމުގައިވާ "ނޮރަކާ ރޫޓްސް" ކިޔާ ބަޔަކު މެދުވެރިކޮށް ހެލްތު މިނިސްޓްރީން 520 މަގާމަށް މީހުން ހޯދަން އިއުލާންކޮށްފައިވާ ކަމަށާއި އެއީ ރާއްޖޭގައި ރަޖިސްޓްރީކޮށްގެން ހިންގާ ވަޒީފާ ހަމަޖައްސައިދޭ އެޖެންސީތައް އެއްފަރާތްކޮށް، ހެލްތުން ކުރަމުން ގެންދާ މަސައްކަތަކީ، ގާނޫނާ ހިލާފަށް ކުރަމުން ގެންދާ ކަމެއް ކަމަށްވެސް އެ ޔޫނިއަން ވަނީ ތުހުމަތުކޮށްފައެވެ.\nރާއްޖޭގައި ރަޖިސްޓްރީކޮށްގެން ހިންގާ އެޖެންސީތައް ބާކީ ކޮށް، ސީދާ އިންޑިއާގެ އެޖެންސީތައް މެދުވެރިކޮށް، މިނިސްޓްރީ އޮފް ހެލްތުން ބޭނުންވާ ފަންނީ މުވައްޒިފުން ހޯދަން ކުރާ މަސައްކަތް، އެސޯސިއޭޝަނުން އެންމެ ހަރުކަށި އިބާރާތުން ކުށްވެރިކުރާ ކަމަށާއި އަދި އެކަން ހުއްޓުވައިދެއްވުމަށް، ސަރުކާރުގެ ކަމާއި ބެހޭ ހުރިހާ މުއައްސަސާތަކަށް އެ އެޖެންސީ ވަނީ ގޮވާލާފައެވެ.\nހެލްތު މިނިސްޓްރީ އަހުމަދު ނަސީމް ވިޔަފާރި


އަލްފާޟިލް ޢަބްދުﷲ ފާރޫޤު ޙަސަން - ޢާންމުޚިދުމަތުގެ އިނާމު - ހިތްވަރު - 1985 - The President's Office\nޢާންމުޚިދުމަތުގެ އިނާމު - ހިތްވަރު - 1985\nދިވެހިބަހަށް ތަރުޖަމާކުރުމުގެ ރޮނގުން\nއަލްފާޟިލް ޢަބްދުﷲ ފާރޫޤު ޙަސަން\nއަލްފާޟިލް ޢަބްދުﷲ ފާރޫޤު ޙަސަނަކީ، އަދަބުގެ އެންމެ މަޤްބޫލު އެއް ފަންނުކަމުގައި ހިމެނޭ ވާހަކަ ލިޔުމުގެ ޒަރީޢާއިން ދިވެހި އަދަބިއްޔާތަށާއި ދިވެހި ޒުވާން ޖީލަށް އިސްލާމީ ތާރީޚު ތަޢާރުފުކޮށްދެވޭތޯ މަސައްކަތްކުރައްވަމުން ގެންދެވި ބޭފުޅެކެވެ.\nއޭނާ އެންމެ ފުރަތަމަ ތަރުޖަމާކުރުމުގެ މަސައްކަތް ފެށްޓެވިކަމަށްވަނީ، ރަށުގެ މަދަރުސާގައި ކިޔަވާވިދާޅުވުމަށް އުޅުއްވި ދުވަސްވަރުއެވެ. އެއަށްފަހު މާލެ ވަޑައިގެން، މާލޭގައި ނުކުންނަމުންދާ "އަމާޒު" މިމަޖައްލާއަށް އިސްލާމީ ތާރީޚާބެހޭ ކުދިކުދި މަޤާލާތަކާއި ކުރު މަޟުމޫނުތައް ލިޔުއްވަމުން ގެންދެވިއެވެ. ދިވެހިބަހާއި ތާރީޚަށް ޚިދުމަތްކުރާ ޤައުމީ މަރްކަޒުގެ ފަރާތުން ނެރުއްވާ ފަތްތޫރައިގެ ޞަފުޙާތަކުންވެސް އޭނާ އުރުދޫބަހުން ދިވެހިބަހަށް ތަރުޖަމާކުރައްވާފައިވާ އިސްލާމީ ތާރީޚާބެހޭ އަދި އިސްލާމީ ބައެއް ޚަލީފާއިންގެ ސިޔަރަތާބެހޭ ދިގު ސިލްސިލާތައް އެއީވެސް، އޭނާގެ ޚިދުމަތުގެ ބައެކެވެ.\nތަރުޖަމާކުރެއްވުމުގެ އިތުރުން ދިވެހިބަހުގެ ލިޔުންތެރިކަމުގެ ރޮނގުންވެސް އޭނާއަކީ، ފާހަގަކޮށްލެވޭ ބޭފުޅެކެވެ. ވާހަކަ ދެއްކުންތެރިކަމުގެ މައްޗަށް އޭނާ ލިޔުއްވާފައިވާ ފޮތާއި، ޞިއްދީޤު އަބޫބަކުރުގެފާނާބެހޭ ގޮތުންވެސް ފާރޫޤުވަނީ، ފޮތެއް ލިޔުއްވާފައެވެ.\n1985 ގައި ދައުލަތުން ދެއްވި އިނާމުތައް:


Job Center gai Register kuraa emmenah Vazeefa kashavaru vaane | Jazeera\tރެޖިސްޓަރ ކުރާ އެންމެންނަށް ވަޒީފާ ކަށަވަރުވާނެ - Jazeera\nޖޮބް ސެންޓަރުގައި ރެޖިސްޓަރ ކުރާ އެންމެންނަށް ވަޒީފާ ކަަށަވަރުވާނެ\nޢަލީ ސަމާހު February 6, 2021 450 views0\nފަރުކޮޅުފުށީ ގައި ބޭއްވި ޓޫރިޒަމް ޖޮބް ފެއާގެ ސްޓޯލަކަށް ނައިބް ރައީސް ޒިޔާރަތް ކުރެއްވުމުގެ ތެރެއިން ފޮޓޯ: ރައީސް އޮފީސް\nސަރުކާރުގެ އަމާޒަކީ ވަޒީފާ ބޭނުންވެގެން ޖޮބް ސެންޓަރުގައި ރަޖިސްޓަރ ކުރާ ކޮންމެ ފަރާތަކަށް ވަޒީފާ ކަށަވަރު ކޮށް ދިނުން ކަމަށް ހަޔަރ އެޑިއުކޭޝަން މިނިސްޓަރު ޑރ. އިބްރާހިމް ހަސަން ވިދާޅުވެއްޖެއެވެ.\nދިވެހިންނަށް ވަޒީފާގެ ފުރުސަތު ފަހިކޮށް ދިނުމުގެ މަގްސަދުގައި އިކޮނިމިކް މިނިސްޓްރީން އޮންލައިންކޮށް ޖޮބް ސެންޓަރެއް ގާއިމް ކޮށްފައިވަނީ 2019 ވަނަ އަހަރުގެ ނޮވެމްބަރު މަހުގެ 17 ވަނަ ދުވަހުއެވެ. އެ ޕޯޓަލް މެދުވެރިކޮށް ވަޒީފާގެ ފުރުސަތުތައް ބަލައި ވަޒީފާ އަށް ކުރިމަތިލެވޭނެއެވެ.\nމީހުން ބިނާކުރުމަށާއި، ވަޒީފާގެ ފުރުސަތުތައް ފަހިކޮށް ދިނުމަށް ސަރުކާރުން ކުރަމުންދާ މަސައްކަތްތަކުގެ މައުލޫމާތު ދައުލަތުގެ މީޑިއާ ގައި ރޭ ހިއްސާ ކުރައްވަމުން ހަޔަރ އެޑިއުކޭޝަން މިނިސްޓަރު ވިދާޅުވީ، ކޯސްތައް ނިންމާ ފަރާތްތަކަށް ވަޒީފާ ހޯދުމުގައި ޖޯބް ސެންޓަރަކީ މުހިއްމު ދައުރެއް އަދާކުރާ ތަނެއް ކަމަށެވެ. އަދި ޖޮބް ސެންޓަރަކީ ކާމިޔާބު އެއްޗަކަށް ހެދޭނެ ކަމަށެވެ.\nޖޮބް ޕޯޓަލް ގައި ރަޖިސްޓްރީ ކުރާ ކޮންމެ ޒުވާނަކަށް އިރާދަކުރެއްވިއްޔާ މި ސަރުކާރުން ވަޒީފާ އެއް ކަށަވަރު ކޮށްދޭނެ\nކޮވިޑް-19 އާއެކު އިގްތިސާދަށް އައި ލޮޅުންތަކާއިއެކު އެތައް ބައެއް ވަޒީފާ ވަނީ ގެއްލިފައެވެ. އެކަމުގެ އެންމެ ބޮޑު އަސަރެއް ކޮށްފައިވަނީ ޓޫރިޒަމް ސިނާއަތުގައި މަސައްކަތްކުރާ ފަރާތްތަކަށެވެ. އެ ސިނާއަތުގައި މަސައްކަތްކުރާ އެތައް ހާސް ބަޔަކު ވަނީ ވަޒީފާއިން ވަކިކޮށްފައިވާ ކަމަށް ޓޫރިޒަމް އެމްޕްލޯއީސް އެސޯސިއޭޝަން މޯލްޑިވްސް (ޓީމް) އިން ވަނީ ބުނެފައެވެ. ވަޒީފާ ގެއްލުނު ފަރާތްތަކަށް އެހީތެރިވެ ދިނުމުގެ ގޮތުން ސަރުކާރުން ވަނީ އިންކަމް ސަޕޯޓް އެލަވަންސެއްގެ ގޮތުގައި 5000 ރުފިޔާ ދަނީ ދެމުންނެވެ.\nވަޒީފާ ގެއްލުނު މީހުންނަށް އާމްދަނީގެ އެހީތެރިކަން ފޯރުކޮށްދިނުމުގެ ގޮތުން، މިދިޔަ ޑިސެންބަރު މަހުގެ ނިޔަލަށް، 17،147 މީހަކަށް، 221 މިލިއަނަށް ވުރެ ގިނަ ރުފިޔާ ދީފައިވާނެ ކަމަށް ސަރުކާރުން ވަނީ ހާމަކޮށްފައެވެ.\nރެޖިސްޓަރ ކުރާ އެންމެންނަށް ވަޒީފާ ކަށަވަރުވާނެ


De Rossi, Chiellini adhi Barzagli qaumee team aa dhurrah | Mihaaru\nކިއެލީނީ (ކ) އާއި ބަރްޒާލީ (ކ-2) ރޭގެ މެޗުގެ ކުރިން ދަނޑުމަތީގައި އެތުރިގެން. --ފޮޓޯ: އޭއެފްޕީ\nޑި ރޮސީ، ކިއެލީނީ އަދި ބަރްޒާލީ ވެސް ގައުމީ ޓީމާ ދުރަށް\n14 ނޮވެމްބަރ 2017 - 10:024comments\nމިލާން (ނޮވެމްބަރު 13) – އަންނަ އަހަރުގެ ވޯލްޑް ކަޕުން އިޓަލީ އަށް ފުރުސަތު ގެއްލުމާ އެކު، އެ ޓީމުގެ ކެޕްޓަން އަދި ގޯލްކީޕަރު ޖިއަންލުއިޖީ ބުފޮން ގައުމީ ޓީމުން ރިޓަޔާކޮށްފައިވަނިކޮށް ތަޖުރިބާކާރު އިތުރު ތިން ކުޅުންތެރިން ކަމަށްވާ ޑެނިއަލް ޑި ރޮސީ އާއި ޖިއޯޖިއޯ ކިއެލީނީ އަދި އަންދްރޭ ބަރްޒާލީ ވެސް ކުޅުން ހުއްޓާލައިފި އެވެ.\nއިޓަލީ އަށް 1958 ވަނަ އަހަރުގެ ފަހުން ފުރަތަމަ ފަހަރަށް ވޯލްޑް ކަޕުން ފުރުސަތު ގެއްލުނީ ކޮލިފައިން ޕްލޭއޮފުގެ ދެ ވަނަ ލެގުގައި ރޭ ސްވިޑަންއާ 0-0 އިން އެއްވަރުވެ ދެ ލެގުގެ އެގްރިގޭޓުން 1-0 އިން ބަލިވުމުންނެވެ.\nފަބިއޯ ކަނަވާރޯ ގައުމީ ޓީމާ ދުރަށް ދިޔަ ފަހުން އިޓަލީގެ ޑިފެންސުގެ އެންމެ މުހިއްމު ކުޅުންތެރިއާގެ ގޮތުގައި ހުރި ކިއެލީނީ، 33، ވަނީ ގައުމީ ޓީމަށް 96 މެޗު ކުޅެދީފަ އެވެ. އޭނާ ބުނީ ކުރިއަށް އޮތްތަނުގައި މިފަދަ ލޯތްބާއި ސަޕޯޓް ބޭނުންވާނެ އެތައް ހުނަރުވެރި ކުޅުންތެރިންނެއް އިޓަލީގައި އެބަތިބި ކަމަށެވެ. އަދި މިފަދަ ވެއްޓުމަކާ އެކު އަލުން އަރައިގަތުމަށް ގިނަ މަސައްކަތްތަކެއް ކުރަން ޖެހޭނެ ކަމަށް ޔުވެންޓަސްގެ ޑިފެންޑަރު ބުންޏެވެ.\nބަރްޒާލީ އަކީ އިޓަލީން 2006 ވަނަ އަހަރުގެ ވޯލްޑް ކަޕް ކާމިޔާބުކުރިއިރު ވެސް ޓީމުގައި ހިމެނުނު ޑިފެންޑަރެކެވެ. އުމުރުން 36 އަހަރުގެ ބަރްޒާލީ ގައުމީ ޓީމަށް 73 މެޗު ކުޅެދީފައިވެ އެވެ.\nކިއެލީނީ އާއި ބަރްޒާލީ ދިއުމުން ލިއޮނާޑޯ ބޮނޫޗީއާ އެކު އިޓަލީގެ ޑިފެންސް ބަލަހައްޓާނެ ކަމަށް ބެލެވެނީ ޒުވާން ދެ ޑިފެންޑަރުން ކަމަށްވާ ޔުވެންޓަސްގެ ޑެނިއަލް ރުގާނީ އާއި އޭސީ މިލާނުގެ އަލެސިއޯ ރޮމަނޮލީ އެވެ.\nބަރްޒާލީ ބުނީ މިއީ ދައުރެއްގެ ނިމުން ކަމަށާއި ފުޓްބޯޅައިގެ ނަޒަރުން ބަލާއިރު މިއީ އޭނާގެ ހަޔާތުގެ އެންމެ ބޮޑު މާޔޫސްކަން ކަމަށެވެ.\n"އަހަންނަށް ނޭގޭ މި ޓީމުން މަދުވީ ކޮން ކަމެއްކަމެއް. އަހަންނަށް އެނގޭހާ ވެސް ކަމަކީ ވޯލްޑް ކަޕުން އަހަރެމެން ބޭރުވެއްޖެކަން. މިއީ ވަރަށް އެހެން ކަހަލަ މާޔޫސްކަމެއް. އަދި މި ކުޅުންތެރިންނާ ވަކިވާން ޖެހުމަކީ ވޭނެއް،" ބަރްޒާލީ ބުންޏެވެ.\nގައުމީ ޓީމަށް ދެން ކުޅުން ހުއްޓާލި ޑި ރޮސީ އަކީ ފަހުގެ ތާރީހެއްގައި އިޓަލީގައި އުފެދުނު އެންމެ ހުނަރުވެރި އެއް ސެންޓްރަލް މިޑްފީލްޑަރެވެ. އިޓަލީން 2006 ވަނަ އަހަރު ވޯލްޑް ކަޕް ކާމިޔާބުކުރިއިރު ގްރޫޕް ސްޓޭޖުގައި އެމެރިކާއާ ދެކޮޅަށް ކުޅުނު މެޗުގައި ދެއްކި ރަތްކާޑާ ގުޅިގެން ގިނަ މެޗުތަކަށް ސަސްޕެންޑްވި ނަމަވެސް އެނބުރި އައިސް ފައިނަލުގައި ކުޅުނެވެ. އޭއެސް ރޯމާ އަށް ކުޅޭ ޑި ރޮސީ އަކީ މަސައްކަތުގެ ރޭޓް މަތި އަދި ޓީމު ރޫހުގައި ކުޅޭ ކުޅުންތެރިއެކެވެ. އިޓަލީ ގައުމީ ޓީމަށް 2004 އިން ފެށިގެން އޭނާ ވަނީ 117 މެޗު ކުޅެދީފަ އެވެ.\nރޭގެ މެޗުގެ ފުރަތަމަ އެގާރައިގައި ޑި ރޮސީ ނުހިމެނެ އެވެ. ފަހު ހާފުގައި އޭނާ ގާތު ވޯމްއަޕް ކުރަން ދާން އެދުމުން އޭނާ ވަނީ، ބެންޗުގައި ހުރި ފޯވާޑް ލޮރެންޒޯ އިންސީނޭ އަރުވަން އިޝާރާތްކޮށްފަ އެވެ.\n"މިއީ އަހަރެމެންގެ ފުޓްބޯޅައަށް އަނދިރި ވަގުތެއް. އަދި މި ދެ އަހަރުގެ ދައުރުގައި އުޅުނު ކުޅުންތެރިންނަށް ވަރަށް ވަރަށް އަނދިރި،" ޑި ރޮސީ ބުންޏެވެ. "މިހާރު ދެން އޮތް ޖީލުގެ ކުޅުންތެރިން ތިބީ ދަތުރަށް ތައްޔާރުވެގެން. އަދި އެ ކުޅުންތެރިންނާ ހަމައިން އަލުން ފަށަން ޖެހޭ."\nބުފޮން، ބަރްޒާލީ، ޑި ރޮސީ އަދި ކިއެލީނީ ވަކިވުމާ އެކު އިޓަލީގެ ކެޕްޓަން ބޭންޑް ލިބޭނެ ކަމަށް ބެލެވެނީ އޭސީ މިލާނުގެ ވެސް ކެޕްޓަން ބޮނޫޗީ އަށެވެ.\nއިތުރު ލިޔުންތައް އިޓަލީ ފުޓްބޯޅަ ފެޑެރޭޝަން ޑެނިއަލް ޑި ރޮސީ


ކްރިމިނަލް ކޯޓްގެ ފަޑިޔާރުކަމަށް ދެ ބޭފުޅަކު އައްޔަންކޮށްފި | Sandhaanu\nކްރިމިނަލް ކޯޓްގެ ފަޑިޔާރުކަމަށް ދެ ބޭފުޅަކު އައްޔަންކޮށްފި\nކްރިމިނަލް ކޯޓްގެ ފަޑިޔާރުކަމަށް ދެ ބޭފުޅަކު އައްޔަންކޮށްފި އެވެ.\nކްރިމިނަލް ކޯޓަށް ފަނޑިޔާރުކަމުގެ މަގާމަށް އައްޔަން ކުރީ އދ.މާމިގިލި، ފްރީޕާކް، އަލްއުސްތާޒު އަލީ ނަދީމް އަދި ހ.އަސްރަފީވިލާ، އަލްއުސްތާޒު އިސްމާއީލް ޝަފީއު އެވެ.\nއަލީ ނަދީމް ވަނީ މިސްރުގެ އަޒްހަރު ޔުނިވާރސިޓީއިން ޝަރީއާވަލްގާނޫނުގެ ޑިގްރީ ހާސިލުލްކުރައްވާފައެވެ. މީގެ އިތުރުން ޕްރޮސިކިއުޓާރ ޖެނެރަލް އޮފީހުގެ ޕްރޮސިކުޓަރެއްގެ މާމުގައި2އަހަރަށްވުރެ ދިގު މުއްދަތަކަށް ހިދުމަތް ކުރައްވާފައިވެއެވެ.\nއިސްމާއީލް ޝަފީއު ވަނީ ޔޫކޭގެ ކާރޑިފް ޔުނިވާރސިޓީއިން ބެޗެލާރސް އޮފް ލޯ ހާސިލްކުރައްވާފައެވެ. އަދި ޕްރޮސެކިއުޓާރ ޖެނެރަލް އޮފީހުގެ ޕްރޮސިކުޓަރެއްގެ މަގާމުގައި2އަހަރަށްވުރެ ދިގު މުއްދަތަކަށް ހިދުމަތް ކުރެއްވުމުގެ އިތުރުން އަމިއްލަ ލޯ ފާމް ތަކުގައިވެސް ވަކީލެއްގެ ހައިސިއްޔަތުން އިސްމާއިލް ޝަފީއު މަސައްކަތް ކުރައްވާފައިވެއެވެ.\nކްރިމިނަލް ކޯޓަށް އައްޔަން ކުރެވުނު ދެބޭފުޅުން އިތުރުން ތިން ރަށެއްގެ މެޖިސްޓްރޭޓްކަމުގެ މަގާމަށްވެސް ވަނީ ބޭފުޅުން އައްޔަން ކުރައްވާފައެވެ. އެއީ ބ އޭދަފުށީ ކޯޓަށާއި ޏ. ފުވައްމުލައް ކޯޓްގެ އިތުރުން ގއ. ކޮލަމާފުށީ ކޯޓެވެ.\nއެގޮތުން ބ.އޭދަފުށީ މެޖިސްޓްރޭޓް ކޯޓުގެ މެޖިސްޓްރޭޓް ކަމަށް އައްޔަންކުރީ ، ބ.ދަރަވަންދޫ، ކުރިކީލަގެ، މަރްޔަމް އިފްހާމް ނާޝިދުއެވެ.\nމަރްޔަމް އިފްހާމް ނާޝިދު ވަނީ ކުއްލިއްޔަތުލް ދިރާސާތިލް އިސްލާމިއްޔާއިން ޝަރީއަތާއި ގާނޫނުން ބެޗްލާ ޑިގްރީ ވިތް އޮނާސް ހާސިލްކުރައްވާފައެވެ. މީގެ އިތުރުން، މަރްޔަމް އިފްހާމް ނާޝިދު ވަނީ ބ.އޭދަފުށީ މެޖިސްޓްރޭޓް ކޯޓުގެ ލީގަލް އެސިސްޓެންޓުގެ މަގާމުގައި ހަ އަހަރަށްވުރެ ދިގު މުއްދަތަކަށް ހިދުމަތް ކުރައްވާފައެވެ.\nޏ.ފުވައްމުލަކު މެޖިސްޓްރޭޓް ކޯޓުގެ މެޖިސްޓްރޭޓް ކަމަށް، ގއ.ގެމަނަފުށި، މިސްކިތްދޮށުގެ، އަބްދުއްސަލާމް އެވެ.\nއަބްދުއްސަލާމް ވަނީ އިސްލާމިކް ޔުނިވަރސިޓީ އޮފް މޯލްޑިވްސްއިން ބެޗްލަރ އޮފް ޝަރީއާ އެންޑް ލޯ ވިތް އޮނާސް ހާސިލްކުރައްވާފައެވެ. މީގެ އިތުރުން، އަބްދުއްސަލާމް ވަނީ ހައިކޯޓުގެ ލީގަލް އޮފިސަރގެ މަގާމުގައި4އަހަރަށްވުރެ ދިގު މުއްދަތަކަށް ހިދުމަތް ކުރައްވާފައެވެ·\nގއ.ކޮލަމާފުށީ މެޖިސްޓްރޭޓް ކޯޓުގެ މެޖިސްޓްރޭޓް ކަމަށް، އައްޔަންކުރެއްވީ ގއ.މާމެންދޫ، މައިސަން، ވިޝާހް ވަޖީދް އެވެ.\nވަޖީދް އަކީ ގއ.ދާންދޫ މެޖިސްޓްރޭޓް ކޯޓުގެ ލީގަލް އެސިސްޓެންޓެއްގެ މަގާމުގައި 1 އަހަރާއި7މަސް ދުވަހުގެ މުއްދަތަކަށް ހދުމަތް ކުރައްވާފައިވާ ބޭފުޅެކެވެ. އެބޭފުޅާވަނީ ދިވެހިރާއްޖޭގެ އިސްލާމިކް ޔުނިވާސިޓީއިން ބެޗްލ އޮފް ޝަރީއ އެންޑް ލޯ ހާސިލް ކުރައްވާފައެވެ.\nމި ބޭފުޅުން އައްޔަން ކުރައްވާފައިވަނީ މި މަގާމަށް އިއުލާނު ކޮށް އެމަގާމަށް ކުރިމަތިލި ފަރާތްތަކުގެ ތެރެއިން، އިންޓަރވިއު ކުރުމަށްފަހު، އިންޓަރވިއުގައި އެންމެ ގާބިލުކަމަށް ފެނިގެންނެވެ.


SunOnline: Ehen party thakah soi hoadhan Raees Yaameen ge nan beynun nukuran edhijje\nއެހެން ޕާާޓީތަކަށް ސޮއި ހޯދަން ޔާމީންގެ ނަން ބޭނުންނުކުރަން އެދިއްޖެ\nނަޖާހު މަސްއޫދު 18 Sep 2019, 18:59\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ރުހުން ހޯއްދަވާފައިވާ ކަމަށް ބުނެގެން، ޕީޕީއެމް-ޕީއެންސީ މެމްބަރުންގެ ސޮއި ހޯދަން ޕީޕީއެމްއިން ވަކިވި މެމްބަރުން މަސައްކަތް ނުކުރަން ޕީޕީއެމް-ޕީއެންސީ ކޯލިޝަނުން އެދިއްޖެއެވެ.\nޕީޕީއެމް-ޕީއެންސީ ކޯލިޝަނުން ވަކިވެގެން ވިލިމާލެ ދާއިރާގެ ކުރީގެ މެމްބަރު އަހްމަދު ނިހާން ހުސައިން މަނިކާއި ކެލާ ދާއިރާގެ ކުރީގެ މެމްބަރު އަލީ އާރިފާއި ދާންދޫ ދާއިރާގެ ކުރީގެ މެމްބަރު އަހްމަދު އަސްއަދާއި އިނގުރައިދޫ ދާއިރާގެ ކުރީގެ މެމްބަރު އިބްރާހިމް ފަލާހު ވަނީ ދާދި ފަހުން ސަރުކާރު ކޯލިޝަނުގައި ހިމެނޭ ޖުމްހޫރީ ޕާޓީއާ ގުޅިވަޑައިގެންފައެވެ. އަދި ރައީސް ޔާމީންގެ ސަރުކާރުގެ ނައިބު ރައީސް އަބްދުﷲ ޖިހާދާއި ކުރީގެ ހޯމް މިނިސްޓަރު އަޒްލީން އަހްމަދުވެސް ވަނީ އެ ޕާޓީއާ ގުޅިވަޑައިގެންފައެވެ.\nޕީޕީއެމް-ޕީއެންސީ ކޯލިޝަނުން މިއަދު ބޭއްވި ނޫސްވެރިންގެ ބައްދަލުވުމެއްގައި ޕީއެންސީގެ ނައިބު ރައީސް މުހައްމަދު ހުސައިން ޝަރީފު (މުންދު) ވިދާޅުވީ، ދާދި ފަހުން އެ ކޯލިޝަނުން ވަކިވި ކުރީގެ އިސް މެމްބަރުން އެ ބޭފުޅުން ގުޅިވަޑައިގެންނެވި ޕާޓީއަށް ސޮއި ހޯއްދަވަން މަސައްކަތް ކުރައްވާ އިރު ރައީސް ޔާމީންގެ ނަންފުޅު ބޭނުންކުރައްވާކަމުގެ މައުލޫމާތު ލިބިފައިވާ ކަމަށެވެ.\n3 ޑިސެންބަރު 2018ގައި ޕީޕީއެމްއިން ބޭއްވި ނޫސްވެރިންގެ ބައްދަލުވުމެއްގައި މުންދު އަދި ރައީސް ޔާމީން -- ސަން ފޮޓޯ/ އަހުމަދު އަވްޝަން އިލްޔާސް\n"އަޅުގަނޑުމެންގެ ގޮފިތަކުގެ ވެރިންނާ ގުޅުއްވައި މި ވިދާޅުވަނީ އެ ބޭފުޅުން މި ވަޑައިގަތީ އަޅުގަނޑުމެންގެ ޕާޓީގެ ރައީސްއާ މަޝްވަރާ ކުރެވިގެންނޭ އެއް ބަޔަކު މި ބުނަނީ. އަނެއް ބަޔަކު މި ބުނަނީ ތިމަންމެންނަކީ މިއީ ހަމަ އެކައްޗެކޭ،" މުންދު ވިދާޅުވިއެވެ. "އެހެން ޕާޓީއަކަށް ވަޑައިގެން ތިއްބަވާފައި މި ވިދާޅުވަނީ ތިމަންނާމެން މި ތިބެނީ ޕީޕީއެމްއާ އެކުގައޭ. ޕީޕީއެމްގެ މެމްބަރުންނަށް ވަރަށް ހެޔޮ އެދިގެންނޭ. ޕީއެންސީ ދެކެ ވަރަށް ލޯބިވެއޭ. މިއީ ހަމަ އެކައްޗެއް ނޫން ހެއްޔޭ. އެހެންވީމަ ތިމަންނާމެން މިއަދު މި އުޅޭ ޕާޓީއާ ގުޅެންވީނޫންހޭ."\nރައީސް ޔާމީންގެ ނަންފުޅު ބޭނުންކުރައްވައިގެން ސޮއި ހޯއްދަވަން މަސައްކަތް ނުކުރައްވަން މުންދު އެދިވަޑައިގަތެވެ. އަދި ކޯލިޝަނުން ވަކިވެވަޑައިގެން މެމްބަރުންނަކީ ރައީސް ޔާމީނާ މަޝްވަރާ ކުރައްވާފައި ވަކިވެވަޑައިގެންނެވި މެމްބަރުންނެއްވެސް ނޫން ކަމަށާއި ކުޑަމިނުން "ވަދާއީ ޒިޔާރަތެއް"ވެސް ނުކުރައްވާކަމަށް މުންދު ވިދާޅުވިއެވެ.\n"އެއްވެސް ބޭފުޅަކު ރައީސް ޔާމީން މިހެން ވިދާޅުވިއޭ، ރައީސް ޔާމީނާ މުއާމަލާތު ކުރީމޭ ވިދާޅުވެއްޖެއްޔާ އެ ހައްދަވަނީ އިތުރުފުޅު،"\nޕީޕީއެމް-ޕީއެންސީ ކޯލިޝަނުގައި އެ ދެ ޕާޓީ ފިޔަވައި އިތުރު އެއްވެސް ޕާޓީއެއް ނުހިމެނޭކަން ފާހަގަކުރައްވައި މުންދު ވިދާޅުވީ، އެހެން ޕާޓީއަކަށް މެމްބަރުން ބަދަލުވާން ރައީސް ޔާމީން އެދިވަޑައިނުގަންނަވާނެ ކަމަށެވެ. އެހެންކަމުން، އެކަމަށް އާންމު މެމްބަރުން ސަމާލުވުމަށް މުންދު އެދިވަޑައިގެންނެވިއެވެ.\nރައީސް ޔާމީން މާދަމާ އަނެއްކާވެސް އަތޮޅު ތެރެއަށް ވަޑައިގަންނަވާނެއެވެ. އެ ތިން ދުވަހުގެ ދަތުރުފުޅުގައި އެމަނިކުފާނު ވަޑައިގަންނަވާނީ މ. އަތޮޅާއި ފ. އަތޮޅުގެ ރަށްތަކަށެވެ.\nޕީޕީއެމް-ޕީއެންސީއިން ސަޕޯޓު އިތުރުކުރުމުގެ މަސައްކަތް ކުރަމުންދާއިރު ޖުމްހޫރީ ޕާޓީއިންވެސް އަންނަނީ މެމްބަރުން އިތުރު ކުރުމުގެ މަސައްކަތް ކުރަމުންނެވެ.


Virgin Galatic ge javvee suit dhakkaalaifi | Mihaaru\nވާޖިން ގެލޭޓިކްގެ ޖައްވީ ސޫޓް ދައްކާލައިފި\n19 އޮކްޓޯބަރ 2019 - 06:10\nމުސްތަގުބަލުގައި ޖައްވަށް ޓޫރިސްޓިންގެ ގޮތުގައި މީހުން އުފުލަން ނިންމާފައިވާ ވާޖިން ގެލޭޓިކުން އެކަމަށް ހާއްސަކޮށްގެން ތައްޔާރުކިރި ޖައްވީ ސޫޓް ދައްކާލައިފި އެވެ.\nވާޖިން ގެލޭޓިކަކީ އިނގިރޭސިވިލާތުގެ މަޝްހޫރު މަހުޖަނު ބްރޭންސަންގެ ވާޖިން ގްރޫޕްގެ ސަބްސިޑަރީއެކެވެ. ވާޖިން ގެލޭޓިކަކީ ވައިގެ ދަތުރާއި ޖައްވީ މަސައްކަތްތަކަށް ހާއްސަކޮށްގެން 2004 ގައި އުފެއްދި ކުންފުންޏެކެވެ.\nކުރިއަށް އޮތް ތަނުގައި ސްޕޭސް ޓޫރިޒަމަކީ ފުޅާވެގެން އަންނާނެ ކަމަކަށްވާތީ އެކަމަށް ހާއްސަކޮށްގެން. ޖައްވަށް ދަތުރުކުރާ މީހުން ބޭނުންކުރަން ތައްޔާރު ކުރި ސޫޓް ފަރުމާކޮށްފައި ވަނީ ކުޅިވަރުގެ އުފެއްދުންތަކަށް ހާއްސަ ކުންފުނި އަންޑަ އާމާއިންނެވެ. އެތަނުން ފަރުމާކުރި ކުރީ ނޫކުލައިގެ ސޫޓް ކަލެކްޝަނުގައި ބޫޓާއި ޓްރޭނިން ސޫޓާއި ލިމިޓެޑް އެޑިޝަނުގެ ޖެކެޓް ވެސް ހިމެނެ އެވެ.\nFor the first time in the design of astronaut apparel, the requirement for safety and utility has been matched byafocus on customer experience. Watch the making of our spacewear system created in collaboration with @UnderArmour. https://t.co/A8UW4UP2iB pic.twitter.com/JAdzd9Xvol\nއަންޑަ އާމާ އިން ބުނިގޮތުގައި ޖައްވީ ސޫޓް ފަރުމާކޮށްފައި ވަނީ އެކަމށް ހާއްސަ މެޓީރިއަލްތަކެއް ބޭނުންކޮށްގެންނެވެ. އަދި މިއީ ފެންވަރު ރަނގަޅު، ގަޔަށް ފަސޭހަވާނެ އުފެއްދުމެއް ކަމަށް ބުންޏެވެ.\nސޫޓް ދައްކާލާފައި ވަނީ ވަރަށް ގިނަ ދުވަހުގެ ޓެސްޓްތަކަށް ވެސް ފަހު އެވެ. އެހެންވެ މިއީ ޖައްވީ ދަތުރަށް ވަރަށް ފައްކާ އުފެއްދުމަކަށް ވާނެކަމުގެ ގެރެންޓީ ވެސް އަންޑަ އާމާ އިން ދީފައިވެ އެވެ.\nވާޖިން ގެލޭޓިކުން ޖައްވީ ދަތުރަކަށް ޓޫރިސްޓުންގެ އަތުން ފީއަކަށް ނަގަން ހަމަޖެހިފައި ވަނީ 250،000 ޑޮލަރު (3,852,500ރ.) އެވެ. ދަތުރަށް ބޭނުންކުރާ ސޫޓް އަގުގެ ތެރޭގައި ހިމަނާފައިވާ އިރު، ސޫޓް ދަތުރަށް ފަހު ސޫޓް އަމިއްލަ ވެސް ކުރެވޭނެ އެވެ.\nވާޖިން ގެލޭޓިކުން ވަނި އަންނަ އަހަރުގެ ތެރޭގައި ސްޕޭސް ޓޫރިޒަމް ޕްރޮގްރާމް ފެށޭނެ ކަމަށް ލަފާކޮށްފަ އެވެ.\nވާޖިން ގެލޭޓިކުން ޖައްވީ ސޫޓް ދައްކައިލި އިރު، ނާސާ އިން ވެސް މިދިޔަ ހަފުތާގައި ވަނީ އެތަނުން 2024 ގައި ހަނދަށް މީހުން ފޮނުވަން ކުރިއަށް ގެންދާ "އާޓެމިސް މިޝަން" ހާއްސަކޮށްގެން ތައްޔާރުކުރި ޖައްވީ ސޫޓްތަކެއް ދައްކާލައިފަ އެވެ.\nއިތުރު ލިޔުންތައް އިނގިރޭސިވިލާތް ޖައްވީ ދަތުރުތައް ރިޗަޑް ބްރޭންސަން ވާޖިން ގްރޫޕް ސްޕޭސް ޓޫރިޒަމް\nމާލީ ތާށިކަމާ ހެދި ވާޖިން ގެލޭޓިކްގެ ހިއްސާ ވިއްކަނީ


ދޮން މަސް - ވިކިޕީޑިއާ\nދޮން މަސް (ސައިންޓިފިކް ނަން: Lutjanus fulvus)ނުވަތަ (އިނގިރޭސި ބަހުން: Blacktail snapper)އަކީ ރާއްޖޭގެ ފަރުފަޅުތަކުގެ ބޭރުގައި ވަރަށް ގިނައިން އުޅޭ މަހެކެވެ. މިއީ ދިވެހިން ދުވާލާއި ރޭގަނޑު ނަނުފައްތައިގެން ކުރާ ކެޔޮޅު ކަމުގައި ގިނައިން ބޭނޭ، ދިވެހިން ކެއުމަށް ބޭނުންކޮށް އުޅޭ މަހެކެވެ. މިމަސް ގިނައިން އުޅެނީ ބައިބަޔަށް ބޮޑެތި އައިން ހަދައިގެންނެވެ. މަހުގެ ކަރުތާފަތުގެ ކުރީބައިގެ ކައިރިފަށުގައި ކެނޑުމެއް ހުރެއެވެ. ކުދި ދޮންމަސް ތިލަފަޅުތަކުގެ މުރަކަތަކުގެ ނިވާކަންމަތީ ދިރިއުޅެއެވެ.\nދޮން މަސް ދިރިއުޅެނީ 40-2 މީޓަރާއި ދެމެދުގެ ފުންމިނުގައެވެ. މަހުގެ ބުރަކަށި މަތީ ކޮތަރިބައިގައި ހަރުކޮށް ހުންނަ 10 ކައްޓާއި، 15 މަޑުކަށި ހުރެއެވެ. މަހުގެ ބަނޑުދަށް ފަރާތުގައި ހަރުކޮށް ހުންނަ3ކައްޓާއެކު 8 މަޑުކަށި ހުރެއެވެ. މަހުގެ ކަންފަތުގައި 16 މަޑުކަށި ހުރެއެވެ.\nދޮން މަސް ގެ ކުލައަކީ މުށިކުލައަކަށްދާ ރީނދޫ ކުލައެކެވެ. މަހުގެ ދެއަރިމަތީގައި ރީނދޫ ކުލައިގެ ހިމަ ރޮނގުތަކެއް މަހުގެ ހުރަހަށް ހުރެއެވެ. މިރޮނގުތައް އެންމެ ފާޅުކޮށް ފެންނަން ހުންނަނީ މަހުގެ އަރިމަތީގައި ހުންނަ ހުޅުބު ބަރީގެ ތިރީގައެވެ. މަހުގެ ބަނޑުދަށް ފަރާތް ހުންނަނީ ހުދުކުލައިގައެވެ. ނިގޫފަތް ހުންނަނީ ކަޅުކުލައެއްގައެވެ. ނިގޫފަތުގެ ކައިރިފަށުގައި ހުދުކުލައިގެ ރޮނގެއް ހުރެއެވެ. ބަނޑުދަށް ފަރާތުގެ ކޮތަރިބައި ހުންނަނީ ރީނދޫ ކުލައިގައެވެ. މަތީ ކޮތަރި ބައި ހުންނަނީ ރަތް މުށި ކުލައިގައެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 26 ޖޫން 2008، 14:10 ގައެވެ.


ކޯވިޑް-19: އިނގެރޭސިވިލާތުން ގިނަ ފިޔަވަޅުތަކަށް ލުއި ދޭން ތައްޔާރުވެއްޖެ – My WordPress\nކޯވިޑް-19: އިނގެރޭސިވިލާތުން ގިނަ ފިޔަވަޅުތަކަށް ލުއި ދޭން ތައްޔާރުވެއްޖެ\nކޯވިޑް-19ގެ ކޭސްތަކަށް މަޑުޖެހުމެއް އައިސް، އިނގެރޭސިވިލާތުގައި މިމަހުގެ 17 ވަނަ ދުވަހުން ފެށިގެން، ބަލި ކޮންޓްރޯލް ކުރުމަށް އެޅި ބައެއް ފިޔަވަޅުތަކަށް ލުއި ދިނުމަށް ނިންމައިފިއެވެ.\nމި ލުއިތަކުގެ ދަށުން، އެގައުމުގެ ރައްޔިތުންނަށް އާއިލާގެ އެހެން މެމްބަރުންނާއިއެކު އެއްވެ އުޅުމުގެ ފުރުސަތު ލިބިގެންދާނެއެވެ. އެގޮތުން ހަ މީހުން އެއްފަހަރާ އެއްވެ އުޅުމަށް ހުއްދަ ދޭނެއެވެ.\nކައިވެނި ހަފްލާތަކާއި އެނޫންވެސް ރަސްމިއްޔާތުތައް، 30 މީހުންނަށްވުރެ ގިނަ ނުވާނެހެން، ބޭއްވުމުގެ ހުއްދަ ދިނުމަށްވެސް ނިންމާފައިވެއެވެ.\nއެތައް މަސްތަކަކަށްފަހު، ކެފޭއާއި ރެސްޓޯރަންްޓްތަކަށް ކަސްޓަމަރުން ގެނައުމުގެ ހުއްދަ ދިނުމަށް ނިންމާފައިވާއިރު، މުނިފޫހި ފިލުވުމާއި، ކުޅިވަރުގެ އެހެނިހެން ހަރަކާތްތައް ބޭއްވުމުގެ ހުއްދަވެސް ދިނުމަށް އިނގެރޭސި ސަރުކާރުން ވަނީ ނިންމައިފައެވެ.\nކޯވިޑް ބަލީގައި އިނގެރޭސިވިލާތުން 127،000 މީހުން މަރުވިއެވެ. އާދިއްތަ ދުވަހު އެގައުމުގައި ކޯވިޑަށް ޕޮޒިޓިވް ވީ، 1،770 މީހުންނެވެ. މިއީ ޖެނުއަރީމަހު އެގައުމަށް އެރި، ބަލީގެ ދެވަނަ ރާޅުގެ ކުރީކޮޅާ އަޅާބަލާއިރު ވަރަށް ބޮޑަށް މަދު އަދަދެކެެވެ.\nއޭރު ދުވާލަކު 80،000އެއްހާ މީހުން ޕޮޒިޓިވް ވިއިރު، އެއް ދުވަހު 1،300 މީހުންވެސް ބަައްޔަށް ފަރުވާ ހޯދަމުން ދަނިކޮށް ވަނީ މަރުވެފައެވެ.\nމެއިމަހުގެ 17 ވަނަ ދުވަހުން ފެށިގެން، އިނގެރޭސިވިލާތުން އެހެން ގައުމުތަކަށް ދަތުރުތައް ފެށުމަށްވެސް އަންނަނީ ތައްޔާރު ވަމުންނެވެ. އެހެންނަމަވެސް، ދަތުރު ކުރުމުގެ ހުއްދަ ދިނުމަށް ހަމަޖެހިފައިވަނީ ބަލީގެ ހާލަތު ގޯސް ނޫން ގައުމުތަކަށް އެކަންޏެވެ.


MTCC ge hissaadhaarunnah hihsaa gathumuge furusathu hulhuvaalany\nއެމްޓީސީސީގެ ހިއްސާދާރުންނަށް ހިއްސާ ގަތުމުގެ ފުރުސަތު ހުޅުވާލަނީ\n18 ޑިސެމްބަރ 2017 1 year ago\nއެމްޓީސީސީގެ ހިއްސާދާރުންނަށް އައްޑޫއިން ހިއްސާ ގަތުމުގެ ފުރުސަތު އަންނަ ބުރާސްފަތި ދުވަހުން ފެށިގެން ކުރިއަށް ދާނެއެވެ. މިގޮތުން މިކަމާއި ގުޅޭގޮތުން މައުލޫމާތު ދިނުމަށް ޑިސެމްބަރ 21 ވާ ބުރާސްފަތި ދުވަހުން ފެށިގެން 27 ޑިސެމްބަރުގެ ނިޔަލަށް އެމްޓީސީސީގެ ޓީމެއް އައްޑޫއަށް ޒިޔާރަތްކުރާގޮތަށް ވަނީ ހަމަޖެހިފައެވެ.\nމި ޒިޔާރަތުގައި ހިއްސާގަތުމާއި ހިއްސާގެ ފައިދާއާ ގުޅޭގޮތުން ބޭނުންވާ މައުލޫމާތު އެމްޓީސީސީގެ ޓީމުން ހިއްސާދާރުންނަށް އޮޅުންފިލުވައި ދެއްވާނެއެވެ. މިބައްދަލުވުންތައް އައްޑޫސިޓީގެ ހުރިހާ އަވަށެއްގައި ވެސް ކުރިއަށްދާނެއެވެ. އަދި ކޮންމެ އަވަށެއްގައިވެސް މައުލޫމާތު ދިނުމުގެ ސެޝަނަކާއި ހިއްސާ ގަތުމާއި ފައިދާ ދޫކުރުމުގެ ސެޝަނެއް ބޭއްވުމަށް ހަމަޖެހިފައިވެއެވެ.\nމިރައިޓްސް އިޝޫގެ ތެރެއިން ކުންފުނީގެ ހިއްސާދާރުން ބައްލަވައިގެންފައިވާ ކޮންމެ ހިއްސާއަކަށް ހިއްސާއެއް ގަތުމުގެ ފުރުސަތު ވަނީ ހުޅުވާލެވިފައެވެ. ހިއްސާއެއްގެ އަގަކީ -/62 ރުފިޔާއެވެ. އަދި ހިއްސާ ގަތުމުގެ ހައްޤު ލިބިގެންވަނީ 09 އޮކްޓޮބަރު 2017 ގެ ހަވީރު 16:00 އާއި ހަމައަށް އެމްޓީސީސީގެ ހިއްސާދާރެއްގެ ގޮތުގައި ހިއްސާދާރުންގެ ދަފްތަރުގައި ރަޖިސްޓްރީކޮށްފައިވާ ފަރާތްތަކަށް ނުވަތަ އެތާރީޚާއި ހަމައަށް ހިއްސާދާރެއްގެ ގޮތުގައި ހުރި ފަރާތަކުން އެފަރާތަކަށް ލިބިދީފައިވާ ހައްޤު ބަދަލުކުރި ފަރާތަކަށެވެ.\nހިއްސާގެ ފައިދާ ދޫކުރަން ހަމަޖެހިފައިވަނީ ހިއްސާދަރުންގެ ބޭންކް އެކައުންޓަށް ޖަމާކުރާ ގޮތަށެވެ. ނަމަވެސް އެމްޓީސީސީގެ ޝެއަރ ރައިޓްސް އިޝޫގެ ދަށުން ހިއްސާދާރު ނޫން އެހެން ފަރާތެއްގެ އެކައުންޓަށްވެސް ފައިސާ ޖަމާކުރެވިދާނެއެވެ. އަދި މިގޮތަށް އެހެންފަރާތެއްގެ އެކައުންޓަށް ޖަމާކުރުމަށް ބޭންކް ޑިޕޮސިޓް ފޯމް ފުރުމަށްފަހު ހިއްސާދާރު، ހުށަހަޅުއްވާ ފަރާތް އަދި ދެހެކިންގެ ސޮއިއާއެކު ހުށަހެޅިދާނެއެވެ.\nމިބައްދަލުވުންތަކަށް ވަޑައިގަންނަވާ ހިއްސާދާރުން އެބޭފުޅެއްގެ އައިޑީ ކާޑު، ހިއްސާގެ ސެޓިފިކެޓް، އަދި ބޭންކް އެކައުންޓް ނަންބަރު ޔަޤީންކުރެވޭނެ ރަސްމީ ލިޔުމެއް ގެންދަންޖެހެއެވެ.


Dho?! GN Cycle eggai hirigalu vadaan\nމިހާރު ކުރިއަށްދާ އަންވެއިލިން ވިޝަންސް އާޓް އެގްޒިބިޝަންގައި އެންމެ ތަފާތު އާޓްޕީސްއަކަށް ފެންނާނީ މި "ޖީއެން ވަން ޓޫ ފައިވް" މޮޑެލްގެ ސައިކަލެވެ. މި ސައިކަލުގެ ކަވަރު ސެޓު ޑިޒައިންކޮށްފައި ވަނީ އިހުޒަމާނުގައި ހިރިގަލުގައި ކަނޑައި ނަގައިގެން ޑިޒައިންކުރާ ގޮތަށެވެ. އެހާ ބޮޑު ސަމާލުކަމެއް މިއަށް ހުއްޓުނީ ވެސް އެހެންވީމަ އެވެ.\nފޮޓޯ: އަރަކަ އާޓްސް\nމިއީ "އަރަކަ އާޓްސް" ގެ ފަހަތުގައި ހުރި ހުނަރުވެރި އާޓިސްޓް އަހްމަދު އިހުސާންގެ ވަރަށް ފުރިހަމަ މަސައްކަތެކެވެ.\nޕެއިންޓާއި ޕިން އާޓްގެ ރީތި މަސައްކަތްތަކެއް މީގެ ކުރިން ދައްކަމުން އައި އިހުސާން ބޭނުންވީ އޭނާގެ ކޮމްފޯޓް ޒޯނުން ބޭރުން މިފަހަރުގެ އެގްޒިބިޝަނަށް ކުރިއަށް ވުރެ މާ ތަފާތު އެއްޗެއް ހަދާށެވެ. އެ ވިސްނުމުގެ ތެރެއިން ލިބުނީ މި ސައިކަލުގެ ހިޔާލެވެ. މިކަމަށް ހޯދީ ބާ ސައިކަލެކެވެ.\nމި ސައިކަލުގެ ޓޭންކުގެ ވަށައިގެންވާ މަތިގަނޑާއި އަދި ސައިކަލުގެ ދެ ފަރާތުގެ ތިރިން ބައެއްގެ މަތިގަނޑު ހަދައިފައި ވަނީ ޕުޓީ ބޭނުންކޮށްގެންނެވެ. އަދި ހިރިގަލުގައި ކުރާ ޑިޒައިން ގެނެސްފައި ވަނީ މި ޕުޓީގަނޑުން ކަނޑާ ނަގައިގެންނެވެ. މިއީ އެއް މަސް ދުވަހުގެ މަސައްކަތެވެ.\nA post shared by Araka Art's (@araka_arts_) on Oct 24, 2020 at 11:23am PDT\n"އެންމެ އުނދަގޫވި ކަމަކީ ޕުޓީގަނޑު ލައިފައި، ސައިކަލުގައި މި އިންނަ ޝޭޕަށް އީވަންކޮށް މަތިގަނޑު ހަދަން. ކުރީގައި ވެއްޖެއްޔާ ފްލެޓް ސާފޭސްއެއްގައިތާ ވޯކްކުރަނީ. އަދި އެހާ ގިނަ ވަގުތު ވެސް ހޭދަކުރަން ޖެހުނު،" އެންމެ އުނދަގޫވި ކަންކަން އިހުސާން ކިޔައިދިނެވެ.\n"މިހެން އަދި ބަލައިލީމާ ފަހަރެއްގައި ނޭނގިދާނެ، ސިފަނުވެދާނެ. އެކަމަކު ސައިކަލުގެ ޓޭންކްގެ މަތިގަނޑުން އަސްލު އެ ފެންނަނީ މީހެއްގެ މޫނު،" ހިރިގަލުގެ އާޓް ބޭނުންކޮށްގެން މި މަތިގަނޑު ޑިޒައިންކުރީ މީހެއްގެ މޫނު ސިފަވާނެ ގޮތަށް ކަމަށް އިހުސާން ބުންޏެވެ.\n"މިއަށް ހޯދީ ހަމަ ބާ ސައިކަލެއް. އަހަރެންގެ މަސައްކަތް ނިންމައިފައި، އޮޓޯމޯޓް އިން ދޮވެފައި، ސާފުކޮށްދީފައި މި ހުރީ. އެ މީހުން ދޮވެ ނިންމާލިއިރު، މިހާރު ހަމަ ހީވަނީ މުޅިން އާ ސައިކަލެއްހެން،" އިހުސާން ބުންޏެވެ.\nމި ސައިކަލުގެ އަގަކީ 22،222ރ. އެވެ. އިހުސާން ބުނީ މި ގަންނަން ބައެއް މީހުން މިހާރު ވެސް ޝައުގުވެރިކަން ފާޅުކުރަމުން އަންނަ ކަމަށެވެ.\nއަހްމަދު އިހުސާން: ލަކުޑި އާއި ތުރެޑް ބޭނުންކޮށްގެން ތައްޔާރުކުރި "އެކަނި ކުރާ އިހުސާސް" އާޓްވޯކް ކައިރީގައި ހުއްޓިލައިގެން.-- ފޮޓޯ: އަރަކަ އާޓްސް\n"އަރަކަ އާޓްސް" ކުރީގެ ބައެއް ހާއްސަ އާޓްވޯކްސްތަކުގެ ތެރޭގައި ލަކުޑި އާއި ތުރެޑް ބޭނުންކޮށްގެން ހެދި ޝަހީދު ހުސެއިން އާދަމްގެ ޕޯޓްރެއިޓާއި އެކްލިރިކް ބޭނުންކޮށްގެން ކުރެހި ރައްޔިތުން މަޖިލީހުގެ ނައިބް ރައީސް އީވާ އަބްދުﷲގެ ކުރެހުން އަދި ލަކުޑި އާއި ތުރެޑް ބޭނުންކޮށްގެން ހެދި "އެކަނި ކުރާ އިހުސާސް" އާޓްވޯކް ވެސް ފާހަގަކޮށްލެވެ އެވެ.\nލަކުޑި އާއި ތުރެޑް ބޭނުންކޮށްގެން ހެދި ޝަހީދު ހުސެއިން އާދަމްގެ ޕޯޓްރެއިޓް.-- ފޮޓޯ: އަރަކަ އާޓްސް\nއިހުސާންގެ ޕެއިންޓާއި ޕިންއާޓްގެ މަސައްކަތްތައް ދައްކާލުމަށް 2018 ވަނަ އަހަރު ސޯލޯ އެގްޒިބިޝަނެއް ވެސް ބޭއްވި އެވެ.


Bisham akee siyaasee gothun eiruves mihaaru ves "Randi...\nބިޝާމަކީ ސިޔާސީގޮތުން އެއިރު ވެސް މިހާރު ވެސް "ރަންޑިއެއް": ސުޖާއު\nޕީޕީއެމްގެ ސަރުކާރު އޮތް އިރުވެސް ބިޝާމަކީ ރަންޑިއެއް\nބިޝާމްގެ އަޑިއެއް ނޭނގޭ، އޭނާގެ ގޮތެއް ނޭނގޭނެ\nބިޝާމް ހުންނަވަނީ އެމްޑީޕީގެ ބްލެސިންގެ ދަށުގައި\nކ. މާލެ | 23 އޮކްޓޯބަރ 2019 | ބުދަ 19:34 | 8,377\nޕްރޮސެކިއުޓާ ޖެނެރަލް އައިޝަތު ބިޝާމް - ޕީޖީ އޮފީސް\nނިމިގެންދިޔަ ޕީޕީއެމްގެ ސަރުކާރުގައި ބޮޑު އަޣްލަބިއްޔަތަކުން ޕްރޮސެކިއުޓަރ ޖެނެރަލްކަމުގެ މަޤާމަށް ޢައްޔަންކުރެއްވި ޢާއިޝަތު ބިޝާމަކީ އެއިރުވެސް އަދި މިހާރު ވެސް ސިޔާސީ "ރަންޑިއެއް" ކަމަށް ޕީއެންސީގެ ނައިބު ރައީސް އިބްރާހިމް ޝުޖާއު ވިދާޅުވެއްޖެއެވެ.\nއިދިކޮޅު ޕްރޮގްރެސިވް ކޯލިޝަނުން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން، ބާރަށު ދާއިރާގެ ކުރީގެ މެންބަރުކަން ވެސް ކުރެއްވި ޝުޖާއު ވިދާޅުވީ އެންމެންނަށް އެނގިވަޑައިގަންނަވާ ކަމަކީ ޕީޖީ ބިޝާމަކީ މިހާރު ސިޔާސީ ގޮތުން ރަންޑިއެއްކަން ކަމަށެވެ. އަދި މިއީ އިދިކޮޅުން އަބަދުވެސް ދައްކާ ވާހަކައެއް ކަމަށާއި، ރައީސް ޔާމީނުގެ ސަރުކާރުގައި ވެސް ދެއްކެވީ މި ވާހަކަ ކަމަށެވެ.\nޝުޖާއު ވިދާޅުވީ ބިޝާމަކީ ސިޔާސީ ރަންޑިއެއްކަން އިދިކޮޅުން ޤަބޫލުކުރާ ކަމަށާއި އިދިކޮޅުން ތިއްބެވީ ބިޝާމް ދައްކާ އެއްވެސް ވާހަކައަކަށް އެއްވެސް ކަމަކަށް ދޫދޭގޮތަކަށް ނޫން ކަމަށެވެ. އަދި މިކަން ހުއްޓުވުމަށް ޚާއްޞަކޮށް މިޤައުމުގައި ދީން ފޮހެލުމަށް މަސައްކަތްކުރާ ބައިވެރިއެއްގެ ގޮތަށް ބިޝާމަށް ތުހުމަތުކުރައްވާކަމަށް އޭނާ ވިދާޅުވިއެވެ.\nޕީޖީ ބިޝާމަށް ރުހުންދިނުމުގައި އެމްޑީޕީގެ މެންބަރުން ވެސް ބައިވެރިވި އިނގޭތޯ. އެމްޑީޕީގެ މެންބަރުން، ހާއްސަކޮށް މި ސަރުކާރުގެ މެންބަރުން ގޮވަމުން ދިޔައީ ޕީޖީ ބިޝާމް އުފުލަނީ ސިޔާސީ ދައުވާއޭ. ބިޝާމް ސިޔާސީ ރަންޑިއަކަށް ވާގޮތް އަޅުގަނޑު ދަންނަވަންތޯ. މި ސަރުކާރުން ޖުޑިޝަރީ ކޮމިޓީން ނޫންތޯ ބިޝާމް ވަކިކުރަން ނިންމީ. ނިންމާފަ 24 ގަޑިއިރު ނުވަނީސް އެ ނިންމުން އަނބުރާ އޮޅާލާ ޖެހީ ނޫންތޯ. ޖަހާފައި ބިޝާމް ލައްވާ ކުރަން ރާވާފައި ހުރި ކަންތައްތައް އަޅުގަނޑުމެންނަށް ނޭނގިގެން ނޫޅެން. އެހެންނަމަވެސް އަޅުގަނޑު މި ދަންނަވާ ވާހަކައަކީ ބިޝާމް ލައްވާ ކަންކުރުވަން އުޅެނީ އެމްޑީއެންގެ މައްސަލައިގައި އަޅުގަނޑުމެން ލައްވާ އަޑު ކަނޑުވާލަން. އެކަން ކުރެވޭކަށް ނެތް. އެކަމަށް މި ސަރުކާރު ކިބައިން އަޅުގަނޑުމެން ވަރަށްބޮޑަށް މައާފަށް އެދެން. އެކަން އަޅުގަނޑުމެން ހުއްޓާކަށް ނޫން މިތިބީ.\nޝުޖާއު ވިދާޅުވީ ރައީސް ޔާމީނުގެ ވެރިކަން ނިމުނު އިރު ބިޝާމް މަޤާމުން ވަކި ނުކުރެވުނީ، އެއިރު އެ ބާރު ނެތުމުން ކަމަށާ، އެ ފުރުޞަތެއް ނުލިބުނު ކަމަށެވެ. ނަމަވެސް އެ ފުރުޞަތު މި ސަރުކާރަށް ލިބެން އޮތް އިރުވެސް މި ސަރުކާރުން ވެސް އެކަމާ ދެކޮޅު ހެއްދެވި ކަމަށާއި، މި ސަރުކާރާ ވަކިން ޚާއްޞަކޮށް ޖުމްހޫރީ ޕާޓީ ހިމެނިގެން އެކަން ކުރެއްވި ކަމަށެވެ.\nއޭނާ ވިދާޅުވީ އެއިރު ބިޝާމް ކޮމިޓީތަކަށް ހާޟިރުކޮށް މަޤާމުން ވަކިކުރަން މަސައްކަތް ކުރި ކަމަށާއި، އެހެންނަމަވެސް އެމްޑީޕީގެ ތެރެއިން ރުހުން ލިބިގެން ފަހުން އެކަމަނާ މަޤާމުގައި ދެމިހުންނެވި ކަމަށެވެ.\nއަޅުގަނޑު ހަނދާންވާގޮތުން ތިނަދޫ ދާއިރާގެ މެންބަރު އަބްދޯ އެތައްފަހަރަކު އެ މަސައްކަތްކުރަން މަސައްކަތް ކުރި. އެހެންނަމަވެސް އެކަމެއް ހިނގައިގެން ނުދިޔަ ނޫންތޯ. އެމްޑީޕީގެ ބްލެސިން ނޫންތޯ އެކަމަނާ ހޯއްދެވީ. މިއަދުވެސް ޖުޑިޝަރީ ކޮމިޓީގައި ހިމެނިވަޑައިގަންނަވާ ގިނަ މެންބަރުން ބޭނުންވަނީ ބިޝާމް މަގާމުން ދުރުކުރަން. އެހެންނަނަމެވެސް އެކަމެއް ނުހިނގިއެއް ނޫންތޯ. ނުހިނގާ ވަކިކުރަން ނިންމާފައި 24 ގަޑި އިރު ނުވަނީން އަނެއްކާ ހުންނަ ގޮތަކަށް ނޫންތޯ ނިމުނީ. މި ސުވާލު އެބަޖެހޭ ނޫންތޯ އަޅުގަނޑުމެންގެ ހިތުގައި އުފައްދަން.\nޝުޖާއު ވިދާޅުވީ ޕީޕީއެމްގެ ވެރިކަމުގައި، ޕީޖީ ތެރޭގައި ބިޝާމް ވަކިކުރުމުގެ މަޝްވަރާކުރެވުނު ކަމަށާއި، އެއީ އޭނާއާ ދޭތެރޭގައި ބައެއް މެންބަރުން އިތުބާރު ނުކުރައްވާތީ ކަމަށެވެ. ނަމަވެސް މެޖޯރިޓީ މެންބަރުން އެއިރު ވެސް ބިޝާމް ވަކިކުރަން ތާއިދު ނުކުރައްވާ ކަމަށެވެ. ޝުޖާއު ވިދާޅުވީ އޭނާއަކީ ޕީޖީ ބިޝާމް މަޤާމުގައި ހުރެގެން ނުވާނެކަމަށް އެންމެ ގަދަޔަށް ވަކާލާތުކުރި މީހާ ކަމަށާއި، އެއީ އޭނައަށް އިތުބާރު ނުކުރެވޭތީ ކަމަށެވެ. އަދި އެންމެ ގަދަޔަށް ބިޝާމްގެ ވާހަކަ ދެއްކެވީ ވެސް އޭނާ ކަމަށް ޝުޖާއު ވިދާޅުވިއެވެ.\n"އިތުބާރު ނުކުރެވެނީ އޭނާއަކީ ސިޔާސީ ރަންޑިއަކަށްވާތީ. އޭނަ ހުންނަ ގޮތް ނޭނގެނީ. މިހާރު އޭނާ ހުރީ ކިހިނެއް ކަމެއް އަޅުގަނޑުމެންނަކަށް ނޭނގޭ. ކުރިން ދުވަހު މާލިއްޔަތު ކޮމިޓީގައި ވިދާޅުވީ އެ ކޮމިޓީގައި ހިމެނިވަޑައިގަންނަވައޭ އެމްއެމްޕީއާރުސީއާ ގުޅުންހުރި މެންބަރުން. އެހެންކިޔާފައި ބައެއް މެންބަރުން އެތަނަށް ނުވެއްދި. އެތާނގައި ކުޑަހުވަދޫ ދާއިރާގެ މެންބަރު އާމިރު އިންނެވި. އެތާ އިންދާ ބިޝާމަށް ކޯލެއް އައިކަން އަޅުގަނޑުމެންނަށް އެނގޭ. އެ ފޯނު އައިކަމާއި އެކަމުގެ މައުލޫމާތު އަޅުގަނޑުމެންނަށް ދިނީ އެ ކޮމިޓީގެ ތެރެއިން. ކޮމިޓީން ބޭރަށް ނުކުމެ ވަޑައިގެން އަނބުރާ އެތެރެއަށް ވަޑައިގެން މި ބުނަނީ އަދިވެސް އެބައިނޭ މިތާ މެންބަރަކު،"\nޝުޖާއު ވިދާޅުވީ ކޮމިޓީގައި އިންނަވަނިކޮށް އައި ކޯލަކީ ކޮން ދިމާލަކުން ލިބިވަޑައިގެންނެވި ކޯލެއްކަމާ މެދު ސުވާލު އުފައްދަވަން ޖެހޭ ކަމަށެވެ. މީގެ އިތުރުން ބޭން އެމްޑީއެން ހިންގީމާ ޕީޖީއަށް އަންނަ ޕްރެޝަރު އެނގިވަޑައިގަންނަވާ ކަމަށާއި، އިދިކޮޅު އެންމެންގެ ނަން މާދަމާ ވެސް ބިޝާމް ހުށަހަޅުއްވަފާނެކަން އެނގިވަޑައިގެން ކަމަށެވެ. އަދި އެއީ މައްސަލައެއް ނޫން ކަމަށާއި، ޕީޖީ ބިޝާމް ހަދުމަފުޅުކުރައްވައިގެން ހުންނަވަންޖެހޭނީ އިދިކޮޅުން އެކަމަނާއަށް އެއްވެސް ގޮތަކަށް ދޫ ނުދެއްވާނެ ކަމަށެވެ.


Thiladhunmathi Hunaruverin: Rizu ge "Unicraft"\nތިލަދުންމަތީ ހުނަރުވެރިން: ރިޒޫގެ "ޔުނިކްރާފްޓް"\nފަހައިގެން ތަފާތު ކްރާފްޓް ތައްޔާރު ކުރުމުގައި ފާހަގަ ކޮށްލެވޭ ކާމިޔާބު މަސައްކަތްތަކެއް ކުރަމުން އަންނަ ހދ.ވައިކަރަދޫ، ސެޑްލެސް އައިޝަތު ރިޒްމާ (ރިޒޫ)އަކީ ހީވާގި ޒުވާނެކެވެ. އުފެއްދުންތެރި ޚިޔާލުގެ ވެރިއެކެވެ. ވިސްނުމާއި އެއްގޮތަށް ފަހައިގެން އެ އެއްޗެއްގެ ސިފަ ގެނެސްގަތުމަކީ ރިޒޫއަށް މާ އުނދަގޫކަމެއް ނޫނެވެ.\nމި މަސައްކަތުގެ ތެރެއަށް ވަދެވުނުގޮތް ހިއްސާ ކުރަމުން ރިޒޫ ބުނެފައިވަނީ، ތަފާތު ކުރާފްޓް މަސައްކަތްތަކަކީ އަބަދުވެސް ވަރަށް ޝަޢުޤުވެރިވާ މަސައްކަތްތަކެއް ކަމަށެވެ. މިގޮތުން 2007 ވަނަ އަހަރު ފުރަތަމަ ދަރިފުޅު ލިބުމާއިއެކު ދަރިފުޅަށް ބޭނުންވާ ބައެއް ކުޅޭތަކެތީގެ އިތުރުން ދަރިފުޅަށް ކިޔަވައިދިނުމަށް ބޭނުން ކުރެވިދާނެ ބައެއް ކަހަލަ ފޮތްފަދަ ތަކެތި އަތުންނާއި ފަހާފޮށި ބޭނުން ކޮށްގެން ފަހައިގެން ތައްޔާރު ކުރިކަމަށެވެ.\nއެ އަހަރުން ފެށިގެން ގޭތެރޭގައި ކްރާފްޓްގެ ތަފާތު މަސައްކަތް އެކުވެރިންނާއި އަދި އާއިލާގެ މެމްބަރުންނާއިއެކު ކުރަމުން އައި ކަމަށެވެ. ނަމަވެސް މި މަސައްކަތް ވިޔަފާރި އެއްގެ ގޮތުގައި ފަށައިގަތީ 2018 ވަނަ އަހަރުގެ ތެރޭގައެވެ.\nރިޒޫގެ މި މަސައްކަތުގެ ކޮންމެ ދުވަހަކީ ވެސް އައު ކަންތައްތަކެއް ދަސްކުރާ ދުވަހެކެވެ. ތަފާތު ކުޅޭ ސާމާނު އުފެއްދުމުގެ ތެރެއިން ފަށައިގަން ނަމަވެސް ރިޒޫ މިހާރު ތައްޔާރު ކުރާތަކެތީގެ ތެރޭގައި ކުއައިޓް ބުކް، އެރެބިކް އަލްފަބެޓް ބުކް، އިންގްލިޝް އަލްފަބެޓް ބުކް، ސެންސޮރީ ބުކް، ސީކުއީން ނޯޓްބުކް، ހާށަވިޔަނި ފޮތް، ސީކުއީން ޕިލޯ، ނޭމް ޓެގް، ކީ ޗެއިން، ހޭންޑް ބޭގް، ޓޯޓް ބޭގް، ޕާސް، ވޮލެޓް، ހޭންޑް ބޭންޑް، ބެނާގެ އިތުރުން ނަމްބަރު ބުކްވެސް ހިމެނެއެވެ.\nމީގެއިތުރުން ހާއްސަ އެހީއަށް ބޭނުންވާ ދަރިވަރުންނަށް ކިޔަވައި ދިނުމަށް ބޭނުންކުރާ ބައެއްތަކެތި، އެ ދަރިވަރުންނަށް ކިޔަވައި ދެއްވާ މުދައްރިސުން އެދިލައްވާ ގޮތައް ބައެއް ސްކޫލްތަކަށް ރިޒޫ މިހާރުވެސް ދަނީ ތައްޔާރު ކޮށްދެމުންނެވެ.\nދަރިވަރުންގެ އުމުރުފުރާތަކާއި ގުޅޭގޮތުން ތަފާތު އެކި ވައްތަރުގެ ޕެންސިލް ކޭސް ތައްޔާރު ކޮށްދިނުމަކީ ވެސް ރިޒޫ ވަރަށް ލޯބިކުރާ މަސައްކަތެކެވެ. ރިޒޫ ތައްޔާރު ކުރާ ޕެންސިލް ކޭސްތަކުގެ ތެރޭގައި އާދައިގެ ޕެންސިލް ކޭސްގެ އިތުރުން ރޯލަޕް ޕެންސިލް ކޭސް އަދި ސީކުއީން ޕެންސިލް ކޭސް ހިމެނެއެވެ.\nލިބިފައި ހުންނަ ހުނަރެއްގެ ބޭނުންހިފައި އެކަމުގައި ކުރިއަށް ދިޔުމަށް ގަދައަޅާ މަސައްކަތް ކުރުމަކީ އެ ކަމެއް ކާމިޔާބު ވުމަށް އޮތް މަގެވެ. ރިޒޫގެ އެންމެ އާދަޔާ ޚިލާފްކަމަކީ، ގިނަ ސާމާނުތަކެއް އަމިއްލަ މަސައްކަތުން ތައްޔާރުކޮށް ގިނަބައެއްގެ ލޯބި ހޯދާފައިވާއިރު، މި މަސައްކަތުގައި އެއްވެސް ތަމްރީނެއް ހޯދާފައި ނެތުމެވެ. މިއީ ރިޒޫގެ މި މަސައްކަތުގައި ކުރިއަށް ދިޔުމަށް ރިޒޫ ކޮށްފައިވާ ބުރަ މަސައްކަތް ރަމްޒުވާ ކަމެކެވެ. އަދި ރިޒޫއަކީ މަސައްކަތްކުރަން ކެރޭ ހީވާގި ކަނބަލެއް ކަމުގައި ދަންނަވަން ޖެހެނީ މި ސަބަބުތަކަށް ޓަކައެވެ.\n"މި މަސައްކަތަށް ވަރަށް ޑިމާންޑް އޮވޭ، ކޯވިޑް ބަލިމަޑުކަމުގެ ކުރިން ވަރަށް ބިޒީ ޝެޑިއުލްގައި މަސައްކަތް ކުރަމުން އައީ، ނަމަވެސް ކޯވިޑްއަށް ފަހު ހަތަރު މަސްދުވަސް ދިޔަ މި މަސައްކަތް އެއްކޮށް ހެން ހުއްޓިގެން، ނަމަވެސް އަނެއްކާ މިހާރު މި މަސައްކަތަށް އޮންނަ ޑިމާންޑް އަންނަނީ މަޑުމަޑުން ރަނގަޅުވަމުން"\nމި މަސައްކަތަށް އޮންނަ ޑިމާންޑް ހިއްސާ ކުރަމުން ރިޒޫ ބުނެފައިވެއެވެ.\nރިޒޫގެ މި މަސައްކަތްތައް އާންމުކޮށް ރޭގަނޑުގެ ވަގުތުގައި ކުރަމުން އައި ނަމަވެސް، ރިޒޫގެ މަސައްކަތު ޝެޑިއުލް ބިނާވެފައި އޮންނަނީ ލިބޭ އޯޑަރުތަކުގެ މައްޗަށެވެ. ކަސްޓަމަރުން ބޭނުންވާ ވަގުތައް މަސައްކަތްތައް ނިންމައި ހަވާލުކުރުމަށް ހާއްސަ ސަމާލުކަމެއް ދެމުން އަންނަ ރިޒޫ ބުނެފައިވާ ގޮތުގައި އެކަށީގެންވާ ވަގުތުނެތި ލިބޭ އޯޑަރުތައް ނިންމުމަށް ބައެއް ރޭރޭ މެންދަމު ދެއެއް ނުވަތަ ތިނެއް ޖަހަންދެން ވެސް މަސައްކަތް ކުރާކަމަށެވެ.\nމަސައްކަތަށް ބޭނުންވާ ސާމާނު ރާއްޖެއިން ލިބެން ނެތުން ނުވަތަ ހޯދަން އުނދަގޫ ވުމުގެ ޝަކުވާއަކީ ވަރަށް ގިނަ ދާއިރާއެއްގައި އޮންނަ ޝަކުވާއެކެވެ. ރިޒޫގެ މި މަސައްކަތުގައި ވެސް މިހާރު އޮތް އެންމެ ބޮޑު ގޮންޖެހުމެއްގެ ގޮތުގައި ރިޒޫ ފާހަގަ ކޮށްފައިވަނީ ބޭނުންވާ ސާމާނު ހޯދުމުގައި ދިމާވާ ދަތިތަކެވެ.\n"ފޮޓޯއެއް ފޮނުވާލާފަ ކަސްޓަމަރަކު ބުނެދާނެ އެ ފޮޓޯގައި އިން އެތި އެ އިން ގޮތައް ހަދައިދޭން، ސީދާ އެ ގޮތައް އެއްޗެއް ތައްޔާރު ކުރަންބަލާއިރު އެކަމަށް ބޭނުންވާ ސާމާނު ރާއްޖެއިން ލިބެން ނުހުރެދާނެ، މިއީ ވަރަށް ގިނައިންދިމާވާ ކަމެއް، ބައެއް ފަހަރު ބޭނުންވާ ކަހަލަ ގޮށެއް ނުލިބިގެން ވެސް އުޅެންޖެހިފަ އެބަހުރި"\nމި މަސައްކަތުގައި ހުރި ދަތިތައް ހިއްސާކުރަމުން ރިޒޫ ބުނެފައިވެއެވެ.\nރިޒޫ ތައްޔާރުކުރާ ކޮންމެ އެއްޗެއް ވެސް ގިނަދުވަހު ބޭނުންކުރެވޭނޭ ފެންވަރުގައި ތައްޔާރު ކުރުމަށް ހާއްސަ ސަމާލުކަން ދެމުން އަންނަ އިރު މި މަސައްކަތުގައި ރިޒޫއަށް ލިބޭ ޕޮޒިޓިވް ފީޑްބެކްއަކީ އޭނާއަށް ލިބޭ ވަރަށް ބޮޑު ހިތްހަމަ ޖެހުމެކެވެ.\n"މިސާލަކަށް ޕެންސިލް ކޭސް މި ހަދައިދެނީ ދަރިވަރަށް، އެ ދަރިވަރަށް ބޭނުންވާ ގޮތައް، ދެން ދަރިވަރު އެ ސްކޫލަށް ގެންދިޔައީމަ ކުލާހުގައ ހުންނަ މުދައްރިސްއަށް ވެސް އަދި ސްކޫލްގެ ޕްރިންސިޕަލަށް ވެސް އެ ބައެއް ފަހަރު ވަރަށް ބޮޑަށް ކަމުދޭ، އެބަހުރި ކަމުގޮސްގެން އެގޮތަށް އޯޑަރުތައް ލިބިފައި ވެސް، އަސްލު ރިޒޫގެ މި މަސައްކަތް ގިނަބަޔަކު ބަލައިގަނެ އެ ދެއްވާ ތަރުހީބަކީ މި މަސައްކަތުގައި ދެމިހުރުމަށް ލިބޭ އެންމެ ބޮޑު ހިތްވަރަކީ"\nކުރާ ކޮންމެ މަސައްކަތެއްގައި ވެސް ދުވަހަކަށްވުރެ ދުވަހެއް ކުރިއަރައި ދިޔުމަކީ އެ މަސައްކަތެއް ކުރާ ފަރާތުގެ އުންމީދަކަށް ވާނެކަން ޔަޤީނެވެ. މިގޮތުން ރިޒޫ ވެސް ކުރަމުން މިދާ ކުރާފްޓްގެ މަސައްކަތުގައި ތަފާތު އުފެއްދުންތައް ތަޢާރަފްކޮށް އިތުރު މުވައްޒަފުންތަކެއް މިކަމުގައި ޝާމިލަކޮށް ރާއްޖޭގައި ރަނގަޅު ފެންވަރެއްގައި މިކަން ކުރުމަކީ ރިޒޫގެ އެންމެބޮޑު އެއް އުންމީދެވެ.\nފެހުމާއި ގުޅުންހުރި ތަފާތު ކުރާފްޓް މަސައްކަތްތަކަކީ ވަރަށް ގިނަ ވަގުތުތަކެއް އެކަމުގައި ހޭދަކުރަން ޖެހޭނޭ މަސައްކަތަކަށް ވެފައި، ރިޒޫ މި މަސައްކަތުގައު ފާއިތުވި ދެ އަހަރު ދެމިހުރެވުމުގައި ގިނަގުނަ ފަރާތްތަކެއްގެ އެހީތެރިކަން ލިބިފައިވާ ކަން އޭނާވަނީ ފާހަގަ ކޮށްފައެވެ. މިގޮތުން އާއިލާގެ މެމްބަރުންނާއި ގާތް އެކުވެރިންގެ ފަރާތުން ވަރަށް ބޮޑު އެހީތެރިކަމެއް ލިބެމުން އަންނަ ކަމުގައި ރިޒޫ ވަނީ ފާހަގަ ކޮށްފައެވެ. އަދި އެ ފަރާތްތަކަށް ރިޒޫވަނީ ހިތުގެ އެންމެ ފުންމިނުން ޝުކުރު އަދާކޮށްފައެވެ.\nArabic alphabet book for baby #alyaas\nPosted by Unicraft on Saturday, November 14, 2020\nޝުކުރުގެ ލިސްޓުގައި ހިމަނަން ރިޒޫ ބޭނުންވާ އަނެއްބަޔަކީ އޭނާގެ މަސައްކަތަށް ލޯބިކޮށް އޭނާ މި މަސައްކަތުގައި ދެމިހުރުމުގެ އަސްލު ކަމުގައިވާ އޭނާގެ ކަސްޓަމަރުންނެވެ. ކަސްޓަމަރުންގެ ފަރާތުންލިބޭ ހިތްވަރު ފާހަގަކޮށް އެ ފަރާތްތަކަށް ވެސް ރިޒޫވަނީ ޝުކުރު ދަންނަވާފައެވެ.\nރިޒޫގެ މަސައްކަތްތައް ބަލައިލުމަށް އަދި އޯޑަރު ކުރެއްވުމަށް އޭނާގެ ފޭސްބުކް ޕޭޖް Unicraft (ޔުނިކްރާފްޓް) ނުވަތަ އިންޓަގްރާމް އެކައުންޓް unicraft.mv (ޔުނިކްރާފްޓް.އެމްވީ)އަށް ޒިޔާރަތް ކޮށްލާށެވެ.\nތިލަދުން ނޫހުގެ ފަރާތުން ރިޒޫގެ ތި މަސައްކަތަށް އަބަދުވެސް ކާމިޔާބަށް އެދެމެވެ.


children's ombudsman Ge Magaamah Niumath Shafeeq ge Nan Fass Kurumah Majilis Ah Hushahalhuvvaifi – Iru\nޗިލްޑްރަންސް އޮމްބަޑްސްޕަރސަންގެ މަޤާމަށް ނިއުމަތު ޝަފީޤުގެ ނަން ފާސް ކުރުމަށް މަޖިލީހަށް ހުށަހަޅުއްވައިފި\nކުޑަކުދިންގެ ޙައްޤުތައް ރައްކާތެރިކުރުމުގެ ޤާނޫނުގެ ދަށުން އުފައްދާފައިވާ ޗިލްޑްރަންސް އޮމްބަޑްސްޕަރސަންގެ މަޤާމަށް، މާފަންނު މާފުށީގޭ ނިއުމަތު ޝަފީޤުގެ ނަން ފާސް ކުރުމަށް ރައީސުލްޖުމްހޫރިއްޔާ ރައްޔިތުންގެ މަޖިލީހަށް ހުށަހަޅުއްވައިފިއެވެ.\nޗިލްޑްރަންސް އޮމްބަޑްސްޕަރސަންގެ މަގާމަށް ހުށަހެޅުއްވި ނިއުމަތު ޝަފީޤުގެ ނަން ދިރާސާކޮށް މިމަސައްކަތް ކުރުމަށް ރައްޔިތުންގެ މަޖިލީހުގެ ހިއުމަން ރައިޓްސް އެންޑް ޖެންޑަރ ކޮމިޓީއަށްވަނީ ފޮނުވާފައެވެ.\nހަމައެހެންމެ ދިވެހިރާއްޖޭގައި ކުޑަކުދިންގެ ޙައްޤުތައް ރައްކާތެރިކޮށްދިނުމުގައި ޙަރަކާތްތެރިވާ އިދާރާތަކާއި މުވައްޒަފުން މޮނިޓަރކޮށް، އިވެލުއޭޓްކުރުމުގެ އިތުރުން ރާއްޖޭގައި ކުޑަކުދިންގެ ޙައްޤުތައް ރައްކާތެރިކޮށްދިނުމުގައި ޙަރަކާތްތެރިވާ އިދާރާތަކާއި މުވައްޒަފުންގެ ޢަމަލުތައް ތަޙްޤީޤުކޮށް، މުޠާލިޢާކުރުމަކީވެސްޗިލްޑްރަންސް އޮމްބަޑްސްޕަރސަންގެ މަސައްކަތެކެވެ.\nކުޑަކުދިންގެ ޙައްޤުތައް ރައްކާތެރިކުރުމުގެ ޤާނޫނުގެ ދަށުން އުފައްދާފައިވާ ޗިލްޑްރަންސް އޮމްބަޑްސްޕަރސަންގެ މަގާމުގައި ހުންނަ މީހަކަށް 35000 ރުފިޔާ ދިނުމަށް ރައްޔިތުންގެ މަޖިލީހުން ވަނީ ފާސްކޮށްފައެވެ. ޗިލްޑްރަންސް އޮމްބަޑްސްޕަރސަންއަށް މުސާރައިގެ ގޮތުގައި ކަނޑައަޅާފައިވަނީ 25000 ރުފިޔާއެވެ. އަދި އެލަވަންސް ގޮތުގައި ކަނޑައަޅާފައިވަނީ 10000 ރުފިޔާއެވެ.


Hulhumale’ jalugai huri gaidheeaku kulli gothakah maruvejje\nކަރެކްޝަންސްގެ ޖަލެއްގައި ގައިދީއެއް--\nހުޅުމާލެ ޖަލުގައި ހުރި ގައިދީއަކު ކުއްލިގޮތަކަށް މަރުވެއްޖެ\n13 ސެޕްޓެމްބަރ 2021 - 22:56:52\nހުޅުމާލެ ޖަލުގައި ތިން އަހަރުގެެ ޖަލު ހުކުމެއް ތަންފީޒު ކުރަމުންދިޔަ ގދ. ވާދޫ ޖަނަވަރީގެ މުޙައްމަދު އަސްލަމް މިރޭ މަރުވެއްޖެއެވެ.\nކަރެކްޝަންސްއިން ބުނީ އުމުރުން 40 އަހަރުގެ އަސްލަމް މިރޭ ގާތްގަނޑަކަށް 6:00 އެހާ އިރު ޔާޑު ސަރަހައްދުގައި އިށީދެގެން އިންދާ ކުއްލިއަކަށް ވެއްޓުމާ ގުޅިގެން ވަނީ އެމަޖެންސީ ހާލަތުގައި ހުޅުމާލެ ހޮސްޕިޓަލަށް ގެންދިޔަ ކަމަށާއި، ހޮސްޕިޓަލުން ބެލުމަށްފަހު އޭނާ މިރޭ 20:23 ގައި ނިޔާވެފައިވާ ކަމަށް މައުލޫމާތު ދީފައިވާ ކަމަށެވެ.\nއަސްލަމަކީ މަސްތުވާތަކެތީގެ މައްސަލައެއްގައި ޖަލު ހުކުމެއް ތަންފީޒުކުރަމުންދިޔަ ފަރާތެކެވެ. އަދި ނިޔާވިއިރު މީނާއަކީ ބޮޑު ބައްޔަކަށް ބޭސްފަރުވާ ކުރަމުންދިޔަ ފަރާތެއް ނޫންކަމަށް ކަރެކްޝަންސްއިން ބުނެއެވެ.\nއަސްލަމް ހުޅުމާލެ ހޮސްޕިޓަލަށް ގެންދިއުމާ ގުޅިގެން ކަރެކްޝަންސްއިން ވަނީ ވަގުތުން އެކަން އިންސްޕެކްޓަ އޮފް ކަރެކްޝަނަލް ސަވިސް، މޯލްޑިވްސް ޕޮލިސް ސަވިސް އަދި ހިއުމަން ރައިޓްސް ކޮމިޝަން އޮފް ދަ މޯލްޑިވްސް އަށް އަންގާފައެވެ.\nޖަލުކަރެކްޝަން ސާވިސްމަރުގައިދީންހުޅުމާލެ ޖަލު\nއަނާރާ އަދާލަތުން ވަކި ވެއްޖެ\nބަންޑާރަ ކިޅި ކުށްޔަށް ދެނީ\n2023 ގެ ކެމްޕެއިން އުމަރުނަސީރު މެދުކަނޑާލައިފި\nކޮމަންޑޫގެ3ރަށެއް ރިސޯޓް ހަދާ ރަށްތަކުގެ ލިސްޓަށް!\nނިއު ޕޯޓް ހިންގި ބިން ހުސްކުރަން އަންގައިފި\nނަޝީދު ލަންކާގެ ބޮޑުވަޒީރާއި ބައްދަލު ކުރައްވައިފި\nވެލެންސިޔާ ކުޅޭނީ ބޫޓާނުގެ ޗެމްޕިއަން ޓީމާ ދެކޮޅަށް


Baresdhoo masahkaiy fashaanee aa model akah: Raaidh\nބަރެސްދޫގެ މަސައްކަތް ފަށާނީ އާމޮޑެލަކަށް: ރާއިދު\nބަރެސްދޫގެ ކުރީގެ މޮޑެލް: އަލުން މަސައްކަތް ފަށާއިރު މޮޑެލް ތަފާތުވާނެ ކަމަށް އެމްއައިޓީޑީސީން ބުނޭ --\nލ. ބަރެސްދޫގެ މަޝްރޫއު މި ސަރުކާރުން އަލުން ފަށަން ނިންމާފައިވަނީ އާ މޮޑެލް އަކަށް ކަމަށް އެމްއައިޓީޑީސީން ބުނެފި އެވެ.\nއެމްއައިޓީޑީސީގެ އެމްޑީ މުހައްމަދު ރާއިދު ވިދާޅުވީ ބަރެސްދޫ މަޝްރޫއު ހިންގަން އެ ކުންފުނީގެ ކުރީގެ މެނޭޖުމަންޓުން އިންވެސްޓަރުންގެ އަތުން 3.6 މިލިއަން ޑޮލަރު ނަގާފައިވާ ކަމަށެވެ. ނަމަވެސް ކުރީ ސަރުކާރުން ބަރެސްދޫ އެއްވެސް ވަރަކަށް ތަރައްގީނުކޮށް މުޅިން އެހެން ބޭނުންތަކަށް އެ ފައިސާ ބޭނުންކޮށްފައިވާ ކަމަށެވެ.\nބަރެސްދޫ އަށް ފައިސާ ދެއްކި ބައެއް މީހުން އެ ޕްރޮޖެކްޓް ކުރިއަށް ނުދާތީ ފައިސާ އަނބުރާ ހޯދަން ހުށަހަޅަމުންދާތީ ރާއިދު ވިދާޅުވީ މިހާރުގެ މެނޭޖުމަންޓަށް އޮތީ ފިނޭންސް މިނިސްޓްރީން އެ ފައިސާ ލޯނެއް ގޮތަށް ނަގައިގެން އަނބުރާ ހަވާލުކުރުން ކަމަށެވެ. ފިނޭންސް މިނިސްޓްރީން ފައިސާ ދޫކުރަނީ ކޯޓުން މައްސަލަ ނިންމުމުން ކޯޓުން ނިންމާ ގޮތަކަށް ކަމަށްވެސް ވިދާޅުވި އެވެ. އެ އުސޫލުން މިހާރުގެ މެނޭޖްމަންޓުން އެތައް ބަޔަކަށް ފައިސާ ދޫކޮށްފައި ހުންނާނެ ކަމަށްވެސް ވިދާޅުވި އެވެ.\n"އަޅުގަނޑުމެނަށް ސޯޝަލް މީޑިއާގައި ވެސް ވަރަށް ގިނައިން އަމާޒުވާ ސުވާލެއް މިއީ، ކޮބައިހޭ އަހަރެމެންގެ ފައިސާ. އެ ފައިސާ ނަގައިގެން ތިބި ބަޔަކު އެބަ ތިބި ވަރަށް އަރާމުގައި ވަރަށް ދުރުގައި ބަލަހައްޓައިގެން." ރާއިދު ވިދާޅުވި އެވެ.\nކުރީގެ ސަރުކާރުން ބަރެސްދޫގެ އިންވެސްޓަރުންގެ ފައިސާއަށް ހިޔާނަތްތެރިވެފައިވާ ކަމަށާއި މިކަމުގެ ސަބަބުން "ގަނަ ތެޅެން" ޖެހެނީ މިހާރުގެ މެނޭޖްމަންޓުން ކަންވެސް ރާއީދު ފާހަގަކުރެއްވި އެވެ.\nބަރެސްދޫ މަޝްރޫއުގެ މިހާރުގެ މަސައްކަތުގެ އަޕްޑޭޓް ހިއްސާކުރައްވަމުން ރާއިދު ވިދާޅުވީ މި ޕްރޮޖެކްޓަކީ ގުދުރަތީ ގޮތް ވަކި ރަށެއްގައި ހިންގޭނެ ޓޫރިޒަމްގެ އެންމެ ބޮޑު އެއް މަޝްރޫއު ކަމަށެވެ. ޕްރޮޖެކްޓް އަލުން ފެށުމުގެ މަސައްކަތް ކުރަމުންދާ ކަމަށާއި ތަފާތު ދެ އިންވެސްޓަރުންނާއި މިހާރު ވާހަކަ ދައްކަމުންދާ ކަމަށްވެސް ވިދާޅުވި އެވެ.\nއަލުން މި މަޝްރޫއު ފަށައިގަންނަ އިރު ކުރީގެ މޮޑެލްއާއި ތަފާތު ވާނެ ކަމަށް ރާއިދު ވިދާޅުވި އެވެ. އެއީ ޓޫރިޒަމްގެ ގާނޫނަށް ގެނައި 10 ވަނަ އިސްލާހައި އެކުގައި އެމްއައިޓީޑީސީއަށް ލިބުނު ފުރުސަތުގެ ތެރެއިން ގެންނަ ބަދަލުތަކެއް ކަމަށްވެސް ވިދާޅުވި އެވެ.\n"އެއް މަސައްކަތަކީ ވިލާ ދިގު މުއްދަތަކަށް އަޅައިގެން ވިއްކުން. އެއީ ސަރުކާރުން މިހާރު ވަރަށް ބޮޑަށް ބޭނުންވާ އެއް މޮޑެލް. ބަރެސްދޫ ފަދަ ބޮޑު ރަށެއް ހަމައެކަނި ގެސްޓް ހައުސް އަޅައިގެން ވިއްކުމަކީ މި ސަރުކާރުގެ ސިޔާސަތެއް ނޫން" ރާއިދު ވިދާޅުވި އެވެ.\nއޭނާ އިތުރަށް ވިދާޅުވީ އެމްއައިޓީޑީސީން ގަސްދުކުރަނީ ފައިސާ ދައްކާފައިވާ އިންވެސްޓަރުން އަނބުރާ ފައިސާ ބޭނުންވާނަމަ ފައިސާ ހަވާލުކުރުމަށް ކަމަށެވެ. އަދި އާ މޮޑަލްއާއި އެކުގައި ކުރިއަށްދާން ކުރިން ފައިސާ ދެއްކި ބައެއް ފަރާތްތަކުން ބޭނުންވާތީ އެފަރަތާތްތަކާ އެކު ކުރިއަށްދާނެ ކަމަށްވެސް ވިދާޅުވި އެވެ.\nޓޫރިޒަމް ބަރެސްދޫ އެމްއައިޓީޑީސީ\nއެމްއައިޓީޑީސީ މެދުވެރިކޮށް ހިންގި ކަންކަން ބަލަން ފާސްކޮށްފި


Baiveriyaa Guguri Dhamaa Nama, Ekan Huttuvaane Goii ބައިވެރިޔާ ގުގުރި ދަމާނަމަ، އެކަން ހުއްޓުވާނެ ގޮތް – Huvadhoo News Baiveriyaa Guguri Dhamaa Nama, Ekan Huttuvaane Goii Huvadhoo News\nބައިވެރިޔާ ގުގުރި ދަމާނަމަ، އެކަން ހުއްޓުވާނެ ގޮތް\nގުގުރި ދެމުމަކީ މުޅި ދުނިޔޭގައިވެސް ގިނަ ބަޔަކަށް ކުރިމަތިވާ އަދި އެކަމެއްގެ ސަބަބުން އެމީހާއާއި ކައިރީގައި ނިދާފައި އޮންނަ އެހެން މީހުންނަށް ވަރަށް ބޮޑެތި އުނދަގޫތަކާއި ކުރިމަތިވާކަމެކެވެ. މިކަން ހުއްޓުވުމަށް އެކި ކަހަލަ ނޭސަލް ސްޕްރޭ ފަދަ ތަކެތި ހުރިނަމަވެސް މިކަން ހުއްޓުވޭނެ ފަސޭހަ އަދި އާދައިގެ ބައެއް އެހެން ގޮތްތަށްވެސް އެބަ ހުއްޓެވެ.\nތަޖުރިބާކާރުން ބުނާގޮތުގައި ގުގުރި ދެމުން ހުއްޓާނެ އެންމެ ފަސޭހަ އެއް ގޮތަކީ މީހާ ނިދަން އޮންނަ ގޮތް ބަދަލުކުރުމެވެ. އުއްޑުން އޮންނައިރު ދޫ މީހާގެ އަނގަތެރޭގައި އޮންނަ ގޮތެއްގެ ސަބަބުން ގުގުރިދެމެން މެދުވެރިވާއިރު އަރިޔަކަށް އޮތުމުން މިކަން މިގޮތަށް މެދުވެރިއެއް ނުވާނެއެވެ. ގުގުރި ދެމުމާއި މީހާގެ ބަރުދަނާއިވެސް ގުޅުން ހުންނަކަމަށް ބައެއް ދިރާސާތަކުން ދައްކުވައިދޭއިރު މީހާގެ ކަރު ފަލަވާވަރަކަށް ކަރުގެ އިންޓާރނަލް ޑައިމީޓާރ އިތުރުވުމުންވެސް ގުގުރިދެމެން މެދުވެރިވެއެވެ.\nރަނގަޅަށް ގަޑިޔަށް ނިދަން ފަރުވާބެހެއްޓުމަކީވެސް ގުގުރިދެމުން ހުއްޓުވޭނެ ގޮތެކެވެ. މިގޮތުން މީހާ ދުވާލުގެ ބުރަކަން މަތީގައި އުޅުމަށްފަހު އައިސް ވަރުބަލިކަން މަތީ ކުޑަ ވަގުތުކޮޅަކަށް ނިދުމުން މީހާގެ ކަރުގެ މަސްތައް ލޫސްވުމުގެ ސަބަބުންވެސް ގުގުރިދެމެން މެދުވެރިއެވެ. ނިދަން ބޭނުންކުރެވޭ ބާލީހެއްގެ ސަބަބުންވެސް މީހާ ގުގުރިދެމެން މެދުވެރިކުރުވާކަން ދަންނަންތޯ؟ މިގޮތުން ބައެއް ބާލީސްތަކުން މީހާގެ އެލާރޖީތައް ޓްރިގާރ ކުރުވާއިރު ނިދާ ކޮޓަރީގައި ވާ އެހެން އެއްޗަކުންވެސް މީހާގެ އެލާރޖީތަކަށް އަސަރުކުރުވައި ގުގުރި ދެމެން މެދުވެރިކުރުވައެވެ.\nމިގޮތުން ރަނގަޅަށް ސާފުނުކުރެވި ހުންނަ ފަންކާ ނުވަތަ ކަބަޑު ފަދަ ތަކެއްޗަކީ މީހާގެ އެލާރޖީތަކަށް އަސަރުކުރުވާ ކަންކަމެވެ. މިއީ ގުގުރި ދެމުން ފަސޭހައިން ހުއްޓުމަށް ކޮންމެ މީހަކަށްވެސް ކުރެވިދާނެ ވަރަށް އާދައިގެ ބައެއް ކަންކަމެވެ. މިކަންކަމުންވެސް ރަނގަޅު ނުވެއްޖެނަމަ ޑޮކްޓަރެއްގެ ލަފާހޯދުމަކީ އެންމެ ރަނގަޅު ގޮތެވެ.


ކަންގަނާގެ ރައްދެއް، މިފަހަރު އަމާޒުވީ ޖަޔާ ބައްޗަން އަށް\nޖަޔާ ބުނީ ބައެއްމީހުން ފިލްމް އިންޑަސްޓްރީން މަޝްހޫރުކަން ހޯދައިގެން، މިހާރު އިންޑަސްޓްރީގެ ނަން ހަޑިކުރަމުންދާ ކަމަށް\nބޮލީވުޑްގެ ބައެއް ތަރިން އަންނަނީ މި ހުރިހާ ހަމަނުޖެހުމެއް އުފައްދަނީ ކަންގަނާ ކަމަށް ބުނަމުން\n16 ސެޕްޓެންބަރ 2020 | ބުދަ 05:57\nކަންގަނާ ރަނައުތު އާއި ޖަޔާ ބައްޗަން\nބޮލީވުޑް ތެރޭގައި ބޮޑުހަމަނުޖެހުމެއް އުފެދިގެން ގޮސްފައި މިވަނީ މިދިޔަ ޖޫން މަހުގެ 14ވަނަ ދުވަހު ބޮލީވުޑް ގެ މަޝްހޫރު އެކްޓަރު ސުޝާންތް ސިންގް ދަންޖެހި މަރުވެފައި ހުއްޓައި ފެނުމާއި ގުޅިގެން ހިންގާ ތަހުޤީގް ގެ ތެރެއިންނެވެ. މި މައްސަލައާއި ގުޅިގެން ބޮލީވުޑްގެ ކާމިޔާބު ބަތަލާ ކަންގަނާ ރަނައުތު އަންނަނީ ބޮލީވުޑަށް ވަރަށް ފާޅުކަން ބޮޑު ގޮތެއްގައި ފާޑުކިޔަމުންނެވެ.\nބޮލީވުޑްގެ ބައެއް ތަރިން އަންނަނީ މި ހުރިހާ ހަމަނުޖެހުމެއް އުފައްދަނީ ކަންގަނާ ކަމަށް ބުނެފައެވެ. ބޮލީވުޑްގެ މި ހަމަނުޖެހުންތައް މިހާރު ވަނީ އިންޑިއާގެ ޕާލިމެންޓާ ހަމައަށް ވެސް ގޮސްފައެވެ.\nމި ހަމަނުޖެހުމާ ގުޅިގެން ބޮލީވުޑް ގެ މަޝްހޫރު ތަރި އަދި އަމީތާބް ބައްޗަންގެ އަންހެނުން ޖަޔާ ބައްޗަން ވަނީ ނުރުހުން ފާޅުކޮށް ވާހަކަ ދައްކާފައެވެ.\nޖަޔާ ބުނެފައިވަނީ ފިލްމް އިންޑަސްޓްރީއަށް އައިސް މަޝްހޫރުކަން ހޯދައިގެން އެއްބަޔަކު ފިލްމް އިންޑަސްޓްރީ އަށް މިހާރު ފާޑުކިޔަމުންދާ ކަމަށެވެ. އަދި އެމީހުންގެ ސަބަބުން މުޅި އިންޑަސްޓްރީގެ ނަން ހަޑިވަމުންދާ ޖަޔާ ބުންޏެވެ.\nޖަޔާގެ މި ވާހަކަތަކަށް ކަންގަނާ ވަނީ ވަރަށް ހޫނު ރައްދެއް ދީފައެވެ. ރައްދުގައި ކަންގަނާ ބުނެފައިވަނީ ޖަޔާ ބައްޗަންގެ އަންހެން ދަރިފުޅު ނުވަތަ ފިރިހެން ދަރިފުޅު އަބީޝެއިކް ބައްޗަން އަށް މަސްތުވާތަކެތި ދީ ޖިންސީ ގޯނާ ކޮށްފައިވުމުގެ ސަބަބުން އަމިއްލަ އަށް ދަންޖެހި މަރުވި ނަމަވެސް ހަމަ އެފަދައިން ވާހަކަ ދައްކަން ކެރޭނެތޯ ބުނެ ސުވާލު އުފައްދާފައެވެ.\nކަންގަނާ މީގެ ކުރިންވެސް ވަނީ ބޮލީވުޑްގެ ހުރި މައްސަލަ ތަކުގެ ވާހަކަ އެކި ގޮތްގޮތައް މީޑިއާގައި ވާހަކަ ދައްކާފައެވެ. އަދި ބޮލީވުޑްގެ އޭ ލިސްޓްގެ ތަރިންނަކީ މަސްތުވާތަކެތި ބޭނުން ކުރާ ބައެއް ކަމަށް ކަންގަނާ ވަނީ މީގެ ކުރިން ބުނެފައެވެ.


Mahloof Aai FAM Ge Koalhumah Ithuru Vaahakathakeh! - Vaguthu\nމަހުލޫފާއި އެފްއޭއެމްގެ ކޯޅުމަށް އިތުރު ވާހަކަތަކެއް!\nމަހުލޫފު (ކ) އަދި ބައްސާމް (ވ) ----\nރާއްޖޭގެ ކްލަބުތަކަށް އޭއެފްސީ ލައިސަންސް ނުލިބި، އަންނަ ސީޒަންގެ އޭއެފްސީ ކަޕްގައި ވާދަނުކުރެވުމަށް ދިމާވި ކަންތައްތަކުގެ މައްސަލަ ބެލުމަށް ޔޫތު މިނިސްޓަރު އަހުމަދު މަހުލޫފު އެކުލަވާލި "ފެކްޓް ފައިންޑިން ކޮމިޓީ"ގެ މައްސަލައާ ގުޅިގެން އެފްއޭއެމްއާއި ޔޫތު މިނިސްޓްރީއާ ދެމެދު ވަނީ ކޯޅުންތަކެއް އުފެދިފައެވެ.\nއޭއެފްސީންވެސް ރާއްޖޭގެ އެފްއޭގެ ކަންކަމަށް ތިންވަނަ ފަރާތަކުން ނުވަންނަން ގޮވާލި އިރު، އެކަންކަން ހައްލު ކުރުމަށް ޔޫތު މިނިސްޓަރު މަހުލޫފު ވަނީ އޭއެފްސީގެ ރައީސާ ހާއްސަ ބައްދަލުވުންތަކެއްވެސް ބާއްވާފައެވެ.\nބައްދަލުވުންތަކަށްފަހުވެސް އެފްއޭއެމްއާއި ޔޫތު މިނިސްޓްރީގެ މައްސަލައަށް ހައްލެއް ލިބިފައެއް ނުވެއެވެ. އެފްއޭއެމް އެވޯޑު ހަފްލާގައި، މަހުލޫފުވެސް އިންނަވަނިކޮށް، އެފްއޭއެމްގެ ރައީސް ބައްސާމް އަދީލް ޖަލީލު ވަނީ ޔޫތު މިނިސްޓްރީއަށް ބޮޑެތި ބަހުގެ ހަމަލާތަކެއް ދެއްވާފައެވެ. އޭގެ އިތުރުން ރާއްޖޭގެ ބައެއް ކްލަބުތަކުންވެސް ވަނީ މައްސަލައިގައި ބައްސާމްއާ އެއްކޮޅަށް ވާހަކަ ދައްކާފައެވެ.\nކްލަބުތަކުން ބުނެފައި ވަނީ އޭއެފްސީ ކްލަބު ލައިސަންސިން މައްސަލައިގައި އުފެއްދި ކޮމިޓީއަކުން، އެފްއޭއެމްގެ މާލީ ކަންކަން ބަލަން މަސައްކަތް ކުރުމުން ސުވާލު އުފެދޭ ކަމަށެވެ. އެކަންކަމާ ގުޅިގެން އެފްއޭއެމްއިން ވަނީ އެ އިދާރާގެ އަގު ވެއްޓޭނެ ގޮތަށް، އެކިއެކި ގޮތްގޮތަށް ވާހަކަ ނުދެއްކެވުމަށް މަހުލޫފު ކައިރިން އެދި ބަޔާނެއްވެސް ނެރެފައެވެ.\nމައްސަލަތައް ގޯހުން ގޯހަށް ގޮސްފައި ވަނިކޮށް، މިއަދު އެފްއޭއެމްގެ ރަސްމީ ޓްވިޓާ ހޭންޑަލްގައި ކޮށްފައިވާ ޓްވީޓެއްގައި ބުނެފައި ވަނީ ރާއްޖޭގެ ރައީސުލް ޖުމްހޫރިއްޔާ އިބްރާހީމް މުހައްމަދު ސޯލިހްގެ ނަންފުޅު ނަހަމަގޮތުގައި ބޭނުންކޮށް، އަދި ކުންފުނިތަކުން ދެމުންދާ މާލީ އެހީ ނުލިބޭނެ ކަމުގެ ބިރު ޔޫތު މިނިސްޓަރު މަހުލޫފު ކްލަބުތަކަށް ދައްކަމުންދާ ކަމަށެވެ.\nއެކަމުގައި މަހުލޫފު ކްލަބުތަކަށް ބިރު ދައްކަމުން ދަނީ އެފްއޭއެމްގެ އިންތިހާބީ ލީޑާޝިޕް ބަދަލުކުރަން ކަމަށާއި، އެކަމަކީ ދަށު ދަރަޖައިގެ އަމަލެއް ކަމަށް އެފްއޭއެމްއިން ބުނެފައިވެއެވެ.\nއެފްއޭއެމްއިން އެގޮތަށް ހާމަކޮށްފައިވާ އިރު، އެފްއޭއެމްގެ ރައީސް ބައްސާމް އަދީލް ޖަލީލް މިމަހުގެ 09 ވަނަ ދުވަހު ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހްއާ ވަނީ ބައްދަލުކޮށްފައެވެ. އެކަމާ ގުޅިގެން ނެރުނު ބަޔާނުގައި ބުނެފައި ވަނީ 2020 ވަނަ އަހަރުން ފެށިގެން ކްލަބްތަކަށް ފައިސާ ދޭނީ އިތުރު ފަރާތެއްގެ ބައިވެރިވުމެއް ނެތި އެފްއޭއެމްއިން ކަމަށެވެ.\n"ޓީމްތަކަށް ދިމާވެފައިވާ މާލީ ހާލަތު ހަރުދަނާ ކޮށް އަދި ދެޖިންސްގެ ޒުވާން ކުޅުންތެރިން ތަކެއް ބިނާކުރުމަށާއި ކްލަބްތައް އިދާރީ އަދި ފަންނީ ހިންގުންތެރިކަން ހަރުދަނާކޮށް ތަރައްޤީ ކުރުމަށްޓަކައި 2020 ވަނަ އަހަރުން ފެށިގެން ކްބަލްތަކަށް ދެމުންދާ މާލީ އެހީތެރިކަން ފޯރުކޮށްދޭނީ އިތުރު ފަރާތެއްގެ ބައިވެރިވުމެއް ނެތި ސީދާ އެފްއޭއެމްގެ ފަރާތުންނެވެ." ބަޔާނުގައި ވެއެވެ.\nއެފްއޭއެމްގެ ބަޔާނުގައި ބުނީ ކްލަބްތަކަށް ސަރުކާރު ކުންފުނިތަކުން ދެމުންދާ ފައިސާ އެހެން އަހަރުތަކެކޭ އެއްގޮތައް މިއަހަރު ވެސް ދިނުމަށްޓަކައި ކުންފުނިތަކާއި އެކު މަޝްވަރާ ކުރައްވާނެ ކަމުގެ އުފާވެރި ޚަބަރު ރައީސް ޞާލިހް ދެއްވާފައިވާ ކަމަށެވެ.\nއެފްއޭއެމްއިން މިއަދު ކުރި ޓްވީޓު ޓެގްކޮށްފައި ވަނީ ޔޫތު މިނިސްޓަރު މަހުލޫފު އަދި ރައީސް ސޯލިހަށެވެ.\nމަހުލޫފު އެއީ ހަމަ ބެސްޓް ބައްސާމު ތިކަމުގަ ނުބައިވާނީ ވަރަށް ސާފު...


Player profile- Hussain Saamir\nކިހާދޫ ޓީމްގެ ކުޅުންތެރިން : ހުސެން ސާމިރު\nލިޔުނީ: ކިހާދޫ ލައިވް | ނޮވެންބަރ 21, 2014 2014 ގެ ލިތުންތައް, ކިހާދޫ ޓީމް\nފުރިހަމަ ނަން: ހުސެން ސާމިރު\nއުމުރު: 20 އަހަރު\nމިއަހަރު ބ.އަތޮޅު ފުޓްބޯޅަ މުބާރާތުގައި ކީހާދޫޓީމުގެ ފޯވާޑު ލައިން ހުސެން އީމާނުއާއެކު ބަލަހަށްޓާނެ ދެވަނަ ކުޅުންތެރިޔަކީ ހުސެން ސާމިރު(ރެޓޭ) އެވެ. ސާމިރުގެ ކުޅުން ގިނަބައެއްގެ ލޮލުގައި އަޅައިގެންފައިވަނީ މިއަހަރު އޭދަފުށީގައި ބޭއްވި ރިސޯޓް މުބާރާތުގައި ކިހާދުއްފަރު ޓީމުންނެވެ. އެމުބާރާތުގައި ކިހާދުއްފަރު ޓީމު ސެމީފައިނަލާ ހަމައަށް ގެންގޮސް ދިނުމުގައި ސާމިރުވަނީ މުހިންމު ދައުރެއް އަދާކޮށްފައެވެ.\nސާމިރަކީ ކުރިޔަށް ކުޅެންޖެހުނަސް ފަހަތަށް ކުޅެންޖެހުނަސް ކުޅެވޭފަދަ ތަފާތު ކުޅުންތެރިއެކެވެ. ދުރުން ޝޮޓް ހަދާ ބޯޅައިގައި ބާރަށް ޖަހާކުޅުންތެރިޔެކެވެ. ޖިސްމާނީގޮތުން ވަރުގަދަ ކުޅުންތެރިޔެކެވެ. ކުޅޭކުޅުމުގައި ކުޅިވަރުގެ ރޫހޫދަމަހައްޓާ ވާދަވެރި ކުޅުމެއްކުޅޭ ކުޅުންތެރިޔެކެވެ.\nރާއްޖޭގެ ބޮޑެތި ކުލަބްތަކުން ހުށަހެޅުންތައް އައިނަމަވެސް މާލޭގައި ދިރިއުޅެވެން ނެތުމުގެ ސަބަބުން ސާމިރުވަނީ އެފުރުޞަތުތައް ދޫކޮއްލާފައިވެ. އެހެން ނަމަވެސް، ގައުމީ ފެންފަރުގައި ކުޅުމުގެ ޢަޒުމް އަދިވެސް ސާމިރު ދޫކޮށެއްނުލައެވެ. މުބާރާތް ކައިރިވަމުން އަންނައިރު ސާމިރުގެ އެންމެބޮޑު އެއް ހިތާމައަކީ ރަށުން ބޭރުގައި ވަޒީފާ އަދާކުރަން ޖެހުމުގެ ސަބަބުން ބަރާބަރަށް ފަރިތަކުރުންތަކުގައި ބައިވެރި ނުވެވުމެވެ.


Shaheeb aa Zaina Broadcom in vaki kuran nimmaifi\nޝަހީބާއި ޒައިނާ ބްރޯޑްކޮމުން ވަކި ކުރަން ނިންމައިފި\nމަޖިލީހުގެ މިނިވަން މުއައްސަސާތަކުގެ ކޮމިޓީގެ މިއަދުގެ ބައްދަލުވުމަށް ބްރޯޑްކޮމްގެ މެންބަރުން ހާޒިރުވެވަޑައިގެން: މެންބަރުން ވަނީ އެކަކު އަނެކަކަށް އެކި ތުހުމަތު ކުރައްވާފައި -- ފޮޓޯ: މަޖިލިސް\nބްރޯޑްކާސްޓިން ކޮމިޝަން (ބްރޯޑްކޮމް)ގެ ރައީސް މުހައްމަދު ޝަހީބުގެ އިތުރުން ނައިބު ރައީސް ފާތިމަތު ޒޭނާ މެންބަރުކަމުން ވަކި ކުރުމަށް ރައްޔިތުންގެ މަޖިލީހުގެ މިނިވަން މުއައްސަސާތަކުގެ ކޮމިޓީން މިއަދު ނިންމައިފި އެވެ.\nމިނިވަން މުއައްސަސާތަކުގެ ކޮމިޓީން މިއަދު ބޭއްވި ބައްދަލުވުމުގައި ބްރޯޑްކޮމްގެ މެންބަރު ކަމުން ޝަހީބާއި ޒައިނާ ވަކިކުރަން ހުށަހެޅުއްވީ ވެލިދޫ ދާއިރާގެ މެންބަރު މުހައްމަދު އަބްދުﷲ ޝަފީގެވެ. އެ ހުށަހެޅުއްވުމަށް ތާއީދު ކުރެއްވީ ބިލެތްދޫ ދާއިރާގެ މެންބަރު އަހުމަދު ހަލީމް އެވެ.\nއެ ހުށަހެޅުއްވުމާ އެއް ގޮތަށް ބްރޯޑްކޮމްގެ މެންބަރު ކަމުން އެ ދެ ބޭފުޅުން ވަކިކުރަން ކޮމިޓީން ނިންމީ މިއަދުގެ ބައްދަލުވުމުގައި ބައިވެރިވެވަޑައިގެންނެވި 10 މެންބަރުންގެ އިއްތިފާގުންނެވެ. ޝަހީބާއި ޒައިނާ ވަކިކުރަން ކޮމިޓީން ނިންމި ނަމަވެސް އެ ދެ ބޭފުޅުން މެންބަރު ކަމުން ވަކިވާނީ މަޖިލީހުގެ ތަޅުމުން އެ ގޮތަށް ފާސްކޮށްފިނަމަ އެވެ.\nބްރޯޑްކޮމްގެ މެންބަރު ކަމުން ޝަހީބާއި ޒައިނާ ވަކިިކުރަން ކޮމިޓީން މިއަދު ނިންމިއިރު، ބްރޯޑްކޮމްގެ މެންބަރު ކަމުގައި ހުންނެވި އިސްމާއީލް ސޮފްވާން އާއި ހަސަން ނަބާހް ވަނީ ކޮމިޝަނުން އިސްތިއުފާ ދެއްވާފަ އެވެ. ކޮމިޝަނުން އެ ދެ ބޭފުޅުން އިސްތިއުފާ ދެއްވީ އެ މެންބަރުންގެ މައްސަލަތައް މިނިވަން މުއައްސަސާތަކުގެ ކޮމިޓީން ބަލަން ފަށާފައި ވަނިކޮށެވެ.\nކޮމިޝަންގައި ބާކީ ތިއްބެވީ ތިން މެންބަރުންނެވެ. އެއީ މެންބަރު ޒީނާ ޒަހީރާއި މެންބަރު އައިމިނަތު ސަހާރަތު އިއްޒަތު، އަދި މެންބަރު އަމްޖަދު ވަހީދެވެ. އެ ތިން މެންބަރުންގެ ތެރެއިން ޒީނާ ފިޔަވައި އެހެން މެންބަރުން ވެސް ވަނީ ވަކިވަކިން ކޮމިޓީއަށް ހާޒިރުކޮށްފަ އެވެ.\nމިނިވަން މުއައްސަސާތަކުގެ ކޮމިޓީން ބުނި ގޮތުގައި ޒިނާ ހާޒިރުކުރެވިފައި ނުވަނީ އޭނާ ވިހެއުމާ ގުޅިގެން މެޓާނިޓީ ލީވްއެއްގައި ހުރުމުންނެވެ. އެހެންކަމުން މެންބަރު ޒިނާއާއި އެހެން މެންބަރުންނާ މެދު ކޮމިޓީން ގޮތެއް ނިންމާނީ މެންބަރު ޒީނާ ހާޒިރުކޮށް އޭނާގެ މައްސަލަ ބެލުމަށް ފަހުގަ އެވެ. އެނގިފައިވާ ގޮތުގައި ޒީނާގެ ޗުއްޓީ އަންނަ މަހުގެ 14 ވަނަ ދުވަހަށް ހަމަވާނެ އެވެ.\nމިދިޔަ މަހުގެ 19 ވަނަ ދުވަހު ބްރޯޑްކޮމްގެ މެންބަރުން ވަނީ މިނިވަން މުއައްސަސާތަކުގެ ކޮމިޓީއަށް ހާޒިރުކޮށްފަ އެވެ. އެ ބައްދަލުވުމުގައި ބްރޯޑްކޮމްގެ މެންބަރުން ވަނީ ކުރިން އޮތް އަބުރު ރައްކާތެރި ކުރުމާއި ހިޔާލު ފާޅު ކުރުމުގެ މިނިވަން ކަމުގެ ގާނޫނުގެ ދަށުން އިންސާފުން ބޭރުން ވަކި ޓީވީ ސްޓޭޝަނަކަށް ނުވަތަ ސްޓޭޝަންތަކަށް އަމާޒުކޮށްގެން ކޮމިޝަނުން ނިންމުންތައް ނިންމާފައިވާ ކަމަށް އެއްބަސްވެފަ އެވެ.\nއެ ކަމާ ގުޅިގެން ބްރޯޑްކޮމްގެ ވަކިވަކި މެންބަރުންގެ މައްސަލަތައް ބަލަން މިނިވަން މުއައްސަސާތަކުގެ ކޮމިޓީގެ ތެރެއިން ސަބް ކޮމިޓީއެއް ވެސް ނެގި އެވެ. ސަބް ކޮމިޓީގައި ތިއްބެވި މެންބަރުންނަކީ އެ ކޮމިޓީގެ މުގައްރިރު، ވެލިދޫ ދާއިރާގެ މެންބަރު މުހައްމަދު އަބްދުﷲ ޝަފީގާއި، ގަމު ދާއިރާގެ މެންބަރު މުހައްމަދު ވިސާމާއި، ވިލިމާލެ ދާއިރާގެ މެންބަރު އަހްމަދު އުޝާމާއި، ތިނަދޫ އުތުރު ދާއިރާގެ މެންބަރު އަބްދުﷲ ސަނީފެވެ.\nރައްޔިތުންގެ މަޖިލިސް ދިވެހި މީޑިއާ މޯލްޑިވސް ބްރޯޑްކާސްޓިން ކޮމިޝަން\nބްރޯޑްކޮމްއަށް މަރީ، އަލީ ޔޫސުފް އަދި ގައިސް\nބްރޯޑްކޮމްގެ ލިސްޓުގައި މަރީ އާއި އަނާ\nއެމްއެމްސީއާ ބްރޯޑްކޮމް އެއްކޮށްލަން ގިނަ މީޑިއާތަކުން ތާއީދު


Commission ah baaru dheyn gaanoonu asaasee in huhdha nudhey: Qasim\nގާސިމް އިބްރާހިމް: ކޮމިޝަންތަކަށް ބާރު ދޭން ގާނޫނު އަސާސީއިން ތަން ނުދޭ ކަމަށް ވިދާޅުވި - އަހުމަދު ޝުރާއު | އަވަސް\nރައީސް އިބްރާހިމް މުހައްމަދު ސޯލިހު އުފައްދަވާފައިވާ ރިޔާސީ ކޮމިޝަންތަކަށް ބާރު ދޭން ގާނޫނު އަސާސީން ތަން ނުދޭ ކަމަށް ރައްޔިތުންގެ މަޖިލީހުގެ ރައީސް ގާސިމް އިބްރާހިމް މިރޭ ވިދާޅުވެއްޖެ އެވެ.\nޖުމްހޫރީ ޕާޓީގެ ލީޑަރު ގާސިމް މިހެން ވިދާޅުވީ ކުރީގެ ކޮމިޝަނާ އޮފް ޕޮލިސް އަބްދުﷲ ރިޔާޒުގެ ކެމްޕެއިން ޖަލްސާއެއްގައި ބައިވެރި ވަޑައިގެން ވާހަކަފުޅު ދައްކަވަމުންނެވެ.\nގާސިމް ވިދާޅުވީ ގާނޫނު އަސާސީއިން އެކިއެކި މުއައްސަސާތަކަށް ދީފައިވާ ބާރުތަކާއި އިންތައް ފުރޮޅާލާފައި ކޮންމެ ވެސް ކޮމިޝަނެއް ހަދައިގެން ދިނުމަކީ ހަމަޖެހޭ ކަމެއް ނޫން ކަމަށެވެ. އެންޓި ކޮރަޕްޝަން ކޮމިޝަނާއި ޕްރޮސިކިއުޓާ ޖެނަރަލްގެ އޮފީހާއި ފުލުހަށް ލިބިފައިވާ ބާރުތައް ހަތް މީހަކު އެކުލެވޭ ކޮމިޝަނަކަށް ދެވިގެން ނުވާނެ ކަމަށެވެ.\n"ގާނޫނު އަސާސީގައި ވަކި ގޮތަކަށް ބަޔާންވެގެން ހުރި ކަންތައްތަކެއް އަނެއް އަތަށް ކޮމިޝަނެއް ހަދައިގެން އެ ކޮމިޝަނަށް ބާރު ދީފައި ޑްޕްލިކޭޓްވާ ގޮތަށް ކަންކަން ކުރުމަކީ ގާނޫނު އަސާސީ ހުއްދަ ކުރާ ކަމެއް ނޫން،" ގާސިމް ވިދާޅުވި އެވެ.\nއެގޮތަށް އެކަންކަން ކުރެވިއްޖެނަމަ، އެ ދަނީ ރަނގަޅު މަގަކުން ނޫން ކަމަށް ގާސިމް ވެސް ވިދާޅުވި އެވެ. މީގެ ކުރީގެ ރައީސުން ވެސް ރިޔާސީ ކޮމިޝަންތައް ހެއްދެވި ކަމަށާއި އެކަމަކު ގާނޫނެއް ހަދައިގެން އެހެން މުއައްސަސާތަކަށް ދީފައިވާ ބާރުތައް ހޯދުމަށް ނޫޅުއްވާ ކަމަށެވެ.\n"ކޮމިޝަން ކޮކޮްޓެއިލަކަށް ހަދައިގެން އެއްގޮތަކަށް ވެސް އެހެން ރައީސުން އެއް ވެސް ނޫޅުއްވާ، އެގޮތަށް ކޮކްޓެއިލް ހަދާފައި އެ ދެވޭ ބާރުތަކަކީ ގާނޫނު އަސާސީގެ ރޫހާ އެއްގޮތްވާ ކަމެއް ކަމަށް އަޅުގަނޑު ގަބޫލެއް ނުކުރަން،" ގާސިމް ވިދާޅުވި އެވެ.\nގާސިމް މިހެން ވިދާޅުވިއިރު ރައީސް ސޯލިހު ވަނީ ކޮމިޝަންތަކަށް ބާރު ދިނުން ލަސްވާތީ ހިތާމަ ކުރައްވާ ކަމަށް ވިދާޅުވެފަ އެވެ. ކޮމިޝަންތަކަށް ބާރު ދިނުމުގެ ބިލް ރައީސް ސޯލިހު މަޖިލީހަށް ފޮނުއްވީ ވެރިކަމުގެ ވަރަށް ކުރީކޮޅު އެވެ.\nނަމަވެސް މިދިޔަ އަހަރު މަޖިލިސް ނިންމާލައި ޗުއްޓީއަށް ދިޔައީ ބިލް ފާސްނުކޮށެވެ. އޭގެ ފަހުން ދައުރުން ބޭރުން ޖަލްސާއެއް ބޭއްވުމަށް ރައީސް އެދިވަޑައިގެންނެވި އެވެ. އެކަމަކު އެ ޖަލްސާ ބޭއްވުމަށް މެންބަރުން ބޭނުމެއް ނުވި އެވެ. އަލުން މަޖިލިސް ފެށުނު ފަހުން ވެސް ދެ ފަހަރެއްގެ މަތިން އެ ބިލަށް ވޯޓަށް އަހަން ތާވަލުކުރި އެވެ. އެކަމަކު މެންބަރުން ހަމަނުވެގެން ވޯޓަށް ނޭހުނެވެ.\nއޭގެފަހުން ޖުމްހޫރީ ޕާޓީގެ މެންބަރުންގެ ވޯޓާ ވެސް އެކު، އެ ބިލް އަނބުރާ ކޮމިޓީއަށް މިހާރު ވަނީ ފޮނުވާލާފަ އެވެ. އެއީ ކޮމިޓީ ރިޕޯޓްގައި މައްސަލަތަކެއް އުޅޭ ކަމަށް ބުނެ ބައެއް މެންބަރުން ޝަކުވާކޮށްފައިވާ ކަމަށް ވިދާޅުވެ އެވެ. ގާސިމް އެހެން ވިދާޅުވުމުން ކޮމިޓީގެ އޭރުގެ މުގައްރިރު ރޮޒައިނާ އާދަމް ވަނީ އެއީ ހަގީގަތެއް ނެތް ވާހަކައެއް ކަމަށް ވިދާޅުވެފަ އެވެ. މިހާރު އެ ކޮމިޓީގެ މުގައްރިރު ކަމުން ރޮޒައިނާ ވަނީ ވަކިވެވަޑައިގެންފަ އެވެ. މިހާރު އެ މަގާމުގައި ހުންނެވީ ޖުމްހޫރީ ޕާޓީގެ ރިޔާޒު ރަޝީދެވެ.\nގޮތް ނޭނގޭ މަރުތަކާއި ސަރުކާރުގެ ތެރޭގައި ހިނގާފައިވާ ކޮރަޕްޝަން ބެލުމަށް ރައީސް ސޯލިހު އެކުލަވާލެއްވި ކޮމިޝަންތަކަކީ އެމަނިކުފާނުގެ ރިޔާސީ ވައުދެކެވެ. އެ ކޮމިޝަންތައް އެމަނިކުފާނު އުފެއްދެވީ ވެރިކަމުގެ އެންމެ ފުރަތަމަ ދުވަހު އެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ގާސިމް އިބްރާހިމް + އިންކްއަރީ ކޮމިޝަން ޖުމްހޫރީ ޕާޓީ


މުނާޒު މުޙައްމަދު3ސެޕްޓެމްބަރ 2021\nމުނާޒު މުޙައްމަދު 23 އޯގަސްޓް 2021\nމުނާޒު މުޙައްމަދު 19 އޭޕްރިލް 2021\nކުރީ އަހަރުތަކޭ އެއްފަދައިން މި އަހަރުގެ ރަމަޟާން މަހުވެސް އުނގޫފާރު ރައްޔިތުންގެ އިންޖީނުގެއިން ފޯރުކޮށްދޭ ކަރަންޓް، އުނގޫފާރުގެ ހުރިހާ ގޭބީސީތަކަށް މުޅިން ހިލޭ ފޯރުކޮށްދޭން ކައުންސިލުން ނިންމައިފިއެވެ.…\nއުނގޫފާރުގައި މި ރަމަޟާން މަހު ފިތުރު ޒަކާތް ބަލައިގަތުން ކުރިއަށްދާނީ ހެނދު 9:30 ން މެންދުރު 12:00 އަށް ކަމަށް އުނގޫފާރު ކައުންސިލުން ބުނެފިއެވެ. އެކައުންސިލުން މިހެން…\nމުނާޒު މުޙައްމަދު6އޭޕްރިލް 2021\nމިދުވަސްވަރަކީ މެހި އާލާވުން އިތުރުވެފައިވާ ދުވަސްވަރެކެވެ. މިކަމުގެ ސަބަބުން މެހި ގިނަވެ މިކަމުގެ އުނދަގޫ ތަހައްމަލު ކުރަމުންދާ މީހުންގެ ޝަކުވާ ދަނީ އިތުރު ވަމުންނެވެ. މިކަމާއި ގުޅިގެން…\nރ. އުނގޫފާރު އިސްލާމިކް ސެންޓަރގެ ސީނިއަރ އެޑްމިނިސްޓްރޭޓިވް އޮފިސަރ މަޤާމަށް މީހަކު ހޯދަން އިއުލާނު ކޮށްފިއެވެ. އިސްލާމިކް މިނިސްޓްރީން ކޮށްފައިވާ އިއުލާނުގައި ބުނެފައިވާ ގޮތުން މަޤާމުގެ މައިގަނޑު…\nރ. އުނގޫފާރު އިސްލާމިކް ސެންޓަރގެ މަސައްކަތު 04 މަޤާމަށް މީހުން ހޯދަން އިއުލާނު ކޮށްފިއެވެ. އިސްލާމިކް މިނިސްޓްރީން ކޮށްފައިވާ އިއުލާނުގައި ބުނެފައިވާ ގޮތުން މަޤާމުގެ މައިގަނޑު މަސްއޫލިއްޔަތުތަކާއި…\nމުނާޒު މުޙައްމަދު 27 ޖަނަވަރީ 2021\nއުނގޫފާރު ގައި ދެމުންގެންދާ ކަރަންޓްގެ އަގު ހެޔޮކޮށްފި\nއުނގޫފާރު ކައުންސިލުން ހިންގަމުންދާ އުނގޫފާރު ރައްޔިތުންގެ އިންޖީނުގެއިން ދެމުންގެންދާ ކަރަންޓްގެ އަގު ހެޔޮކޮށްފިއެވެ. މިކަން އަންގާ ކައުންސިލުން ކޮށްފައިވާ އިއުލާނުގައި ބުނެފައިވަނީ، ކަރަންޓްގެ އަގު އެނަރޖީ އޮތޯރިޓީގެ…\nމުނާޒު މުޙައްމަދު 26 ޑިސެމްބަރ 2020\nއުނގޫފާރު ކައުންސިލުން ކުއްޔަށް ދޫކުރާ ވިޔަފާރި ބިންތަކުގެ މަސައްކަތް ހުއްޓާލުމަށް އެލްޖީއޭ އިން އުނގޫފާރު ކައުންސިލަށް އަންގައިފި\nއުނގޫފާރު ކައުންސިލުން ކުއްޔަށް ދިނުމަށް އިއުލާން ކޮއްފައިވާ ވިޔަފާރި ބިންތަކުގެ މަސައްކަތް ހުއްޓާލުމަށް އުނގޫފާރު ކައުންސިލަށް އެލްޖީއޭގެ ފަރާތުން އަންގައިފިއެވެ. އުނގޫފާރު.ކޮމް އަށް މަޢުލޫމާތު ލިބިފައިވާ ގޮތުގައި…


Amitabh aai Rishi ge film othee kuriyah: Director - One Online\nއަމީތާބްއާއި ރިޝީގެ ފިލްމު އޮތީ ކުރިއަށް: ޑައިރެކްޓަރު\nލެޖެންޑަރީ ތަރިންކަމުގައިވާ އަމީތާބް ބަޗަން އަދި ރިޝީ ކަޕޫރު އެކީގައި ފިލްމަކުން ފެނިގެން ދާނެތީ ގިނަ ބަޔަކު ދިޔައީ އެއަށް އިންތިޒާރު ކުރަމުންނެވެ.\nނަމަވެސް މިދިޔަ އަހަރު ރިޝީ ވަނީ ކެންސަރަށް ފަރުވާކުރުމަށް ކުއްލިގޮތަށް ފުރާފައެވެ. އަދި މިހާރު ކެންސަރު އޭނާގެ ހަށިގަނޑުން ނައްތާލެވިއްޖެ ކަމުގެ އުފާވެރި ހަބަރު އެއާއިލާއިން ވަނީ ދީފައެވެ. މިއާއެކު ވަރަށް އަވަހަށް ރިޝީ އެނބުރި އިންޑިއާއަށް އަންނާނެ ކަމަށްވެސް ވަނީ ބުނެފައެވެ.\nސުދީރު މިޝްރާގެ ފިލްމު "ޕެހްލާ އާޕް ޖަނާބް" ވަނީ މީގެ ކުރިން އިއުލާން ކޮށް ތަރިންވެސް ނިންމާފައެވެ. ނަމަވެސް ފިލްމުގެ މަސައްކަތް އެއްވެސް ވަރަކަށް ކުރިޔަށް ގޮސްފައިނުވާތީ ފިލްމު ނުހަދާނެ ކަމުގެ އަޑުތައް ވަނީ ފެތުރިފައެވެ. ފިލްމުގެ ޑައިރެކްޓަރު ސުދީރު މިވަނީ އެވާހަކަތައް ދޮގު ކޮށް ފިލްމު އުފައްދާނެ ކަމަށް ބުނެފައެވެ.\nއިންޓަވިއުއެއްގައި ސުދީރު ބުނިގޮތުގައި ފިލްމަށް އެންމެ ފުރަތަމަ ކީ "މެހެރުއްނިސާ" ކަމަށާއި ފަހުން ފިލްމުގެ ނަން "ޕެހްލޭ އާޕް ޖަނާބް" އަށް ބަދަލުކުރީކަމުގައެވެ. ފިލްމަކީ ލަކްނައުގެ ރަހުމަތްތެރިކަމުގެ ގުޅުން ދައްކުވައިދޭ ފިލްމެއްކަމަށްވެސް ސުދީރު ވަނީ ފާހަގަކޮށްފައެވެ. ސުދީރު އިތުރަށް ބުނިގޮތުގައި އެ ފިލްމު އޭނާ ހަދާނީ ތިން އަހަރު ފަހުން ކަމަށެވެ.\nމީހެ އިތުރުން ފިލްމުގެ ތަރިންގެ ގޮތުގައި އަމީތާބް ބަޗަން އަދި ރިޝީ ކަޕޫރު ފެނިގެން ދާނެ ކަމަސް ސުދީރު ވަނީ ބުނެފައެވެ. އަދި މިދުވަސްކޮޅު މުހިންމު އެހެން މަސައްކަތްތަކެއް ކުރާތީ އެ ފިލްމުގެ މަސައްކަތް އަދި ފެށިފައި ނުވަނީ ކަމަށް އޭނާ ބުންޏެވެ.\nފިލްމު ލީޑް ބަތަލާގެ ގޮތުގައި ކުރީން ހަމަޖައްސާފައި އޮތީ ޗަތްރަންގަޑަ ސިންގް އެވެ. ސުދީރު ބުނިގޮތުގައި ފިލްމުގެ މަސައްކަތް ފަށާއިރު ޗަތްރަންގަޑަ އަށް ވަގުތު ވާނަމަ ނުވަތަ ފިލްމާއެކީ ހުރި ކަމުގައިވާނަމަ އޭނާ ލީޑް ބަތަލާގެ ގޮތުގައި ފެންނާނެއެވެ. ނޫންނަމަ ބަތަލާ ބަދަލުވުންވެސް އެކަށީގެންވާ ކަމަށެވެ.\nސުދީރު މިދުވަސްވަރު މަސައްކަތް ކުރަނީ ޑިޖިޓަލް ސްޕޭސް ކްރައިމް ތްރިލާއެއްގައެވެ. އެ ފިލްމުން ފެނިގެން ދާނީ ޓިސްކާ ޗޯޕްރާ އަދި ރޯނިތް ރޯއީއެވެ.


މަރަޑޯނާގެ މަރުގެ ދައުވާ މެޑިކަލް ޓީމާ ދެކޮޅަށް ކޯޓުގައި ކުރިއަށް\nމަރަޑޯނާގެ މަރުގެ ދައުވާ މެޑިކަލް ޓީމާ ދެކޮޅަށް ކޯޓުގައި ކުރިއަށްދާނެ\n23 ޖޫން 2022 - 13:29 0\nފީފާ ބެސްޓް އެވޯޑްސް ހަފްލާއެއްގެ ތެރެއިން މަރަޑޯނާ.\nބީނޯސް އޭރީސް (ޖޫން 23) – ހާޓް އެޓޭކެއް ޖެހިގެން މަރުވި ފުޓްބޯޅަ ލެޖެންޑް ޑިއޭގޯ މަަރަޑޯނާގެ ބޭސްފަރުވާގެ ކަންކަމަށް އިހުމާލުވެފައިވާ ކަމަށާއި ގަސްދުގައި އޭނާ މަރުވާނެ ހާލަތަށް ދޫކޮށްލި މައްސަލަައިގައި މަރަޑޯނާގެ މެޑިކަލް ޓީމުގެ މައްޗަށް އުފުލާފައިވާ ދައުވާގެ މައްސަލަ ކޯޓުގައި ކުރިއަށްގެންދާނެ ކަމަށް ނިންމައިފި އެވެ.\nއާޖެންޓީނާގެ ކޯޓަކުން އިއްޔެ ނިންމާފައިވަނީ 25، ނޮވެމްބަރު 2020 ވަނަ ދުވަހު މަރުވި މަރަޑޯނާގެ ސިއްހީ ކަންކަމަށް އިހުމާލުވި ކަމުގެ ދައުވާ އުފުލާފައިވާ އަށް މެމްބަރުންގެ މެޑިކަލް ޓީމުގެ ދައުވާގެ މައްސަލަ ކޯޓުގައި ކުރިއަށްދާނެ ކަމަށެވެ. އެކަމަކު، އަޑުއެހުންތައް ފަށާނެ ދުވަހެއް ކޯޓުން އަދި ނިންމާފައިނުވެ އެވެ. މެޑިކަލް ޓީމާ ދެކޮޅަށް އުފުލަނީ ގަސްދުގައި މީހަކު މަރުވާން ދޫކޮށްލިކަމުގެ ދައުވާ އެވެ.\nއުމުރުން 60 އަހަރުގައި މަރަޑޯނާ މަރުވިއިރު، އޭގެ ދެ ހަފްތާއެއްހާ ދުވަސްކުރިން ވަނީ ސިކުނޑީގައި ލޭކޮޅެއް ގަނޑުވެގެން އޮޕަރޭޝަނެއް ކޮށްފަ އެވެ. އަދި އޭނާ އަށް ފާއިތުވި 20 ވަރަކަށް އަހަރު ތެރޭގައި ދިޔައީ ކުޅުމުގެ ކެރިއަރުގައި ވެސް ދިމާވެފައިހުރި މަސްތުވާތަކެތީގެ ކަންކަމުގެ ސަބަބުން ދިމާވި ސިއްހީ މައްސަލަތަކަށް ފަރުވާ ދެމުންނެވެ.\nއާޖެންޓީނާ އަށް 1986 ވަނަ އަހަރުގެ ވޯލްޑް ކަޕް ކާމިޔާބު ކޮށްދިން ކެޕްޓަން މަރަޑޯނާގެ މަރަށް ފަހު އެންމެ ފުރަތަމަ ދުވަހުން ފެށިގެން އޭނާ އަށް އެކަށީގެންވާ ފަރުވާ ދީފައިނުވާ ކަމަށް މީޑިއާގައި އަޑުފެތުރެން ފެށި އެވެ. އަދި އޮޕަރޭޝަނެއް ކޮށްފައި ހޮސްޕިޓަލްގައި ނުބާއްވައި އަވަހަށް ދޫކޮށްލުމަކީ ވެސް އާއިލާގެ ކަންބޮޑުވުމެކެވެ.\nމަަރަޑޯނާގެ މަރާ ގުޅޭ މައްސަލައެއް އާޖެންޓީނާގެ ޕްރޮސެކިއުޓަރުން ތަކެއް އަމިއްލަ އަށް އިސްނަގައިގެން ބަލަން ފެށީ އެންމެ ފުރަތަމަ ދުވަހުން ފެށިގެން ވެސް، މަރަޑޯނާގެ ދެ އަންހެން ދަރިންގެ ބޮޑެތި ޝަކުވާތަކެއް ހުރުމުންނެވެ.\nމަރަޑޯނާގެ މަރާބެހޭ ހަގީގަތް ދެނެގަންނަން ޕްރޮސެކިއުޓަރުން ވަނީ 20 ސިއްހީ ތަޖުރިބާކާރުން ހިމެނޭ ޓީމަކާ އެކަން ދިރާސާކުރަން ހަވާލުކޮށްފަ އެވެ. އެ ޓީމުން އެކުލަވާލި 70 ސޮފުހާގެ ރިޕޯޓްގައިވާ ގޮތުން މަަރަޑޯނާގެ ބޭސްފަރުވާގެ ކަން ކަމަށް އޭނާގެ މެޑިކަލް ޓީމުން އޮތީ ވަރަށް ބޮޑަށް އިހުމާލުވެފަ އެވެ. އެ ރިޕޯޓްގައިވާ ގޮތުން މަރަޑޯނާ މަރުވީ އެތައް އިރެއް ވަންދެން އޮތްއިރު ވެސް ފަރުވާއެއް ނުލިބި ހިތް ހުއްޓުމުންނެވެ.\nއާޖެންޓީނާ ގައުމީ ޓީމަށް ކުޅުނު މެޗެއްގެ ތެރެއިން މަރަޑޯނާ: ވޯލްޑް ކަޕްގެ މެޗެއްގެ ތެރެއިން.--\nސިއްހީ ތަޖުރިބާކާރުން ތައްޔާރުކުރި ތަފްސީލް ރިޕޯޓްގައިވާ ގޮތުން މަރަޑޯނާ މަރުވުމުގެ 12 ގަޑިއިރު ކުރިން އޭނާ ވަރަށް ބޮޑަށް ބަލިވި އެވެ. އޭގެ ފަހުން އޭނާ ރަނގަޅަށް މޮނިޓާކުރެވިފައި ނުވާ ކަމަށް ރިޕޯޓްގައިވެ އެވެ. އަދި ގޭގެ ބަދަލުގައި ނޮވެމްބަރު 12 ވަނަ ދުވަހު ކުރި އޮޕަރޭޝަނަށް ފަހު މަހެއްހާ ދުވަސް ވަންދެން ހޮސްޕިޓަލެއްގައި މަރަޑޯނާ އަށް ފަރުވާދިންނަަމަ އޭނާ ސަލާމަތްވުމުގެ ފުރުސަތު ބޮޑު ކަމަށް އެ ރިޕޯޓްގައިވެ އެވެ.\nމަރަޑޯނާގެ އޮޕަރޭޝަން ކުރި ނިއުރޯސާޖަން ޑރ ލިއޮޕޮލްޑޯ ލޫކޭ އާއި ސައިކެޓްރިސްޓް އޮގަސްޓީނާ ވަނީ އެއްވެސް ކަމެއް ގޯސްކޮށް ކޮށްފައިނުވާނެ ކަމަށާއި އެކަން ސާބިތުކޮށްދެވޭނެ ކަމަށް މީގެ ކުރިން ބުނެފަ އެވެ. އެކަމަކު މަރަޑޯނާ އާއި މެޑިކަލް ޓީމުގެ މެދުގައި ދެކެވިފައި ހުރި ބައެއް ވާހަކަތައް އާޖެންޓީނާގެ މީޑިއާގައި މިހާރު ލީކުވެފައިވާއިރު، މެޑިކަލް ޓީމުން ބައެއް ކަންކަން ކޮށްފައިވަނީ އެންމެ ރަނގަޅަށް ނޫންކަން ހާމަވެ އެެވެ.\nމަރަޑޯނާގެ އާއިލާ އިން ކުރާ ބައެއް ކަހަލަ ތުހުމަތުތަކަށް އިޝާރާތްކޮށް ޑރ. ލޫކޭ ބުނީ އެ މީހުން ބޭނުންވީ މަރަޑޯނާ ހޮސްޕިޓަލުގައި ބޭއްވުމަށް ކަމަށެވެ. އެކަމަކު އޮޕަރޭޝަން ކުރިތާ އަށް ދުވަސް ފަހުން މަރަޑޯނާ ގެޔަށް ޑިސްޗާޖް ކުރަން ނިންމީ މަރަޑޯނާ އާއި އޭނާގެ ދަރިން އެ ގޮތަށް ބޭނުންވާތީ އާއި ގޭގައި ވެސް ޝިފްޓް ޑިއުޓީ ބަހައިގެން ނަރުހުން ބެހެއްޓޭނެ އިންތިޒާމު ހަމަޖެއްސޭނެތީ ކަމަށް ޑރ ލޫކޭ ބުންޏެވެ.\nމަރަޑާނޯ އަތުން ގޯލު ޖެހިއިރު ލައިގެން ހުރި ޖޯޒީ ނީލަންކިޔަނީ\nމަރަޑޯނާގެ ކޮއްކޮ ހޫގޯ މަރުވެއްޖެ\nމަރަޑޯނާގެ ހަނދާނުގައި ބާސެލޯނާ އާއި ބޮކަ ޖޫނިއަސްގެ މެޗެއް


ބޮޑު ވަޒީރު ނަރެންދުރަ މޯދީ، ވިރާޓް އާއި އަނުޝްކާ އަށް މަރުހަބާ...\nމޯދީގެ ތަހުނިޔާ ވިރާޓް އާއި އަނުޝްކާ އަށް\nބޮޑު ވަޒީރު ނަރެންދުރަ މޯދީ، ވިރާޓް އާއި އަނުޝްކާ އަށް މަރުހަބާ ކިޔައިފި\nމި ދެތަރީން ކައިވެނި ކޮށްފައިވަނީ 2017 ވަނަ އަހަރު ޑިސެމްބަރު މަހު\nމޯދީ ވަނީ ވިރާޓް އަދި އަނުޝްކާ އަށް ލިބެންއުޅޭ އަލަތު ދަރިފުޅަށް މަރުހަބާ ކިޔާފައި\nބުދަ ދުވަހު ފާހަގަކޮށްފައިވަނީ މޯދީގެ 70 ވަނަ އުފަން ދުވަސް\n18 ސެޕްޓެންބަރ 2020 | ހުކުރު 12:55\nއަނުޝްކާ އާއި ވިރާޓްގެ ކައިވެނީގެ ހަފްލާގެ ތެރެއިން\nސެޕްޓެމްބަރު މަހުގެ 17 ވަނަ ދުވަހަކީ އިންޑިއާގެ ބޮޑު ވަޒީރު ނަރެންދުރަ މޯދީގެ 70 ވަނަ އުފަން ދުވަހެވެ.\nމޯދީގެ އުފަންދުވަހުގެ ތަހުނިޔާ އިން މުޅި ސޯޝަލް މީޑިއާ ބަންޑުންކޮށްލާފައިވާ އިރު، އޭގެ ތެރޭގައި ބޮލީވުޑްގެ ތަރިންނާއި ކްރިކެޓް ކުޅޭ ކުޅުންތެރިންނާއި އަދި އެހެނިހެން ދާއިރާތަކުގައި މަސައްކަތް ކުރާ މީހުންނާއި އާންމުންގެ ގިނަ ބަޔަކު ހިމެނެ އެވެ.\nމިހުރިހާ މެސެޖްތަކުގެ ތެރެއިންވެސް ގިނަބައެއްގެ ލޮލުގައި އަޅައިގަތީ އިންޑިއާގެ މަޝްހޫރު ކްރިކެޓް ކުޅުންތެރިޔާ އަދި އެޓީމް ކެޕްޓަން ވިރާޓް ކޯލީއާ ކޮށްފައިވާ މެސެޖެއެވެ. މި މެސެޖަށް ޕީއެމް މޯދީ ވަނީ ވަރަށް ލޯބި ރައްދެއްވެސް ދެއްވާފައެވެ.\nބޮޑުވަޒީރު މޯދީ އަށް ތަހުނިޔާ ފޮނުއްވި އެންމެނަށް ވެސް ޝުކުރު އަދާކޮށްފައިވާއިރު، ވިރާޓް ޝެއާކޮށްފައިވާ މެސެޖަށް އެ ދެމަފިރިންނަށް ލިބެންއުޅޭ އަލަތު ދަރިފުޅަށް މަރުހަބާ ކިޔާފައިވެއެވެ.\nވިރާޓް ޝެއާކޮށްފައިވާ މެސެޖްގައި ވަނީ "އަޅުގަނޑުމެންގެ އޮނަރެބްލް ޕްރައިމް މިނިސްޓަރް ޝްރީ ނަރެންދުރަ މޯދީ ޖީ އަށް ވަރަށް އުފާވެރި އުފަންދުވަހަކަށް އެދެން" މިހެން ލިޔެފައިވެއެވެ. މި މެސެޖަށް ރައްދު ދެމުން ޕީއެމް މޯދީ ލިޔެފައިވަނީ "ޝުކުރިއްޔާ ވިރާޓް ކޯލީ، އަޅުގަނޑު ތިބާއަށާއި ތިބާގެ އަންހެނުން އަނޫޝްކާ ޝަރްމާއަށް ވެސް މަރުހަބާ ދަންނަވަން، އަޅުގަނޑު ގަބޫލްކުރާ ގޮތުގައި ތި ދެ މީހުންވެސް ވަރަށް ރަނގަޅު ބެލެނިވެރިންނަށްވާނެ" މިހެންނެވެ.\nޕީއެމް މޯދީގެ ޓްވީޓް\nވިރުޝްކާގެ ނަމުން ނަންދެވިފައިވާ މި ދެތަރީން ކައިވެނި ކޮށްފައިވަނީ 2017 ވަނަ އަހަރުގެ ޑިސެމްބަރު މަހު އިޓަލީގައި ބޭއްވި ހަފްލާއެއްގަ އެވެ. އާއިލާ އަދި ރަހުމަތްތެރީންނަށް، ދިއްލީ އަދި މުމްބާއީގައި ބޭއްވި ރިސެޕްޝަންގައި ބޮޑުވަޒީރު މޯދީ ބައިވެރިވެވަޑައިގެން ކައިވެންޏަށް މަރުހަބާވެސް ކިޔައިފައި ވެއެވެ. މި ދެ ތަރީންނަށް ދަރިއެއް ލިބެން އުޅޭކަން ފުރަތަމަ އިއުލާން ކޮށްފައި ވަނީ އޯގަސްޓް މަހު އަނޫޝްކާ އިންސްޓަގްރާމްގައި އޭނަގެ ބޭބީ ބަންޕު ފެންނަން އިންނަ ފޮޓޮއަކާއިއެކު ޝެއާކުރި ޕޯސްޓަކުންނެވެ.\nއަނުޝްކާ އާއި ވިރާޓް - މި ދެ ތަރީންނަށް ދަރިއެއް ލިބެން އުޅޭކަން އަނޫޝްކާ އިންސްޓަގްރާމްގައި ޝެއާކުރި ޕޯސްޓަކުން